<p style="text-align: center;"><em><strong><span style="font-size: 14pt;">"บุณยวีร์-วรรษชล"ลิ่วก่อนรองฯหวดอาชีพที่หัวหิน </span></strong></em></p>

การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 # 15เค ดับเบิลยู2" สัปดาห์ที่ 2 ชิงเงินรางวัลรวม 15,000 ดอลลาร์สหรัฐ หรือประมาณ 450,000 บาท ที่ทรู อารีน่า หัวหิน จ.ประจวบคีรีขันธ์ เมื่อวันที่ 11 ก.ค. ประเภทหญิงเดี่ยว รอบสอง "แตงโม" บุณยวีร์ ธรรมไชยวัฒน์ นักเทนนิสสาวไทย วัย 20 ปี มือวางอันดับ 7 ของรายการ และมืออันดับ 675 ของ<span class="text_exposed_show">โลก รองแชมป์หญิงเดี่ยวเทนนิส แคล-คอมพ์ฯ สัปดาห์ที่แล้ว พบกับ อลิเซีย สมิธ นักหวดออสเตรเลีย วัย 22 ปี ที่ผ่านเข้ามาจากรอบคัดเลือก และปรากฏว่า บุณยวีร์ เล่นได้ดีและตีได้เหนียวแน่นกว่า เป็นฝ่ายเอาชนะไป 2-0 เซต 6-3, 6-2 ใช้เวลาแข่งขันทั้งสิ้น 1 ชั่วโมง 23 นาที ผ่านเข้ารอบก่อนรองชนะเลิศ พบกับ คิม ดา ฮเย นักเทนนิสจากเกาหลีใต้ ที่ชนะ ซากุระ โฮโซกิ จากญี่ปุ่น 6-2, 3-6 และ 4-1 Ret. (เจ็บท้อง)</span>
<div class="text_exposed_show">

ด้าน "ออม" วรรษชล สวัสดี นักเทนนิสไทย วัย 19 ปี มืออันดับ 780 ของโลก พบ จอง ซูนัม นักหวดเกาหลีใต้ วัย 23 ปี มืออันดับ 726 ของโลก โดยเซตแรก วรรษชล พลาดท่าพ่ายไป 3-6 ก่อนตั้งหลักสู้ใหม่ พยายามเล่นตามฟอร์มของตัวเอง จนเอาชนะได้ขาดลอย 6-1 และเล่นดีต่อเนื่องในเซตสาม ซึ่งขณะที่ วรรษชล นำอยู่ 5-2 จอง ซูนัม ได้ขอถอนตัว เนื่องจากเจ็บต้นขาขวา ทำให้ วรรษชล ชนะ จองซูนัม 2-1 เซต 3-6, 6-1 และ 5-2 Ret. โดยใช้เวลาแข่งขันทั้งสิ้น 1 ชั่วโมง 46 นาที วรรษชล ผ่านเข้ารอบก่อนรองชนะเลิศพบกับ ไอโกะ โยชิโตมิ จากญี่ปุ่น ที่เข้ารอบด้วยการเอาชนะ นานะ คาวากิชิ จากญี่ปุ่น 2-0 เซต 6-3, 6-4

ส่วนผลการแข่งขันคู่อื่นๆ หญิงเดี่ยว รอบสอง ลู โบรลู (มือวาง1-ฝรั่งเศส) ชนะ ซีล เดไซ (อินเดีย) 6-1, 6-1, เมอิ ยามากูชิ (มือวาง5-ญี่ปุ่น) ชนะ ออมเบร เฟเดร์ (ฝรั่งเศส) 6-1, 6-2, โสวจันยา บาวิเสตติ (อินเดีย) ชนะ ฮิเมโนะ ซาคัทซึเมะ (มือวาง4-ญี่ปุ่น) 6-2, 6-7(6-8), 6-3, ฮิมาริ ซาโตะ (ญี่ปุ่น) ชนะ มิฮิกา ยาดาฟ (อินเดีย) 6-2, 6-3

ขณะที่ หญิงคู่ รอบก่อนรองชนะเลิศ อัญชิสา ฉันทะ และ ศุภาพิชญ์ เกือรัมย์ สองนักเทนนิสไทย คู่มือวาง 4 ชนะผ่าน บุณยวีร์ ธรรมไชยวัฒน์ และ จอง ซูนัม (เกาหลีใต้) ผ่านเข้ารอบรองชนะเลิศ พบกับ มานะ คาวามูระ /ฮิเมโนะ ซาคัทซึเมะ (ญี่ปุ่น) ที่ชนะ โรบุ คาจิตานิ /ไอโกะ โยชิโตมิ (คู่มือวาง2-ญี่ปุ่น) 7-6(5), 6-3

ด้านคู่ของ พัชรินทร์ ชีพชาญเดช /หนี หม่า เจ้าหม่า (ไทย/จีน) ชนะ โฮโนกะ โคบายาชิ /มิซากิ มัตสึดะ (ญี่ปุ่น) 6-3, 2-6 และซูเปอร์ไทเบรก 10-6 ผ่านเข้าไปตัดเชือกกับ ลู โบรลู /อายากะ โอคุโนะ (คู่มือวาง3-ฝรั่งเศส/ญี่ปุ่น) ที่ชนะ วรรษชล สวัสดี /มู่ โชว หน่า (ไทย/จีน) 5-7, 6-4 และซูเปอร์ไทเบรก 10-3

</div>
สามารถติดตามภาพการแข่งขันเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>

<img class="alignnone size-full wp-image-22091" src="https://www.bucket.cloudaccess9.com/ltatorg/2019/07/66361850_2455038867852400_745354203710357504_n.jpg" alt="" width="960" height="640" />