<!-- wp:paragraph {"align":"center","style":{"typography":{"fontSize":20},"color":{"background":"#efcae7"}}} -->
<p class="has-text-align-center has-background" style="background-color:#efcae7;font-size:20px"><strong>"ณัฏฐญุตม์" พลิกชนะหนุ่มอินเดียทะลุเมนดรอว์หวดไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 8 เทนนิสหญิง รายการ ITF World Tennis Tour Presented By SAT (5) และเทนนิสชาย รายการ ITF World Tour (M8) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 890,500 บาท รวม 2 รายการอยู่ที่ 1,781,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 26 ส.ค. 2567 เป็นการแข่งขันรอบคัดเลือกวันสุดท้าย ประเภทชายเดี่ยว รอบคัดเลือกรอบสุดท้าย "หมิง" ณัฏฐญุตม์ นิธิธนนนต์ นักเทนนิสหนุ่มอุดรธานี อายุ 22 ปี เป็นมือวางอันดับ 14 ของรอบคัดเลือก พลิกจากที่แพ้เซตแรกให้แก่ นิติน กุมาร์ สินฮา หนุ่มอินเดีย มือวางอันดับ 8 ของรอบคัดเลือก กลับมาเป็นฝ่ายเฉือนชนะ 2-1 เซต 4-6, 6-3 และซูเปอร์ไทเบรก 10-5 ส่งให้ ณัฏฐญุตม์ คว้าสิทธิ์เข้ารอบเมนดรอว์ต่อไป ซึ่งจะแข่งขันระหว่างวันที่ 27 ส.ค. - 1 ก.ย. 2567</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว "พลอย" ธนัชพร ยังโหมด นักเทนนิสไทยวัย 25 ปี ที่ได้ไวลด์การ์ดหรือสิทธิพิเศษเข้าร่วมการแข่งขัน ลงสนามหวดรอบคัดเลือกรอบสุดท้ายกับ ปารีส คอร์ลีย์ มือวางอันดับ 5 ของรอบคัดเลือกจากสหรัฐฯ โดยหลังจากทั้งคู่ผลัดกันคว้าชัยคนละ 1 เซต ทำให้ต้องดวลซูเปอร์ไทเบรกตัดสินในเซตที่สาม และเป็น ธนัชพร ของไทยที่พ่ายไปอย่างน่าเสียดาย 1-2 เซต 6-4, 3-6 และซูเปอร์ไทเบรก 5-10 ในขณะที่ ปารีส คอร์ลีย์ ผ่านเข้ารอบเมนดรอว์ต่อไป ขณะที่ 2 นักเทนนิสชายของไทยไม่สามารถผ่านรอบคัดเลือกไปได้ โดยในการแข่งขันประเภทชายเดี่ยว รอบคัดเลือกรอบสุดท้าย กฤติน โกยกุล มือวาง 11 แพ้ คิม แจฮวาน จากเกาหลีใต้ 3-6, 1-6 และ เครดิต ไชยรินทร์ มือวาง 16 แพ้ โคคิ มัตสึดะ มือวาง 1 จากญี่ปุ่น 0-6, 4-6</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือกรอบสุดท้าย ลากิซ่า ข่าน (วาง 16 ออสเตรเลีย) ชนะ คิม นา ริ (เกาหลีใต้) 6-4, 2-6 และซูเปอร์ไทเบรก 10-8 อลิซ่า คัมเมล (วาง 2) ชนะ แคโรลันน์ เดโลเนย์ (นิวแคลิโดเนีย) 6-4, 6-1 คานาโกะ โมริซากิ (วาง 13 ญี่ปุ่น) ชนะ คิสะ โยชิโอกะ (วาง 3 ญี่ปุ่น) 4-6, 6-4 และซูเปอร์ไทเบรก 10-8 ลิซ่า-มารี ริโอซ์ (วาง 4 ญี่ปุ่น) ชนะ โซนัล ปาติล (อินเดีย) 6-3, 6-1 อันริ นากาตะ (ญี่ปุ่น) ชนะ ทาห์เลีย ค็อกคินิส (ออสเตรเลีย) 0-6, 6-4 และซูเปอร์ไทเบรก 10-6 เอลินา เนปลี (วาง 11) ชนะ นานะ คาวากิชิ (วาง 7 ญี่ปุ่น) 6-4, 7-6(4) โมโมโกะ โกโบริ (วาง 9 ญี่ปุ่น) ชนะ ยูกะ โฮโซกิ (ญี่ปุ่น) 6-3, 6-2</p>
<!-- /wp:paragraph -->

<!-- wp:paragraph -->
<p>ชายเดี่ยว รอบคัดเลือกรอบสุดท้าย ฮิวโก้ ปิแอร์ (มือวาง 15 ฝรั่งเศส) ชนะ โอ ชาน-ยอง (วาง 5 เกาหลีใต้) 4-6, 6-2 และซูเปอร์ไทเบรก 10-5 จาง ยุนซอก (วาง 3 เกาหลีใต้) ชนะ อับราฮัม อาซาบา (วาง 10 กานา) 6-3, 6-4 พัก อึยซุง (วาง 13 เกาหลีใต้) ชนะ จาง หลิงเฮา (วาง 7 จีน) 6-4, 6-2 โทมิสลาฟ เอ็ดเวิร์ด ปาพัค (วาง 12 ออสเตรเลีย) ชนะ เทนเกเร โลอิก นามิกันเด็ต (วาง 4 ฝรั่งเศส) 6-4, 3-6 และซูเปอร์ไทเบรก 10-8</p>
<!-- /wp:paragraph -->

<!-- wp:image {"id":45017,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/457239831_925521689610814_3438560511314978596_n-1024x683.jpg" alt="" class="wp-image-45017"/></figure>
<!-- /wp:image -->