<!-- wp:paragraph {"align":"center","style":{"typography":{"fontSize":20},"color":{"background":"#e9cdce"}}} -->
<p class="has-text-align-center has-background" style="background-color:#e9cdce;font-size:20px"><strong>สาวญี่ปุ่นโค่นเต็ง 1 ผงาดคว้าแชมป์ที่ไทยศึกไอทีเอฟเวิลด์เทนนิส บาย เอสเอที (1) "บุณยวีร์" ล้มมือวางฉลุยคัดหวดสัปดาห์ 2</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู75 รายการ ITF World Tennis Tour Presented by SAT (1) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ชิงเงินรางวัลรวม 60,000 ดอลลาร์สหรัฐ หรือประมาณ 2,055,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 ม.ค. 2568 ได้มีพิธีมอบรางวัล โดย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธาน ประเภทหญิงเดี่ยว รอบชิงชนะเลิศ เคียวกะ โอคามูระ นักเทนนิสชาวญี่ปุ่น อายุ 29 ปี มือ 225 ของโลก ระเบิดฟอร์มเก่งออกมาสู้กับ คาธินก้า วอน ไดค์มันน์ นักเทนนิสจากลิกเตนสไตน์ อายุ 30 ปี มือ 173 ของโลก และมือวางอันดับ 1 ของรายการ ได้อย่างสนุก จนกระทั่งโค่นเต็งหนึ่งลงได้สำเร็จ ด้วยการเฉือนชนะ 2-1 เซต ที่สกอร์ 7-5, 1-6 และ 7-5 ในเวลา 2 ชั่วโมง 40 นาที</p>
<!-- /wp:paragraph -->

<!-- wp:paragraph -->
<p>เคียวกะ โอคามูระ ขึ้นแท่นแชมป์ประเภทหญิงเดี่ยว ศึกไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ได้รับเงินรางวัลสูงถึง 9,142 ดอลลาร์สหรัฐ หรือประมาณ 313,113 บาท และคะแนนสะสมอันดับโลก 75 แต้ม โดยนับเป็นแชมป์ไอทีเอฟอาชีพ รายการที่ 3 ของสาวญี่ปุ่นคนนี้ ซึ่งโชคดีตั้งแต่รอบก่อนรองชนะเลิศ และรอบรองชนะเลิศ ที่ไม่ต้องลงแข่งขันเพราะชนะผ่านทั้งสองรอบ จนกระทั่งเข้าชิงฯ และได้แชมป์ดังกล่าว ในขณะที่ คาธินก้า วอน ไดค์มันน์ ได้รองแชมป์ประเภทหญิงเดี่ยว ได้รับเงินรางวัล จำนวน 4,886 ดอลลาร์สหรัฐ หรือประมาณ 167,345 บาท และคะแนน 49 แต้ม</p>
<!-- /wp:paragraph -->

<!-- wp:paragraph -->
<p>วันเดียวกันได้มีการแข่งขันของสัปดาห์ใหม่เริ่มขึ้นด้วย โดยศึกเทนนิสหญิงในชื่อรายการ ITF World Tennis Tour Presented by SAT (2) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 2,066,400 บาท คู่ที่น่าสนใจ ประเภทหญิงเดี่ยว รอบคัดเลือก รอบแรก "แตงโม" บุณยวีร์ ธรรมไชยวัฒน์ นักเทนนิสไทย มือ 696 ของโลก ประเดิมชัยได้สำเร็จ หลังจากหวดชนะ มาเรีย ซารา โปปา จากโรมาเนีย มือ 439 ของโลก และมือวางอันดับ 15 ของรายการ ได้ 2-0 เซต 6-4, 6-2 ทำให้ "แตงโม" ผ่านเข้ารอบคัดเลือก รอบสุดท้ายทันที ซึ่งจะพบกับ เจิ้ง อู๋ซวง จากจีน มือ 364 ของโลก และมือวางอันดับ 3 ของรอบคัดเลือก ที่ชนะ ภาวินี ร่วมรักษ์ ของไทย มือ 1377 ไอทีเอฟ แรงกิ้ง 2-0 เซต 6-0, 6-2</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น หญิงเดี่ยว รอบคัดเลือก รอบแรก ลัลดา กำหอม ชนะ คิระ ปาฟโลวา (วาง 14) 6-4, 6-3 เวียร่า ดีเพิ่ม แพ้ ซารีนา ดียาส (วาง 6-คาซัคสถาน) 1-6, 1-6 ลีเดียร์ พอดโกริซานี่ แพ้ ดาเรีย คูดาโชวา (วาง 11) 3-6, 7-6(7-5) และ 4-6</p>
<!-- /wp:paragraph -->

<!-- wp:image {"id":47245,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472400483_1023743309788651_4937038294546113815_n-1024x683.jpg" alt="" class="wp-image-47245"/></figure>
<!-- /wp:image -->