<!-- wp:paragraph {"align":"center","style":{"typography":{"fontSize":20},"color":{"background":"#c3d8ab"}}} -->
<p class="has-text-align-center has-background" style="background-color:#c3d8ab;font-size:20px"><strong>เรื่องน่ารู้ เกร็ดน่ารัก ของ “วิมเบิลดัน”</strong></p>
<!-- /wp:paragraph -->

<!-- wp:paragraph -->
<p>แกรนด์สแลม “วิมเบิลดัน” ที่กรุงลอนดอน ประเทศอังกฤษ เริ่มแข่งขันกันเมื่อปี 1877 หรือ 144 ปีที่แล้ว ถือเป็นทัวร์นาเมนต์เทนนิสที่เก่าแก่ที่สุดในโลก เอกลักษณ์ของรายการนี้ คือ แข่งบนคอร์ทหญ้าและนักกีฬาต้องใส่เสื้อผ้าสีขาว แต่ยังมีเรื่องราวอีกมากมายที่เราอาจจะยังไม่รู้หรือลืมไปแล้วเกี่ยวกับวิมเบิลดัน<br>1.ค่าบัตรเข้าชมในปี 1877 หรือการแข่งขันครั้งแรก มีราคา 1 ชิลลิ่ง หรือ 3 บาท<br>2.วิมเบิลดันหนแรกแข่งขันแต่ประเภทชายเดี่ยวเท่านั้น สเปนเซอร์ กอร์ คว้าแชมป์ไปครอง แต่ปีต่อมาสเปนเซอร์แพ้ให้กับแฟรงก์ ฮาโดว์ ในรอบชิงชนะเลิศ หลังจากนั้นก็หายหน้าหายตาไปจากวงการเทนนิส<br>3.ดุ๊กออฟยอร์ก หรือพระบิดาของพระราชินีอลิซาเบธ ทรงเคยร่วมแข่งขันวิมเบิลดัน ในปี 1926 ในประเภทชายคู่ ร่วมกับเซอร์หลุยส์ เกร็ก แต่ไม่ได้คว้าแชมป์ <br>4.ในการแข่งขันวิมเบิลดันจะต้องมีทีมงานถึง 6,000 คน ในการทำหน้าที่ต่างๆ ให้วิมเบิลดันลุล่วงไปด้วยดี บอลบอยและบอลเกิร์ล 250 คน, นักกายภาพและหมอนวด 22 คน, แชร์อัมไพร์และไลน์แมน 360 คน, แพทย์ผู้เชี่ยวชาญเรื่องเท้า 2 คน, แม่บ้าน 400 คน และทีมงานพ่อครัวแม่ครัว 2,200 คน 5.สตรอเบอร์รี่แอนด์ครีมเป็นขนมคู่วิมเบิลดันมานานแสนนาน เหตุผล คือ มีการเสิร์ฟเมนูนี้ให้ผู้ชมตั้งแต่การแข่งขันครั้งแรกในปี 1877 แล้ว และทำกันมาจนเป็นประเพณีของการแข่งขัน<br>6.จุดเริ่มต้นที่สตรอเบอร์รี่แอนด์ครีมมาเกี่ยวโยงกับการแข่งขันเทนนิส ต้องย้อนไปในยุคที่โทมัส โวลซีย์ นักการเมืองชาวอังกฤษและพระคาร์ดินัลแห่งคริสตจักรโรมันคาทอลิก ในศตวรรษ 1500 มักจะเสิร์ฟเมนูนี้ให้แขกที่มารวมตัวกันจำนวนมากๆ เพราะทำง่าย รวมทั้งที่พระราชวังที่รู้จักกันในปัจจุบันว่า แฮมป์ตัน คอร์ท ก็มีสนามเทนนิส เมื่อมีการแข่งขันเทนนิส ก็จะเสิร์ฟเมนูนี้อยู่เสมอ<br>7.ในการแข่งขัน 2 สัปดาห์ เฉลี่ยแล้วจะต้องใช้ครีม 10,000 ลิตร และสตอเบอร์รี่ 28 ตัน ในการเสิร์ฟขนมอร่อยๆ นี้ให้แฟนเทนนิส<br>8.นักกีฬาทุกคนต้องใส่ชุดสีขาว สุภาพ ลงแข่งขัน สำหรับนักหวดสาว เสื้อจะต้องคอไม่เว้าจนเกินไป ส่วนเหตุผลว่าทำไมต้องเป็นสีขาว ก็เพราะถือเป็น “เดรส โค้ด” หรือสีที่กำหนดมาตรฐานให้ทุกคนนั่นเอง<br>9.ก่อนการแข่งขันในทุกเช้า เวลา 9 โมงตรงเป๊ะ จะมีการปล่อยเหยี่ยว 2 ตัว ชื่อ รูฟัสและพอลลักซ์ บินไปทั่วสนามเพื่อไล่นกพิราบที่เข้ามาป้วนเปี้ยน<br>10.ตลอดทัวร์นาเมนต์ลูกเทนนิสที่ใช้แข่งขันจะมีจำนวน 54,250 ลูก และในแต่ละแมทช์จะมีการเปลี่ยนบอลทุกๆ 7-9 เกม เพื่อให้แน่ใจว่าบอลอยู่ในรูปร่างที่ดีอยู่ ส่วนลูกที่ยังไม่ถูกใช้จะถูกเก็บไว้ในห้องควบคุมอุณหภูมิ เพื่อให้แน่ใจบอลทุกลูกจะต้องอยู่ในสภาพที่เพอร์เฟ็กต์ที่สุด<br>11.ลูกเทนนิสในวิมเบิลดันเคยใช้สีขาวมาก่อน แต่เปลี่ยนมาใช้สีเหลืองแบบปัจจุบันในปี 1986 เพื่อให้เห็นชัดขึ้นในการถ่ายทอดออกโทรทัศน์<br>12.นักเทนนิสที่คว้าแชมป์เดี่ยววิมเบิลดันมากที่สุด คือ มาร์ติน่า นาฟราติโลว่า ได้แชมป์หญิงเดี่ยวไปถึง 9 ครั้ง ส่วนฝ่ายชายที่เคยทำได้มากที่สุด 8 ครั้ง คือ โรเจอร์ เฟเดอเรอร์<br>13.มาเรีย ชาราโปว่า เป็นนักเทนนิสที่ใช้เสียงในการแข่งขันดังที่สุด 105 เดซิเบล เทียบเท่ากับเสียงเร่งเครื่องรถมอเตอร์ไซค์กันเลยทีเดียว สถิตินี้ชาราโปว่าทำไว้ เมื่อปี 2009<br>14.หญ้าบนพื้นสนามในช่วงที่ไม่มีการแข่งขันก็จะปล่อยให้ยาวไปตามธรรมชาติ แต่ถ้าเข้าสู่ช่วงแข่งขันเมื่อไร ความยาวของหญ้าทุกต้น จะต้องเท่ากันที่ 8 มิลลิเมตร ห้ามขาดห้ามเกิน<br>15.การจะได้เป็นบอลบอยและบอลเกิร์ลของวิมเบิลดันไม่ใช่เรื่องง่าย เพราะต้องมีการคัดเลือกอย่างละเอียด และต้องมีการซักซ้อมความพร้อมในการทำหน้าที่ 1 เดือนเต็มก่อนการแข่งขัน</p>
<!-- /wp:paragraph -->

<!-- wp:image {"id":27655,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/217701897_4346461675376767_2131421346811802736_n-1024x921.jpg" alt="" class="wp-image-27655"/></figure>
<!-- /wp:image -->