<!-- wp:paragraph {"align":"center","style":{"typography":{"fontSize":20},"color":{"background":"#c0d5df"}}} -->
<p class="has-text-align-center has-background" style="background-color:#c0d5df;font-size:20px"><strong>"สุชัย"ยินดี"กิตตน์สมบัติ"นั่งเก้าอี้รองปธ.กิตติมศักดิ์ฯ เทนนิสเอเชีย</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สหพันธ์เทนนิสแห่งเอเชีย (เอทีเอฟ) ได้จัดการประชุมใหญ่สามัญประจำปี ค.ศ. 2024 ณ โรงแรมฟูลเลอร์ตัน โอเชี่ยนปาร์ค ฮ่องกง เมื่อวันที่ 9 ตุลาคม ที่ผ่านมา โดยมี นางสาวนันท์นภัส นันตะสุข เจ้าหน้าที่บริหารงานวิเทศสัมพันธ์ สมาคมกีฬาลอนเทนนิสฯ เป็นผู้แทนสมาคมฯ ในการเข้าร่วมประชุมครั้งนี้ นายกเทนนิสไทย กล่าวต่อว่า สำหรับวาระการประชุมที่สำคัญ ซึ่งเกี่ยวข้องกับประเทศไทยคือ มร.ยูริ โพลสกี้ ประธานสหพันธ์ฯ ชาวคาซัคสถาน ได้ประกาศแต่งตั้ง นายกิตตน์สมบัติ เอื้อมมงคล หรือ "บิ๊กเอ๋" อดีตนายกสมาคมกีฬาลอนเทนนิสแห่งประเทศไทย ในพระบรมราชูปถัมถ์ และอดีตประธานสหพันธ์ฯ (วาระ 2019 - 2023) ขึ้นเป็น ATF Honorary Life Vice President หรือ รองประธานกิตติมศักดิ์ตลอดชีวิตของสหพันธ์เทนนิสแห่งเอเชีย (เอทีเอฟ)</p>
<!-- /wp:paragraph -->

<!-- wp:paragraph -->
<p>"ในนามนายกสมาคมกีฬาลอนเทนนิสแห่งประเทศไทยฯ พร้อมด้วยคณะกรรมการอำนวยการสมาคมฯ ขอแสดงความยินดีกับคุณกิตตน์สมบัติ เอื้อมมงคล ที่ได้รับการแต่งตั้งดังกล่าว ซึ่งที่ผ่านมาได้มีโครงการพัฒนาเทนนิสในเอเชียและประเทศไทย ขอแสดงความยินดีด้วยครับ" นายสุชัย กล่าวทิ้งท้าย ผู้สื่อข่าวรายงานว่า บรรยากาศการประชุมครั้งนี้เป็นไปอย่างชื่นมื่น โดยมี มร.เดวิด ฮักเกอร์ตี้ ประธานสหพันธ์เทนนิสนานาชาติ (ไอทีเอฟ) พร้อมด้วย มร.บูลัต อูเตมูราตอฟ ชาวคาซัคสถาน รองประธาน ไอทีเอฟ และคณะเจ้าหน้าที่ ไอทีเอฟ รวมทั้งผู้แทนประเทศสมาชิกของ เอทีเอฟ เข้าร่วมจำนวนมาก และในวาระที่มีการแต่งตั้ง นายกิตตน์สมบัติ เอื้อมมงคล เป็นรองประธานกิตติมศักดิ์ตลอดชีวิตของสหพันธ์เทนนิสแห่งเอเชีย (เอทีเอฟ) ยังได้รับเสียงปรบมืออย่างท้วมท้นด้วย.</p>
<!-- /wp:paragraph -->

<!-- wp:image {"id":46075,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/462712221_960526692776980_7076013553646184070_n.jpg" alt="" class="wp-image-46075"/></figure>
<!-- /wp:image -->