<!-- wp:paragraph {"align":"center","style":{"typography":{"fontSize":20},"color":{"background":"#d6e2e7"}}} -->
<p class="has-text-align-center has-background" style="background-color:#d6e2e7;font-size:20px"><strong>ได้ครบ 6 นักกีฬาทีมชาติสู้ศึกเทนนิสชายหาดชิงแชมป์โลกที่บราซิล</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด(บีช เทนนิส) คัดเลือกตัวแทนทีมชาติไทย ประจำปี 2566 ที่สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จัดโดยสมาคมกีฬาลอนเทนนิสแห่งประเทศไทย ในพระบรมราชูปถัมภ์ ซึ่งจะคัดเลือกตัวแทนนักกีฬาทีมชาติไทย เพื่อเข้าร่วมการแข่งขันเทนนิสชายหาดชิงแชมป์โลก รายการ "ไอทีเอฟ บีช เทนนิส เวิลด์ คัพ 2023" ที่ริโอ เดจาเนโร ประเทศบราซิล ระหว่างวันที่ 4-10 ธันวาคมนี้ เป็นชาย 3 คน หญิง 3 คน รวมทั้งสิ้น 6 คน เข้าแข่งขัน 3 รายการ คือ ชายคู่, หญิงคู่ และ คู่ผสม เข้าสู่วันสุดท้ายเมื่อวันที่ 27 กันยายน ซึ่งมีแข่ง 2 รายการ คือ รอบชิงชนะเลิศชายคู่ และ รอบพบกันหมดนัดสุดท้าย ประเภทหญิงคู่</p>
<!-- /wp:paragraph -->

<!-- wp:paragraph -->
<p>สำหรับนัดชิงชนะเลิศชายคู่ ปรากฎว่า ดานี่ บาราทท์ กับ ซาเละฟรีรัส อัลมุฟาฎี จากชลบุรี สามารถเอาชนะ เล็กลามัตย์ แฮริสัน กับ เสกศักดิ์ ช่างหนอง จากชลบุรี 2 เซตรวด ด้วยสกอร์ 6-3 และ 7-5 ขณะที่หญิงคู่ รอบพบกันหมด นัดสุดท้าย ประกายกานต์ สาวิสิทธิ์ จากชลบุรี กับ หทัยชนก แสนยาอุโฆษ จากกทม. ชนะ อรปรีย์ญา อินทร์เพ็ง จากพะเยา กับ มะยุรี หาญมนตรี จากชลบุรี 6-2 และ 6-2 หลังการแข่งขันได้มีพิธีมอบรางวัลนักกีฬา โดยมี นายธานี แสนยาอุโฆษ กรรมการอำนวยการ และ ประธานฝ่ายพัฒนาเยาวชน สมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธาน ร่วมด้วย นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และ มร.เรอร์โน่ คาร์ซิแลค ประธานที่ปรึกษาด้านกีฬา เกรต้า สปอร์ต คลับ พัทยา จ.ชลบุรี</p>
<!-- /wp:paragraph -->

<!-- wp:paragraph -->
<p>ทั้งนี้ได้มีการประกาศรายชื่อนักกีฬาที่ผ่านการคัดเลือกตัวเพื่อเป็นตัวแทนทีมชาติไทย เข้าร่วมการแข่งขันเทนนิสชายหาดชิงแชมป์โลก รายการ "ไอทีเอฟ บีช เทนนิส เวิลด์ คัพ 2023" ที่ริโอ เดจาเนโร ประเทศบราซิล เป็นชาย 3 คน หญิง 3 คน รวมทั้งสิ้น 6 คน ดังนี้ นักกีฬาชาย คือ ดานี่ บาราทท์, ซาเละฟีรัส อัลมุฟาฎี, ฐิติพันธุ์ ทรัพย์กล้า และ นักกีฬาหญิง 3 คน คือ นิการัตน์ วาทีนุกิจ, ดร.ไพรินทร์ ปัญจศิลป และ ประกายกานต์ สาวิสิทธิ์ โดยมี มร.เรอร์โน่ คาร์ซิแลค ชาวฝรั่งเศส เป็นกัปตันทีม ซึ่งไทยส่งนักกีฬาลงแข่งขัน 3 รายการ คือ ชายคู่, หญิงคู่ และ คู่ผสม โดยหลังจากนี้ก็จะมีการเตรียมทีมฝึกซ้อมอย่างเต็มที่ร่วม 2 เดือนก่อนจะไปแข่งขันระหว่างวันที่ 4-10 ธันวาคม 2566</p>
<!-- /wp:paragraph -->

<!-- wp:image {"id":39543,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/382476407_712932244203094_1225561333877484434_n.jpg" alt="" class="wp-image-39543"/></figure>
<!-- /wp:image -->