<!-- wp:paragraph {"align":"center","style":{"typography":{"fontSize":20},"color":{"background":"#c8ddce"}}} -->
<p class="has-text-align-center has-background" style="background-color:#c8ddce;font-size:20px"><strong>เอกอัครราชทูต ณ กรุงนูร์-ซุลตันต้อนรับ"ทีมหวดยู-12ไทย"อบอุ่นเติมกำลังใจก่อนสู้ศึกชิงแชมป์เอเชีย</strong></p>
<!-- /wp:paragraph -->

<!-- wp:paragraph -->
<p>วันที่ 19 พฤศจิกายน 2564 เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน สาธารณรัฐคาซัคสถาน ให้การต้อนรับคณะนักกีฬาเทนนิสเยาวชนทีมชาติไทย รุ่นอายุไม่เกิน 12 ปี พร้อมด้วยเจ้าหน้าที่ผู้ฝึกสอน นักวิทยาศาสตร์การกีฬา และผู้ปกครอง ณ ทำเนียบเอกอัครราชทูต ณ กรุงนูร์-ซุลตัน ท่ามกลางบรรยากาศที่อบอุ่น</p>
<!-- /wp:paragraph -->

<!-- wp:paragraph -->
<p>ในโอกาสนี้ เอกอัครราชทูต ณ กรุงนูร์-ซุลตัน ได้จัดเลี้ยงอาหารเพื่อต้อนรับคณะนักกีฬาเทนนิสเยาวชนทีมชาติไทย รุ่นอายุไม่เกิน 12 ปี ประกอบด้วย ทีมชาย "ก้อง" กานต์ธัช สุรฤทธิ์โยธิน, "ปังยะ" ปังยะ ผลพิรุฬห์, "แพทริค" แพทริค แค็นดอลล์ ไฮเอิลบรอน และทีมหญิง "พิณเพลง" ณัฐรดา สกุลวงศ์ธนา, "จินนี่" จิณห์นิภา ตราชูวณิช และ "ออมสิน" พิชญาภัค ศรีมุกข์ รวมทั้งคณะเจ้าหน้าที่ นายนิติ วังปรีชา กัปตันทีมชาย, นายสหทัศน์ ศุภกิจ กัปตันทีมหญิง, นายภูสิต เส็งสาย นักวิทยาศาสตร์การกีฬา และผู้ปกครอง</p>
<!-- /wp:paragraph -->

<!-- wp:paragraph -->
<p>เอกอัครราชทูต ณ กรุงนูร์-ซุลตัน ได้กล่าวให้กำลังใจและอวยพรให้นักกีฬาโชคดีในการแข่งขัน ซึ่งคณะนักกีฬาชุดนี้จะเข้าร่วมการแข่งขันเทนนิส ประเภททีม รุ่นอายุไม่เกิน 12 ปี รอบชิงชนะเลิศแห่งเอเชีย รายการ ไอทีเอฟ เอเชีย อันเดอร์ ทเวลฟ์ ทีม คอมเพทติชั่น ปี 2021 ณ กรุงนูร์-ซุลตัน ประเทศคาซัคสถาน ระหว่างวันที่ 22-26 พฤศจิกายน 2564</p>
<!-- /wp:paragraph -->

<!-- wp:paragraph -->
<p>นอกจากนี้ ช่วงบ่ายวันเดียวกัน เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน ยังได้เดินทางไปเยี่ยมชมการฝึกซ้อมของนักเทนนิสเยาวชนทีมชาติไทย ณ สนามแข่งขันจริง และมีโปรแกรมที่จะเดินทางไปให้กำลังใจ รวมทั้งร่วมการฝึกซ้อมกับนักเทนนิสเยาวชนทีมชาติไทย ในช่วงบ่าย ของวันที่ 20 พฤศจิกายนนี้ด้วย</p>
<!-- /wp:paragraph -->

<!-- wp:image {"id":29901,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/258758000_4753576374665293_4802151088218710646_n-1024x768.jpg" alt="" class="wp-image-29901"/></figure>
<!-- /wp:image -->