<!-- wp:paragraph {"align":"center","style":{"typography":{"fontSize":20},"color":{"background":"#c8dbe4"}}} -->
<p class="has-text-align-center has-background" style="background-color:#c8dbe4;font-size:20px"><strong>ฟอร์มฮอต! "ปรัชญา"ควงจีนปราบฝรั่งเศสทะลุชิงชายคู่หวดเอทีพี "บางกอก โอเพ่น 3"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 3 รายการ Bangkok Open 3 หรือ บางกอก โอเพ่น 3 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ซึ่งจัดโดย สมาพันธ์นักเทนนิสชาย (เอทีพี) และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 17 ม.ค. 2568 เข้าสู่รอบสำคัญ ไฮไลท์ประเภทชายคู่ รอบรองชนะเลิศ "ณัฐ" ปรัชญา อิสโร นักเทนนิสไทย วัย 29 ปี และ หวัง อ้าวหรัน นักเทนนิสจีน วัย 27 ปี มือคู่ 184 และ 215 ของโลกตามลำดับ ใช้ฟอร์มการเล่นที่เข้าขา ช่วยกันหวดเอาชนะ เจฟฟรี่ย์ บลานนาโนซ์ และ โกร็องแต็ง เดนอลลี คู่นักเทนนิสจากฝรั่งเศส วัย 26 ปี และ 27 ปี มือคู่ 175 และ 301 ของโลกตามลำดับ 2-0 เซต 6-3 และ 6-4 ในเวลาเพียง 63 นาที</p>
<!-- /wp:paragraph -->

<!-- wp:paragraph -->
<p>ปรัชญา และ หวัง อ้าวหรัน ทะยานเข้าชิงชนะเลิศกับ เรย์ โฮ หนุ่มไต้หวัน วัย 24 ปี และ นีล โอเบอร์ไลต์เนอร์ หนุ่มออสเตรีย วัย 25 ปี มือคู่ 135 และ 180 ของโลก ตามลำดับ ที่ตัดเชือกชนะ ซุน ฟาจิง จากจีน วัย 28 ปี และ ซู หยูซิ่ว หนุ่มไต้หวัน วัย 25 ปี มือคู่ 230 และ 308 ของโลกตามลำดับ 2-0 เซต 6-3 และ 6-2 ส่วน เจฟฟรี่ย์ บลานนาโนซ์ และ โกร็องแต็ง เดนอลลี รวมทั้ง ซุน ฟาจิง และ ซู หยูซิ่ว ซึ่งตกรอบรองชนะเลิศ ประเภทชายคู่ ได้รับเงินรางวัลคู่ละ 1,730 ดอลลาร์สหรัฐ หรือประมาณ 59,581 บาท พร้อมด้วยคะแนนสะสมอันดับโลก คนละ 30 คะแนน ทางด้านประเภทชายเดี่ยวขับเคี่ยวกันสนุก ในรอบก่อนรองชนะเลิศ วิท โคปรีวา นักเทนนิสจากสาธารณรัฐเช็ก วัย 27 ปี มือ 126 ของโลก โชว์ฟอร์มมือวางอันดับ 1 ของรายการ ใช้เวลา 69 นาที ปราบนักเทนนิสร่วมชาติวัย 22 ปี ดาลิบอร์ สเวอร์ซินา มือ 230 ของโลก ได้แบบไม่ยาก 2-0 เซต 6-0 และ 6-1</p>
<!-- /wp:paragraph -->

<!-- wp:paragraph -->
<p>วิท โคปรีวา ผ่านเข้ารอบรองชนะเลิศ ไปพบกับ เมอร์ฟี่ แคสโซเน นักหวดหนุ่มอเมริกัน วัย 22 ปี มือ 306 ของโลก ที่เข้ามาจากรอบคัดเลือก และในการแข่งขันเมนดรอว์ รอบก่อนรองชนะเลิศ เอาชนะ เฟเดริโก อาร์นาโบลดี หนุ่มอิตาลี วัย 24 ปี มือ 233 ของโลก 2-0 เซต 6-4 และ 6-1 ขณะที่ ฮิวโก้ เกรเนียร์ นักเทนนิสฝรั่งเศส วัย 28 ปี มือ 153 ของโลก และมือวางอันดับ 2 ของรายการ พลิกล็อกตกรอบ หลังพ่ายให้แก่ เคลเมนท์ ตาบูร์ นักหวดวัย 24 ปี มือ 360 ของโลก จากฝรั่งเศสเช่นกัน 0-2 เซต 5-7 และ 4-6 ส่งผลให้ เคลเมนท์ ตาบูร์ ผู้คว้าชัยชนะในแมทช์นี้ เข้าไปตัดเชือกกับ แบรนดอน โฮลท์ จากสหรัฐฯ วัย 26 ปี มือ 210 ของโลก ที่พลิกชนะ แซคารี สไวด้า นักเทนนิสร่วมชาติ วัย 22 ปี มือวางอันดับ 4 ของรายการ และมือ 161 ของโลก 2-1 เซต 6-7 ไทเบรก 7-9, 6-3 และ 6-4</p>
<!-- /wp:paragraph -->

<!-- wp:image {"id":47448,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473715094_1032694122226903_3154568434589546082_n-1024x819.jpg" alt="" class="wp-image-47448"/></figure>
<!-- /wp:image -->