<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#5700a3"}}} -->
<p class="has-text-align-center has-vce-bg-color has-text-color has-background" style="background-color:#5700a3;font-size:20px"><strong>"ธีรภัทร"ดวลเดือด"กฤตเมธ"<br>กระชากแชมป์หวดPTT-NSDF<br>"มาหยา"ผงาดรอบมาสเตอร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รายการ "PTT - NSDF ลอนเทนนิสพัฒนาฝีมือ" ที่คัดเอาสุดยอดนักหวดเข้ามาแข่งขันในรอบมาสเตอร์ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 ธ.ค. ที่ผ่านมา เป็นการแข่งขันวันสุดท้ายของรุ่นอายุไม่เกิน 8, 12 และ 16 ปี
       ไฮไลท์ที่รุ่นอายุไม่เกิน 16 ปี ประเภทชายเดี่ยว รอบชิงชนะเลิศ "วินเนอร์" ธีรภัทร ขันติวีรวัฒน์ วัย 15 ปี จาก "เมืองหมอแคน" ขอนแก่น มือ 7 ของประเทศไทย (รุ่น 16 ปี) นักเทนนิสในโครงการ "แอลทีเอที อะคาเดมี่" ของสมาคมกีฬาลอนเทนนิสฯ พบกับ "มอส" กฤตเมธ ธรรมกุล นักหวดวัย 14 ปี จาก "เมืองไข่เค็ม" สุราษฎร์ธานี ที่มีดีกรีเป็นมือ 3 ของประเทศไทย (รุ่น 16 ปี) และเป็นเต็ง 2 ของรายการ ปรากฏว่า คู่นี้ดวลกันสูสี สู้กันสนุกถูกใจกองเชียร์ ก่อนที่ ธีรภัทร จะชิงทำแต้มในจังหวะสำคัญ เก็บชัยได้ 2 เซตรวด 6-4 และ 7-5 คว้าแชมป์ไปครอง
       ด้านหญิงเดี่ยว รอบชิงชนะเลิศ สองนักเทนนิสจากกรุงเทพฯ โคจรมาพบกัน "มาหยา" มาหยา บุญญาอรุณเนตร วัย 15 ปี มือ 3 ของประเทศไทย (รุ่น 16 ปี) และเป็นมือวาง 1 ของรายการ พบกับ "เจมม่า" กัญจน์ชญา จูงวัฒนา วัย 15 ปี มือ 6 ของประเทศไทย (รุ่น 16 ปี) และเป็นมือวาง 2 ของรายการ ปรากฏว่า หลังจากเสมอกัน 1-1 เซต ในเซตสาม กัญจน์ชญา ที่ตามอยู่ 1-3 มีอาการตะคริวที่ต้นขาขวา ไม่สามารถแข่งขันต่อได้ ส่งผลให้ มาหยา เป็นฝ่ายชนะไปด้วยสกอร์ 3-6, 7-5 และ 3-1Retd. ได้แชมป์ไปครอง
       สรุปผลการแข่งขัน รุ่นอายุไม่เกิน 8 ปี ชายเดี่ยว รอบรองชนะเลิศ ดาว์พงษ์ อินนุพัฒน์ (ยะลา) ชนะ ปิติ โชติมณี (มือวาง 2-ชุมพร) 4-1, 3-5 และซูเปอร์ไทเบรก 10-8 ทรอย ศิวพฤกษ์ (กทม.) ชนะ บวรฌาณญ์ วาลฌอง ทิณญ์ (มือวาง 1-อุดรธานี) 4-2, 4-0 และรอบชิงชนะเลิศ ทรอย ชนะ ดาว์พงษ์ 4-1, 4-0
       หญิงเดี่ยว รุ่นอายุไม่เกิน 8 ปี รอบรองชนะเลิศ พินมุกดา สมศรี (มือวาง 1-เชียงใหม่) ชนะ ชัญญา นิ่มวชิระสุนทร (กทม.) 5-3, 4-2 ปัณณิภา ธาดาตั้งสกุล (ชลบุรี) ชนะ วิมุตติญา พงษ์หนู (มือวาง 2-กทม.) 1-1 Retd.(เจ็บเข่า) และรอบชิงชนะเลิศ พินมุกดา ชนะ ปัณณิภา 4-2, 4-0
       รุ่นอายุไม่เกิน 12 ปี ชายเดี่ยว รอบรองชนะเลิศ ธรรมะ โคศิริ (มือวาง 1-กทม.) ชนะ อเล็กซานเดอร์ ซาดอฟ (ชลบุรี) 4-1, 4-0 ศิวกร ฉวยกระโทก (นครราชสีมา) ชนะ พัชรพล หลีกุล (สงขลา) 4-1, 4-0 และรอบชิงชนะเลิศ ธรรมะ ชนะ ศิวกร 5-3, 5-4(1)
       หญิงเดี่ยว รุ่นอายุไม่เกิน 12 ปี รอบรองชนะเลิศ ปวีณอร นวลศรี (มือวาง 1-ปทุมธานี) ชนะ พลอยเพชร ด้วงเขียว (สงขลา) 4-1, 4-1 โชติรินทร์ แก้วก่า (มือวาง 2-ชลบุรี) ชนะ อารีรัตน์ เดชเพชร (สมุทรสาคร) 4-0, 4-1 และรอบชิงชนะเลิศ ปวีณอร ชนะ โชติรินทร์ 5-3, 3-5 และซูเปอร์ไทเบรก 10-4
       รุ่นอายุไม่เกิน 16 ปี ชายเดี่ยว รอบรองชนะเลิศ ธีรภัทร ขันติวีรวัฒน์ (ขอนแก่น) ชนะผ่าน คุณานันท์ พันธราธร (ปทุมธานี) กฤตเมธ ธรรมกุล (มือวาง 2-สุราษฎร์ธานี) ชนะ ธีรภัทรโคคิ หลาบหนองแสง (กทม.) 6-1, 6-1 และรอบชิงชนะเลิศ ธีรภัทร ชนะ กฤตเมธ 6-4, 7-5
       หญิงเดี่ยว รุ่นอายุไม่เกิน 16 ปี รอบรองชนะเลิศ มาหยา บุญญาอรุณเนตร (มือวาง 1-กทม.) ชนะ ปพิชญา อิสโร (สงขลา) 6-2, 6-3 กัญจน์ชญา จูงวัฒนา (มือวาง 2-กทม.) ชนะ พรนภัส หงส์จำรัสศิลป์ (นครปฐม) 6-2, 6-4 และรอบชิงชนะเลิศ มาหยา ชนะ กัญจน์ชญา 3-6, 7-5 และ 3-1Retd. (ตะคริว) 
       สำหรับการแข่งขัน "PTT - NSDF ลอนเทนนิสพัฒนาฝีมือ" รอบมาสเตอร์ ประจำปี 2565 ในช่วงวันที่ 20-22 ธ.ค. 2565 จะเป็นการแข่งขันของนักเทนนิสเยาวชนในรุ่นอายุไม่เกิน 10, 14 และ 18 ปี เริ่มแข่งขันเวลา 08.00 น.</code></pre>
<!-- /wp:code -->

<!-- wp:image {"id":35405,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/F10E9FC7-244D-4833-B1BC-734C69CC82D4-1024x683.jpeg" alt="" class="wp-image-35405"/></figure>
<!-- /wp:image -->