<!-- wp:paragraph {"align":"center","style":{"typography":{"fontSize":20},"color":{"background":"#c2d2da"}}} -->
<p class="has-text-align-center has-background" style="background-color:#c2d2da;font-size:20px"><strong>"ภวิชญ์" หวดกระหึ่ม ทะลุก่อนรองฯ ที่จีน</strong></p>
<!-- /wp:paragraph -->

<!-- wp:paragraph -->
<p>นักเทนนิสหนุ่มระยอง "แมงปอ" ภวิชญ์ สอนหลักทรัพย์ โชว์ฟอร์มได้อย่างยอดเยี่ยม ในการแข่งขันเทนนิสชายนานาชาติ M15 Luan รายการ 2025 China Men's 5 Luan ชิงเงินรางวัลรวม 15,000 ดอลลาร์สหรัฐ หรือประมาณ 495,000 บาท ที่ประเทศจีน ซึ่งจัดการแข่งขันระหว่างวันที่ 14-20 เม.ย. 2568 ภวิชญ์ วัย 25 ปี มือ 768 ของโลก ลงแข่งขันประเภทชายเดี่ยว ซึ่งรอบแรกปราบ อีวาน จู้ จากสหรัฐฯ มือ 616 ของโลก ซึ่งเป็นมือวางอันดับ 4 ของรายการ 2-1 เซต 6-1, 6-7 ไทเบรก 5-7 และ 6-3 จากนั้น รอบสอง ภวิชญ์ ยังทำผลงานได้ดีต่อเนื่อง เอาชนะ หลิว ฮันยี่ เจ้าถิ่นได้ 2 เซตรวด 6-1 และ 6-2 ทำให้ ภวิชญ์ ทะยานสู่รอบก่อนรองชนะเลิศทันที ซึ่งจะพบกับ ดาเนียล ซาร์กเซียน ดาวรุ่งจากอาร์เมเนีย</p>
<!-- /wp:paragraph -->

<!-- wp:paragraph -->
<p>นอกจากนี้ยังมีนักเทนนิสไทยเข้าร่วมการแข่งขันอีกหลายคน โดย "โอเว่น" ธนเพชร ฉันทะ วัย 25 ปี มือ 671 ของโลก ซึ่งถูกจัดให้เป็นมือวางอันดับ 8 ของรายการ เอาชนะ ซุน เจิ้งหยู นักหวดเจ้าถิ่น 2-0 เซต 6-3 และ 6-3 ก่อนที่ "โอเว่น" จะมาพ่ายให้แก่ ดาเนียล ซาร์กเซียน จากอาร์เมเนีย ในการแข่งขันรอบสอง 0-2 เซต 5-7 และ 2-6 ส่วน "จูเนียร์" วิชยา ตรงเจริญชัยกุล มือ 714 ของโลก แพ้รอบแรกให้แก่ คอร์บาน โครว์เธอร์ มือ 1021 ของโลก จากนิวซีแลนด์ 1-2 เซต 6-2, 3-6 และ 4-6</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบแรก ภวิชญ์ จับคู่กับ ธนเพชร ลงแข่งขันรอบแรก และช่วยกันหวดเอาชนะ ซุน เชียน และ ถัง เซิง คู่นักหวดเจ้าถิ่น 2-1 เซต 5-7, 7-6 ไทเบรก 7-5 และซูเปอร์ไทเบรก 10-5 ก่อนที่คู่หนุ่มไทยจะมาปราชัยในรอบก่อนรองชนะเลิศให้แก่ อาเลียคซานเดอร์ เลียโอเนนก้า และ อเล็กซานเดอร์ ซกิรอฟสกี้ ซึ่งเป็นคู่มือวางอันดับ 3 ของรายการ 2-1 เซต 4-6, 7-5 และซูเปอร์ไทเบรก 8-10 ในขณะที่ วิชยา จับคู่กับ เซียะ เฉิงเผิง จากไต้หวัน ช่วยกันหวดรอบแรก เอาชนะ นิหม่า ติงเจิ้ง กับ ซุน เจิ้งหยู เจ้าถิ่น 2-0 เซต 7-5, 6-1 ก่อนที่ คู่ของวิชยา จะมาพ่ายในรอบก่อนรองชนะเลิศ ให้แก่ ซู เจฟฟรี่ จากไต้หวัน กับ หยาง จื่อเจียง จากจีน ซึ่งเป็นคู่มือวางอันดับ 4 ของรายการ 0-2 เซต 6-7 ไทเบรก 8-10 และ 3-6</p>
<!-- /wp:paragraph -->

<!-- wp:image {"id":48876,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/491353427_1103507431812238_2130735371849444358_n.jpg" alt="" class="wp-image-48876"/><figcaption>"ภวิชญ์" หวดกระหึ่ม ทะลุก่อนรองฯ ที่จีน</figcaption></figure>
<!-- /wp:image -->