<!-- wp:paragraph {"align":"center","style":{"typography":{"fontSize":20},"color":{"background":"#dbe7ec"}}} -->
<p class="has-text-align-center has-background" style="background-color:#dbe7ec;font-size:20px"><strong>เด็กไทยฟอร์มเฉียบพาเหรดตัดเชือกเทนนิส แอลทีเอที เอเชี่ยน โฟร์ทีนฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 4 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 มิ.ย. 2568 เข้าสู่การแข่งขันรอบก่อนรองชนะเลิศ ประเภทชายเดี่ยว ปัณณพรรธน์ นิ่มนวลกุล นักเทนนิสเยาวชนทีมชาติไทย รุ่นอายุไม่เกิน 14 ปี และยังเป็นมือวาง 4 ของรายการ เดินหน้าคว้าชัยได้อย่างต่อเนื่อง หลังใช้การหวดที่เฉียบขาด เอาชนะ ก้องภพ แซ่ลิ้ม รุ่นน้องเยาวชนทีมชาติไทย ในรุ่นอายุไม่เกิน 12 ปี ในรอบก่อนรองชนะเลิศ ด้วยสกอร์ 6-0 และ 6-1 ปัณณพรรธน์ ฉลุยสู่รอบรองชนะเลิศ ซึ่งจะตัดเชือกกับนักเทนนิสไทยด้วยกัน พิชญ์พงษ์ จีนาพันธุ์ ที่เอาชนะ หลี่ เฉาหยวน จากจีน 2-0 เซต 6-3, 7-6 ไทเบรก 7-2 ทางด้านหญิงเดี่ยว รอบก่อนรองชนะเลิศ อาร์ภรนันท์ โซเฟีย แสงสุชาติ เยาวชนทีมชาติไทย รุ่น 12 ปี และเป็นมือวาง 2 ของรายการ เรียกฟอร์มเก่งออกมาปราบ ซู่ เลฮาน จากจีน ได้ภายใน 2 เซต 6-4 และ 6-3 ทำให้ อาร์ภรนันท์ ผ่านเข้ารอบรองชนะเลิศ พบกับ ณิชวรัชญ์ พลอยเกษมสุข เยาวชนทีมชาติไทย รุ่น 12 ปี ที่ชนะมือวาง 6 กฤษณา รอดประเสริฐ 2-0 เซต 6-2, 6-3</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ฟาโรห์ โกวิทวัฒนชัย (วาง 3) ชนะ ลีโอ โกวิทวัฒนชัย (วาง 6) 6-1, 6-0 ฌาน เลาอมรพาณิชย์ (วาง 2) ชนะ อิงพล อินนุพัฒน์ 6-0, 6-1 หญิงเดี่ยว รอบก่อนรองชนะเลิศ พิมพ์พิศา วงษ์วานิชขจร (วาง 1) ชนะ อี ซูริ (วาง 5-เกาหลีใต้) 6-1, 6-2 พัทธ์ธีรา ตันพิพัฒน์ (วาง 7) แพ้ บาตริเซีย ไซฟุล (วาง 4-มาเลเซีย) 4-6, 0-2 Ret. (เจ็บกล้ามเนื้อหลัง) ชายคู่ รอบรองชนะเลิศ ปัณณพรรธน์ นิ่มนวลกุล-ฌาน เลาอมรพาณิชย์ ชนะ อิงพล อินนุพัฒน์-อเล็กซานเดอร์ ซาดอฟ 6-1, 7-5 ฟาโรห์ โกวิทวัฒนชัย-ลีโอ โกวิทวัฒนชัย ชนะ ก้องภพ แซ่ลิ้ม-นวธรณ์ ผลากรกุล 6-3, 6-3 หญิงคู่ รอบรองชนะเลิศ พิมพ์พิศา วงษ์วานิชขจร-บาตริเซีย ไซฟุล (มาเลเซีย) ชนะ ศิริกร พูลผล-วิมุตติญา พงษ์หนู 6-2, 6-2 เฮลิน ชู-อี ซูริ (ฮ่องกง-เกาหลีใต้) ชนะผ่าน ณชัญญา ธรรมมงคล-พัทธ์ธีรา ตันพิพัฒน์</p>
<!-- /wp:paragraph -->

<!-- wp:image {"id":49890,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/504346053_1138752721621042_8831249613002685167_n-1024x683.jpg" alt="" class="wp-image-49890"/></figure>
<!-- /wp:image -->