<!-- wp:paragraph {"align":"center","style":{"typography":{"fontSize":22},"color":{"background":"#efb0b5"}}} -->
<p class="has-text-align-center has-background" style="background-color:#efb0b5;font-size:22px"><strong>"ปรัชญา-ฐานทัพ"คว้ารองแชมป์<br>ส่งท้ายหวดไอทีเอฟวีค4ที่เชียงราย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 30 เม.ย. 2565 มีพิธีมอบรางวัล โดยได้รับเกียรติจาก พลเอก กู้เกียรติ ศรีนาคา อุปนายกสมาคมกีฬาลอนเทนนิสแห่งประเทศไทยฯ เป็นประธานมอบรางวัลแก่นักกีฬา
       ประเภทชายคู่ รอบชิงชนะเลิศ "ณัฐ" ปรัชญา อิสโร และ "แซค" ฐานทัพ สุขสำราญ สองนักหวดทีมชาติไทยชุดสู้ศึกเดวิสคัพ 2022 พ่ายความแข็งแกร่งของ ชินจิ ฮาซาวะ และ ยูตะ ชิมิซุ คู่มือวาง 4 จากญี่ปุ่น แพ้ไป 0-2 เซต 6-7(2-7) และ 1-6 ทำให้คู่ของหนุ่มญี่ปุ่นได้แชมป์ไปครอง ได้รับเงินรางวัลร่วมกัน 930 ดอลลาร์สหรัฐ หรือประมาณ 30,076 บาท และคะแนน คนละ 15 แต้ม ส่วนคู่หนุ่มไทย ในฐานะรองแชมป์ รับร่วมกัน 540 ดอลลาร์สหรัฐ หรือประมาณ 17,463 บาท และคะแนน คนละ 8 แต้ม
       ประเภทหญิงคู่ รอบชิงชนะเลิศ เกา ซินหยู และ ซุน ฟาง หยิง คู่นักหวดจีน ผนึกกำลังเอาชนะ หม่าน หยิง แม็กกี้ อึ้ง และ โฮ ชิง วู คู่มือวาง 3 จากฮ่องกง 2-0 เซต 6-3, 7-6(4) โดยแชมป์หญิงคู่ ได้รับเงินรางวัลร่วมกัน 955 ดอลลาร์สหรัฐ หรือประมาณ 30,885 บาท และคะแนน คนละ 10 แต้ม ส่วนรองแชมป์หญิงคู่ ได้รับเงินรางวัลร่วมัน 515 ดอลลาร์สหรัฐ หรือประมาณ 16,655 บาท และคะแนน คนละ 6 แต้ม
       ประเภทหญิงเดี่ยว รอบรองชนะเลิศ มีนักหวดไทยฝ่าด่านผ่านเข้ามา 2 คน โดยคนแรก "รวงข้าว" ลัลนา ธาราฤดี ดาวรุ่งวัย 17 ปี มือ 1 เยาวชนไทย และมือ 54 เยาวชนโลก ปราชัยให้แก่ ฮารุนะ อาราคาวะ มือวาง 2 ของรายการจากญี่ปุ่น วัย 22 ปี มือ 455 ของโลก พ่ายไป 0-2 เซต 4-6, 4-6
       ด้านสาวไทยอีกราย "อีฟ" พัชรินทร์ ชีพชาญเดช มือ 1050 ของโลก มีโอกาสออกนำไปก่อนในเซตแรกถึง 5-1 แต่ก็สุดต้านความแข็งแกร่งของ หม่า เย่อซิน มือวาง 3 จากจีน พ่ายไปอย่างน่าเสียดาย 0-2 เซต 5-7, 4-6 ทำให้ พัชรินทร์ ต้องหยุดเส้นทางไว้เพียงรอบรองชนะเลิศ เช่นเดียวกับ ลัลนา แต่ทั้งคู่ยังได้รับเงินรางวัลปลอบใจ คนละ 734 ดอลลาร์สหรัฐ หรือประมาณ 23,700 บาท และคะแนนสะสมคนละ 4 แต้ม ในขณะที่ หม่า เย่อซิน ผ่านเข้าไปชิงชนะเลิศกับ ฮารุนะ อาราคาวะ 
       ขณะที่ประเภทชายเดี่ยว รอบรองชนะเลิศ มาโกโตะ โอชิ (ญี่ปุ่น) ชนะ เอส ดี ปราจวาล เดฟ (อินเดีย) 6-3, 3-6 และ 6-2 เข้าไปชิงชนะเลิศกับ รูบิน สเตแธม (นิวซีแลนด์) ที่ตัดเชือกชนะ ทาคุโตะ นิกิ (ญี่ปุ่น) 6-3 และ 7-6(3)</code></pre>
<!-- /wp:code -->

<!-- wp:image {"id":31831,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/B3E78507-B60D-49D1-86F5-B7ED71DE65CD-1024x683.jpeg" alt="" class="wp-image-31831"/></figure>
<!-- /wp:image -->