<!-- wp:paragraph {"align":"center","style":{"typography":{"fontSize":20},"color":{"background":"#d7ecf4"}}} -->
<p class="has-text-align-center has-background" style="background-color:#d7ecf4;font-size:20px"><strong>"เล็กลามัตย์-เสกศักดิ์"ฉลุยตัดเชือกศึกบีช เทนนิสปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันบีชเทนนิสเพื่อความชนะเลิศแห่งประเทศไทย ประจำปี 2566 ชิงเงินรางวัลรวม 200,000 บาท ที่ศูนย์พัฒนากีฬาเทนนิสแห่งชาติ เมืองทองธานี วันที่ 5 กันยายน ประเภทชายคู่ รอบพบกันหมดในกลุ่ม วันสุดท้าย เพื่อหา 2 ทีมที่ดีที่สุดของกลุ่ม เข้าสู่รอบ 4 ทีมสุดท้าย ผลปรากฎว่า กลุ่ม เอ เล็กลามัตย์ แฮริสัน กับ เสกศักดิ์ ช่างหนอง จากชลบุรี สามารถเก็บชัยชนะเป็นนัดที่สองได้สำเร็จ โดยแมทช์นี้ ชนะ นุกูล รักความสุข กับ สนทยา ประภิระนำ จากชลบุรี 6-2 และ 6-0 ทำให้ เล็กลามัตย์ กับ เสกศักดิ์ เก็บชัยรวด 2 นัดเป็นที่ 1 ของกลุ่ม เข้ารอบ 4 ทีมสุดท้ายทันที ขณะที่ นุกูล กับ สนทยา แม้จะแพ้แมทช์นี้ แต่ทำผลงานแข่ง 2 ชนะ 1 ได้เข้ารอบเช่นกัน</p>
<!-- /wp:paragraph -->

<!-- wp:paragraph -->
<p>ขณะที่ กลุ่ม บี ซาเละฟรีรัส อัลมุฟาฎี ดานี่ บาราทท์ จากชลบุรี คู่เต็งของกลุ่มไม่พลาดที่จะเอาชนะ โอฬาร ตั้งวงศ์กิจ กับ ปรมะ ศัสตุระ จากกทม. 7-5 และ 7-5 สามารถผ่านเข้ารอบ 4 ทีมสุดท้ายได้ในฐานะที่ 1 ของกลุ่ม ด้วยผลงานแข่ง 3 นัดชนะรวด ส่วน จิรัฏฐ์ นวสิริสมบูรณ์ จากกทม.กับ ภูวไนย นนท์อ่อน จากร้อยเอ็ด ลงแข่งนัดที่สาม ชนะ ภูชิต ผลพิมาย กับ ศุภกร เทียมสกุล จากชลบุรี 6-4 และ 6-0 ทำให้มีผลงานชนะ 2 แพ้ 1 เป็นที่ 2 ของกลุ่ม ผ่านเข้ารอบต่อไปได้เช่นกัน</p>
<!-- /wp:paragraph -->

<!-- wp:paragraph -->
<p>ด้านประเภทหญิงคู่ เริ่มแข่งรอบพบกันหมด นัดแรก ผลมีดังนี้ ประกายกานต์ สาวิสิทธิ์ จากชลบุรี กับ นิการัตน์ วาทีนุกิจ จากนครปฐม ชนะ อมารี เสตติวงศ์ กับ หทัยชนก แสนยาอุโฆษ จากทม. 6-0, 6-0, อรปรีย์ญา อินทร์เพ็ง จากพะเยา กับ มะยุรี หาญมนตรี จากชลบุรี ชนะ ฤทัยรัตน์ อุบลชัย จากประจวบคีรีขันธ์ กับ ภัทราพร ทองพิทักษ์ จากปทุมธานี 6-1, 6-3</p>
<!-- /wp:paragraph -->

<!-- wp:image {"id":39040,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/372849250_698942758935376_1311563583100319386_n-1024x683.jpg" alt="" class="wp-image-39040"/></figure>
<!-- /wp:image -->