<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a382"}}} -->
<p class="has-text-align-center has-vce-bg-color has-text-color has-background" style="background-color:#00a382;font-size:20px"><strong>สาวไทยต้อนมาเลย์หวด"บีเจเค คัพ"<br>นัด3บู๊สิงคโปร์-กัปตันย้ำไม่ประมาท</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงแชมป์โลก ประเภททีมหญิง รายการ "บิลลี จีน คิง คัพ บาย บีเอ็นพี พาริบาส์" หรือ "บีเจเค คัพ" (BJK Cup) ปี 2022 โซนเอเชีย/โอเชียเนีย กลุ่ม 2 อีเวนท์ เอ ที่เนชั่นแนล เทนนิส เซ็นเตอร์ กรุงกัวลาลัมเปอร์ ประเทศมาเลเซีย เพื่อคัดทีมแชมป์ขึ้นกรุ๊ป 1 เมื่อวันที่ 9 ส.ค. 2565 รอบพบกันหมดนัดที่สอง สาย บี ทีมนักหวดลูกสักหลาดสาวไทย ที่ตุนชัยไว้แล้ว 1 นัด (ชนะ แปซิฟิก โอเชียเนีย 3-0) พบกับเจ้าภาพ มาเลเซีย ที่ชนะ 1 นัดเช่นกัน (ชนะ สิงคโปร์ 2-1)
       คู่แรก เดี่ยวมือสอง "ออมสิน" อัญชิสา ฉันทะ นักเทนนิสวัย 19 ปี มือ 698 ของโลก เล่นได้ตามมาตรฐานของตัวเอง ใช้ความเฉียบขาด เอาชนะ โจ-ลีน ซอว์ นักหวดดาวรุ่งวัย 15 ปี มือ 204 เยาวชนโลก ของเจ้าถิ่น ได้อย่างขาดลอย 2-0 เซต ด้วยสกอร์ 6-1 และ 6-1 พาทีมเทนนิสไทยออกนำมาเลเซีย 1-0 คู่
       จากนั้น เดี่ยวมือหนึ่ง "อีฟ" พัชรินทร์ ชีพชาญเดช นักเทนนิสสาวขอนแก่น วัย 27 ปี มือ 712 ของโลก พบกับ อิมาน ไซยูฮาดา อับดุลลาห์ นักหวดวัย 17 ปี มือ 1134 เยาวชนโลก ปรากฏว่า พัชรินทร์ หวดด้วยความมั่นใจ บวกกับประสบการณ์ที่แข็งแกร่ง เอาชนะได้อย่างขาดลอย 2-0 เซต ด้วยสกอร์ 6-0 ทั้งสองเซต ส่งผลให้ ทีมไทยนำ 2-0 คู่
       ปิดท้ายด้วยประเภทคู่ ทีมไทยส่ง "แน็ต" พัณณิน โควาพิทักษ์เทศ วัย 19 ปี จับคู่กับ "พราว" ชมภู่ทิพย์ จันดาเขต วัย 26 ปี มืออันดับ 537 และ 961 ของโลกในประเภทคู่ตามลำดับ พบกับ จาไวเรียห์ นูร์ดิน นักหวดวัย 31 ปี ที่เคยรั้งมือ 718 ของโลกในประเภทคู่ และ ฮานนาห์ ซีน เอียน ยิป วัย 19 ปี ปรากฏว่า คู่สาวไทยผนึกกำลังเอาชนะได้ 2 เซตรวด 6-2, 6-1 ส่งผลให้ทีมไทย เอาชนะ ทีมมาเลเซีย 3-0 คู่
       ส่วนผลการแข่งขันอีกคู่ในสายเดียวกัน สิงคโปร์ ชนะ มัลดีฟส์ 3-0 คู่ ทำให้ผลงานในกลุ่ม บี ทีมไทย ชนะ 2 นัดติด ขณะที่ สิงคโปร์ และมาเลเซีย ชนะ 1 แพ้ 1 เท่ากัน ส่วน แปซิฟิก โอเชียเนีย และ มัลดีฟส์ ลงสนามทีมละ 1 นัด ยังไม่ชนะ
       หลังการแข่งขัน "โค้ชเอ็กซ์" นายพชรพล คำสมาน กัปตันทีมไทย กล่าวว่า ต้องชื่นชมนักกีฬาทุกคนที่ลงสนามไปทำหน้าที่ของตัวเองได้ดีมากเหมือนเดิม ทำให้ทีมไทยสามารถทำได้ตามเป้าหมายที่วางไว้ก็คือพยายามเก็บชัยชนะทุกแมทช์ พร้อมกับเก็บทุกแต้มทุกเกม
       "ส่วนนัดต่อไป ทีมไทยจะลงสนามในรอบพบกันหมด นัดที่ 3 พบกับ สิงคโปร์ ผมได้เน้นย้ำกับนักกีฬาไทยว่า ห้ามประมาทอย่างเด็ดขาด เป้าหมายของเราคือการคว้าชัยชนะให้ได้ต่อเนื่อง เพื่อคว้าแชมป์กลุ่มและผ่านเข้ารอบต่อไป" โค้ชเอ็กซ์ กล่าว
       อนึ่ง ทีมไทย จะพบกับ ทีมสิงคโปร์ วันที่ 10 ส.ค. 2565 เวลา 10.00 น. ตามเวลาท้องถิ่น (เร็วกว่าไทย 1 ชั่วโมง) ที่เนชั่นแนล เทนนิส เซ็นเตอร์ กรุงกัวลาลัมเปอร์ ประเทศมาเลเซีย</code></pre>
<!-- /wp:code -->

<!-- wp:image {"id":33297,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/B8B01420-1824-4A7C-A5C8-B6A15D2663BF-1024x711.jpeg" alt="" class="wp-image-33297"/></figure>
<!-- /wp:image -->