<!-- wp:paragraph {"align":"center","style":{"color":{"background":"#dbeef6"},"typography":{"fontSize":20}}} -->
<p class="has-text-align-center has-background" style="background-color:#dbeef6;font-size:20px"><strong>"ปณชัย-สิปปวิชญ์" พลิกล้มเต็ง 2 ทะลุชิงดำบีชเทนนิส จูเนียร์ฯ สนาม3</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส จูเนียร์ แชมเปี้ยนชิพ" สนาม 3 ประจำปี 2567 ที่ เกรต้า สปอร์ต คลับ พัทยา จังหวัดชลบุรี เมื่อวันที่ 19 ก.ค.67 ประเภทคู่ชาย รุ่นอายุไม่เกิน 16 ปี มีพลิกล็อคในรอบรองชนะเลิศ เมื่อคู่มือวาง 2 ของรายการ จอห์น เลี่ยม ชัตต์ กับ บุณยกรณ์ เรวิน คู่นักตบจากชลบุรี พลาดท่าถูก ปณชัย ชรัสเสถียร จากชลบุรี กับ สิปปวิชญ์ ไชยตะมาตย์ จากสุรินทร์ เฉือนชนะในการดวลซูเปอร์ไทเบรกไปอย่างหวุดหวิด ส่งผลให้คู่มือวาง 2 ต้องตกรอบทันที ขณะที่ ปณชัย กับ สิปปวิชญ์ ที่ชนะไป 2-1 เซตด้วยสกอร์ 5-7, 6-4 และ ซูเปอร์ไทเบรก 10-7 ผ่านเข้าไปชิงชนะเลิศโดยจะไปเจอคู่ "เต็ง1" อาชวิฐ อิทธิวรกุล กับ กฤษกรณ์ ปรมศักดา จากชลบุรี ที่ตัดเชือกชนะเพื่อนนักหวดร่วมจังหวัด อัครบุรุษ คงคาเพชรวรรณ กับ สุทธิพงศ์ แก่งศิริ 2 เซตรวด ด้วยสกอร์ 6-1 และ 6-4</p>
<!-- /wp:paragraph -->

<!-- wp:paragraph -->
<p>ส่วนคู่ชาย รุ่นอายุไม่เกิน 18 ปี รอบรองชนะเลิศคู่มือวาง 1 สหวัสส์ ศิริสินวัฒนา กับ ทศวรรษ เสียงล้ำ จากชลบุรี ชนะ สหรัฐ ชัยยาคำ กับ อิทธิพล ยิ่งยศอนันต์ จากชลบุรี 7-6, 6-2 ทำให้เข้าไปชิงชนะเลิศได้ตามคาด โดยจะไปเจอ ซาเละฟรีรัส อัลมุฟาฎี กับ ปณชัย ชรัสเสถียร คู่มือวาง 2 ของรายการจากชบุรีเช่นกัน ซึ่งผ่านรอบรองฯมาได้ด้วยการเอาชนะคู่พี่น้อง "ช่างหนอง" ธเนส กับ เสกศักดิ์ ช่างหนอง จากชลบุรี 5-7, 6-4 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>คู่หญิง รุ่นอายุไม่เกิน 16 ปี รอบรองชนะเลิศ ณิชกานต์ ธรรมดา กับ นันทพร ป้องปิด (คู่มือวาง 1-ชลบุรี) ชนะ ฐิติกัลยา วิสุมา-กัญญาพัชร แก้วไซเกิด (ชลบุรี) 7-5, 6-4, ภัทราพร ทองพิทักษ์ -ไอริน ศรีไตรเฮือง (คู่มือวาง 2-ปทุมธานี/ชลบุรี) ชนะ ธนัชชา พันธ์ศักดิ์ - เปรมาพร ศิลป์ทอง (ชลบุรี) 6-0, 6-1 </p>
<!-- /wp:paragraph -->

<!-- wp:paragraph -->
<p>คู่หญิง รุ่นอายุไม่เกิน 18 ปี แข่งขันแบบพบกันหมด ซึ่ง ภัทราพร ทองพิทักษ์ จากปทุมธานี กับ อรปรีย์ญา อินทร์เพ็ง จากพะเยา ลงแข่ง 2 นัดชนะรวด โดยชนะ ไอริน ศรีไตรเฮือง จากชลบุรี กับ เดโบร่า ลิม จากสิงคโปร์ 6-4, 6-1, อริสรา คำเหลือ กับ วรัญญา หงษ์คำจากชลบุรี 6-1, 6-2</p>
<!-- /wp:paragraph -->

<!-- wp:image {"id":44369,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/451836039_900720602090923_5252812683652560406_n-1024x683.jpg" alt="" class="wp-image-44369"/></figure>
<!-- /wp:image -->