<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"พิชญาภัค-ภัทรวดี" เปิดหัวสวย<br>นำไทยฉลุยคัดหวด "แคล-คอมพ์"</strong></p>
<!-- /wp:paragraph -->

<!-- wp:paragraph -->
<p><a></a> การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2025 ชิงเงินรางวัลรวม 15,000 ดอลลาร์สหรัฐ หรือประมาณ 509,700 บาท เปิดฉากสัปดาห์ที่ 3 เมื่อวันที่ 9 พ.ย. 2568 ด้วยการแข่งขันของนักเทนนิสหญิง (ดับเบิลยู15 หัวหิน) ที่อารีน่า หัวหิน จ.ประจวบคีรีขันธ์</p>
<!-- /wp:paragraph -->

<!-- wp:paragraph -->
<p>ไฮไลท์ประจำวันอยู่ที่การแข่งขันของนักเทนนิสไทย ซึ่งสามารถคว้าชัยได้สำเร็จ ในประเภทหญิงเดี่ยว รอบคัดเลือก รอบแรก โดย พิชญาภัค ศรีมุกข์ อดีตเยาวชนทีมชาติไทย วัย 16 ปี เอาชนะ อนา วาร์ชนีย์ นักหวดวัย 18 ปี จากอินเดีย ได้แบบขาดลอย 6-0 และ 6-1</p>
<!-- /wp:paragraph -->

<!-- wp:paragraph -->
<p>พิชญาภัค ซึ่งในรอบนี้เป็นมือวางอันดับ 13 ผ่านเข้ารอบคัดเลือก รอบสุดท้าย พบกับ อุลยานา ฮราบาเวตส์ นักหวดวัย 17 ปี มือวางอันดับ 5 ของรอบคัดเลือก</p>
<!-- /wp:paragraph -->

<!-- wp:paragraph -->
<p>ทางด้าน ภัทรวดี ชนะวงศ์ วัย 16 ปี ที่ยังไม่มีอันดับโลก ก็เก็บชัยชนะได้เช่นกัน โดยในรอบคัดเลือก รอบแรก เอาชนะ ไอศวรรยา เอ็ม บี วัย 18 ปี จากอินเดีย 6-2 และ 6-1 ภัทรวดี ก้าวสู่รอบคัดเลือก รอบสุดท้าย ชิงตั๋วเมนดรอว์กับ มิรุธุลา ปาลานิเวล มือวางอันดับ 2 จากอินเดีย</p>
<!-- /wp:paragraph -->

<!-- wp:paragraph -->
<p>นอกจากนี้ ยังมีนักเทนนิสไทยผ่านเข้ารอบได้อีก โดย พรนภัส หงส์จำรัสศิลป์ ชนะ ราธา ซาดรา จากอินเดีย 6-2, 6-0 อมิตตาลัย ประสูตรนาวิน ชนะ วิตูลา เวลูมานี จากอินเดีย 6-2, 6-4 ตามมาด้วย โชติรินทร์ แก้วก่า เฉือนชนะ เมย์เดียนา ลาวิโอลา ไรน์นามาห์ จากอินโดนีเซีย 5-7, 6-3 และซูเปอร์ไทเบรก 10-7 ก่อนปิดท้ายด้วย ลัลดา กำหอม ชนะ อามิรา คาซตูกัน (คาซัคสถาน) 6-3, 6-1</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือก รอบแรก ปารมี ทัดแก้ว แพ้ อาดิติ ราวัต (อินเดีย) 2-6, 3-6 พิมพ์ลภัส ลิม แพ้ เซวิล ยุลดาเชวา (อุซเบกิสถาน) 1-6, 2-6</p>
<!-- /wp:paragraph -->

<!-- wp:image {"id":53090,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/580832431_1269411141888532_4521783324580037953_n-1024x683.jpg" alt="" class="wp-image-53090"/></figure>
<!-- /wp:image -->