<!-- wp:paragraph {"align":"center","style":{"typography":{"fontSize":20},"color":{"background":"#ceecf9"}}} -->
<p class="has-text-align-center has-background" style="background-color:#ceecf9;font-size:20px"><strong>"ธรรม์-ปวีณอร" ลิ่วรอบสองศึกยช.14 ปีที่ฝรั่งเศส</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รุ่นอายุไม่เกิน 14 ปีรายการ "โอเพ่น สเตด ฟรองเซ่" ที่มาร์เนส-ลา-คอเกตต์ ชานเมืองตะวันตกของกรุงปารีส ประเทศฝรั่งเศส ซึ่งเป็นการแข่งขันบนสนามดิน เมื่อวันที่ 9 ก.ค.67 ในประเภทเดี่ยว 2 นักหวดไทย "ไพน์" ธรรม์ พันธราธร กับ "ไอซ์" ปวีณอร นวลศรี ต่างโชว์ฟอร์มได้อย่างเยี่ยมยอด ผ่านรอบแรกได้ทั้งคู่<br>ชายเดี่ยว "ไพน์" ธรรม์ พันธราธร วัย 13 ปี มือ 1 เยาวชนเอเชีย ลงหวดกับ ราฟาเอล โกดาร์ท มือไวล์การ์ดเจ้าถิ่น แม้ต้องออกแรงสู้ถึง 3 เซตแต่ ธรรม์ ก็สามารถเอาตัวรอดกลับมาคว้าชัยชนะได้สำเร็จ ด้วยสกอร์ 2-6, 7-6(6) และ 6-3 ผ่านเข้ารอบสองต่อไป<br>หญิงเดี่ยว "ไอซ์" ปวีณอร นวลศรี พบกับ นาตาเลีย พอนเตส ตูรินโอ้ จากบราซิล ซึ่งแมทช์นี้เป็นนักหวดไทยที่หวดได้เหนือชั้นกว่าคว้าชัยชนะ 2 เซตรวด ด้วยสกอร์ 6-3 และ 6-3 ผ่านเข้ารอบสองได้เช่นกัน<br>นอกจากนี้ ปวีณอร ยังสามารถผ่านเข้ารอบก่อนรองชนะเลิศประเภทคู่ได้อีกรายการ หลังจับคู่กับ พัค เยซอ นักเทนนิสเกาหลีใต้ช่วยกันหวดชนะ นาตาเลีย พอนเตส ตูรินโอ้ กับ มาเรีย เอดูอาร์ดา คาร์บอเน่ ดอส ซานโตส คู่นักหวดจากบราซิล 6-4, 2-6 และ ซูเปอร์ไทเบรก 10-6<br>ขณะที่ชายคู่ รอบสอง ธรรม์ กับ โรเดียน ไตรเกล คู่หูชาวคาซัคสถาน ไม่สามารถต้านความแกร่งของคู่มือวาง 2 เปาโล ปราดัต กับ ราฟาเอล เธา กูแอง คู่นักหวดฝรั่งเศสได้ พ่ายไป 6-7(3) และ 1-6</p>
<!-- /wp:paragraph -->

<!-- wp:image {"id":44129,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450372346_894240642738919_5599939443667637448_n-768x1024.jpg" alt="" class="wp-image-44129"/></figure>
<!-- /wp:image -->