<p style="text-align: center;"><strong><span style="font-size: 14pt;">“มนัญชญา” ชวดเข้ารอบ3หวดทรารากอน</span></strong></p>
มนัญชญา สว่างแก้วนักหวดไทยมือ 19 เยาวชนโลก ชวดผ่านเข้ารอบ 3 ประเภทหญิงเดี่ยว เทนนิสไอทีเอ จูเนียร์ เกรด 1 รายการ “2019 เอจีแอล ลอย ยาง ทรารากอน จูเนียร์ อินเตอร์เนชั่นแนล” ที่ประเทศออสเตรเลีย เมื่อ 12 ม.ค.62

สรุปผลงานนักเทนนิสเยาวชนไทย ดังนี้ มนัญชญา หญิงเดี่ยว รอบแรก ชนะเทหย์ล่าห์ ลอว์เลส มือ 495 เยาวชนโลกจากออสเตรเลีย 6-3, 6-1 รอบสอง แพ้ ยาสมีน มองซูรี มือ 65 เยาวชนโลกจากฝรั่งเศส 6-7(4), 6-3, 5-7 หญิงเดี่ยว มนัญชญา จับคู่กับโซซิย่า คาร์ดาว่า<span class="text_exposed_show"> จากจอร์เจีย รอบแรก แพ้ มานะ คาวามุระ - ฟุนะ โคซากิ จากญี่ปุ่น 6-3, 6-4</span>
<div class="text_exposed_show">

ชายเดี่ยว รอบแรก ฐานทัพ สุขสำราญ มือ 56 เยาวชนโลก แพ้ ไทเลอร์ ซิงก์ มือ 28 ของโลกจากสหรัฐอเมริกา 2-6, 2-6 ชายคู่ รอบแรก ฐานทัพจับคู่กับฮาน ซอน ยอง จากเกาหลีใต้ แพ้ ริงกี้ ฮิจิกาตะ(ออสเตรเลีย)-ออตโต้ เวียร์ตาเน่น(ฟินแลนด์) 2-6, 6-7(3)

</div>
สามารถเข้าดูภาพการแข่งขันได้ที่ : http://www.ltat.org/photos/