<!-- wp:paragraph {"align":"center","style":{"typography":{"fontSize":20},"color":{"background":"#e0edf3"}}} -->
<p class="has-text-align-center has-background" style="background-color:#e0edf3;font-size:20px"><strong>"ปารมี" เข้าชิงทั้งเดี่ยว-คู่ เทนนิสเยาวชน เจ30 ที่เวียดนาม</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการ "เจ30 บิ่ญเซือง - 1" ที่ประเทศเวียดนาม เมื่อวันที่ 18 เม.ย.68 เป็นการแข่งขันรอบเมนดรอว์ ปรากฏว่า ปารมี ทัดแก้ว นักเทนนิสเยาวชนไทย มือ 1,443 เยาวชนโลก ทำผลงานเยี่ยม ผ่านเข้าชิงชนะเลิศได้ทั้งประเภทหญิงเดี่ยวและหญิงคู่ ในประเภทหญิงเดี่ยว รอบรองชนะเลิศ ปารมี ซึ่งเป็นมือวางอันดับ 3 ของรายการ เอาชนะ ณัฐลียา ชาลินสกี้ นักหวดลูกครึ่งไทย-เยอรมัน มือ 1,911 เยาวชนโลก 2-0 เซต 7-6(7-4), 6-3</p>
<!-- /wp:paragraph -->

<!-- wp:paragraph -->
<p>ปารมี ผ่านเข้าไปชิงชนะเลิศกับ อายะ ชิโนฮาะ มือ 2,118 เยาวชนโลก ชาวญี่ปุ่น ซึ่งเอาชนะ จิณห์นิภา ตราชูวณิช มือ 1,867 เยาวชนโลก มา 2-0 เซต 6-0, 6-1 ขณะที่ประเภทหญิงคู่ รอบรองชนะเลิศ ปารมี ซึ่งจับคู่กับ ดาเนียลล่า คลาร่า สุรยาประนาถา มือ 1,191 เยาวชนโลก ชาวอินโดนีเซีย เป็นคู่มือวาง 1 ของรายการ เอาชนะคู่จากญี่ปุ่น ฮินาตะ วาดะ มือ 1,519 เยาวชนโลก กับ อาคาริ โอดะ มือ 3,192 เยาวชนโลก 2-1 เซต 2-6, 7-6(7-0) และซูเปอร์ไทเบรก 10-5</p>
<!-- /wp:paragraph -->

<!-- wp:paragraph -->
<p>คู่ของ ปารมี และ สุรยาประนาถา จะชิงชนะเลิศกับคู่จากญี่ปุ่น ไม ซาซากิ มือ 1,700 เยาวชนโลก กับ อายะ ชิโนฮาะ มือ 2,118 เยาวชนโลก ต่อไป ส่วนประเภทชายคู่ รอบรองชนะเลิศ แดนไทย ตาก้อง มือ 2,371 เยาวชนโลก จับคู่กับ ธีร์ธวัช ธวัชผ่องศรี มือ 1,488 เยาวชนโลก คว้าชัยเหนือคู่มือวาง 2 ชาวอินโดนีเซีย ราฟาเอล ริโอ สุรยานา มือ 1,241 เยาวชนโลก และ มิชาล อีห์ซาน วิคักซานา มือ 927 เยาวชนโลก 2-0 เซต 7-5, 6-2 คู่ของ แดนไทย และ ธีร์ธวัช ผ่านเข้าไปชิงชนะเลิศกับคู่จากเกาหลีใต้ คิม ยอง ฮุน มือ 1,802 เยาวชนโลก และ คู บอน ฮอง มือ 3,146 เยาวชนโลกต่อไป</p>
<!-- /wp:paragraph -->

<!-- wp:image {"id":48888,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/492197389_1103787111784270_3728915548850914108_n-768x1024.jpg" alt="" class="wp-image-48888"/></figure>
<!-- /wp:image -->