<p style="text-align: center;"><strong><span style="font-size: 14pt;">หวดยู-14 ไทยปราชัยสหรัฐฯทั้งชาย-หญิงนัดสองศึกเวิลด์ จูเนียร์ ไฟนอลส์</span></strong></p>
การแข่งขันเทนนิสเยาวชนรุ่นอายุไม่เกิน 14 ปี (ยู-14) รายการ"ไอทีเอฟ เวิลด์ จูเนียร์ เทนนิส ไฟนอลส์ 2018" หรือรอบสุดท้ายของโลก แข่งขันบนสนามดินที่เมืองปรอสเตียยอฟ สาธารณรัฐเช็ก เมื่อวันที่ 7 ส.ค.61 เป็นการแข่งขันรอบพบกันหมดในสาย นัดที่สอง ทีมชาย ไทย ลงสนามพบกับทีมวางอันดับ 2 สหรัฐอเมริกา ผลปรากฎว่า ไทย แพ้ 0-3 คู่
คู่แรก เดี่ยวมือ 2 "ปันปัน" ศิวณัฏฐ์ อุ้ยตยะกุล แพ้ อีวาน เวน 1-2 เซตด้วยสกอร์ 6-4, 1-6, 3-6, คู่สอง เดี่ยวมือ 1 "ต้นไม้" ธนภัทร นิรันดร แพ้ บรูโน่ คูซูฮาร่า 0-2 เซตด้วยสกอร์ 4-6, 4-6 และคู่สาม ประเภทคู่ ธนภัทร กับ "น็อต" ศุภวัฒน์ แซ่อุ้ย แพ้ บรูโน่ คูซูฮาร่า กับ อีวาน เวน 1-2 เซตด้วยสกอร์ 6-4, 4-6 และซูเปอร์ไทเบรก 6-10
ขณะที่ทีมหญิงไทย อยู่สาย ดี นัดสอง แพ้ สหรัฐอเมริกา ทีมวาง 2 ของรายการ 0-3 คู่ โดย คู่แรก เดี่ยวมือ 2 "หมิว" สลักทิพย์ อุ่นเมือง แพ้ โรบิน มอนต์โกเมรี่ 0-2 เซตด้วยสกอร์ 3-6, 0-6, คู่สอง เดี่ยวมือ 1 "รวงข้าว" ลัลนา ธาราฤดี แพ้ แคทริน่า สกอตต์ 0-2 เซตด้วยสกอร์ 4-6, 5-7, คู่สาม ประเภทคู่ สลักทิพย์ กับ "ฟ้าใส" กฤติกา แอบเอี่ยม แพ้ โรบิน มอนต์โกเมรี่ กับ เรซี่ เบรนท์ไมเออร์ 0-2 เซตด้วยสกอร์ 2-6, 3-6
ส่วนการแข่งขันรอบพบกันหมดในสาย นัดที่สาม ทีมชาย ไทย พบ เปรู และทีมหญิง พบ เวเนซูเอล่า

<img class="alignnone size-full wp-image-14169" src="https://www.bucket.cloudaccess9.com/ltatorg/2018/08/DCC2D80B-E90A-42B2-868A-0E374C76B498.jpeg" alt="" width="1568" height="1044" />

<img class="alignnone size-full wp-image-14170" src="https://www.bucket.cloudaccess9.com/ltatorg/2018/08/D9255E10-5452-4410-A274-283B7C9C725B.jpeg" alt="" width="646" height="431" />