"อีฟ" ณิชาต์ เลิศพิทักษ์สินชัย จับคู่ "เอิร์ธ" เพียงธาร ผลิพืช เป็นคู่มือวาง 4 ของรายการ เอาชนะ ฟุนะ โคซากิ - อายูมิ มิยาโมโตะ จากญี่ปุ่น 6-4, 6-1 ในการแข่งขันรอบแรก ประเภทหญิงคู่ เทนนิสไอทีเอฟ วีเมนส์ เซอร์กิต "2017 ดันลอป ซริกซอน เวิลด์ ชาลเลนจ์" ชิงเงินรางวัล 60,000 ดอลลาร์สหรัฐ หรือประมาณ 1.98 ล้านบาท ที่ประเทศญี่ปุ่น เมื่อวันที่ 14 พ.ย.

ด้าน "เพียซ" วรัชญา วงค์เทียนชัย มือ 318 ของโลก ลงแข่งขันประเภทหญิงเดี่ยว รอบแรก แพ้ อายาโนะ ชิมิซึ มือ 249 ของโลก 2-6, 3-6 ก่อนจะจับคู่กับ "ยู่ยี่" วรัญญา วงค์เทียนชัย ลงแข่งหญิงคู่ รอบแรก ชนะ มิฮารุ อิมานิชิ - โมโมโกะ โกโบริ คู่ญี่ปุ่น 6-2, 4-6, 10-4

<img class="aligncenter size-full wp-image-2448" src="https://www.bucket.cloudaccess9.com/ltatorg/2017/11/1.jpg" alt="" width="960" height="638" />