<!-- wp:paragraph {"align":"center","style":{"typography":{"fontSize":20},"color":{"background":"#c8d7dd"}}} -->
<p class="has-text-align-center has-background" style="background-color:#c8d7dd;font-size:20px"><strong>"บิ๊กสุชัย" ส่งดาวรุ่งทีมชาติไทยแท็กทีมลุยเทนนิสชิงแชมป์โลก</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ ได้เรียกตัวนักกีฬาเทนนิสเยาวชนทีมชาติไทย รุ่นอายุไม่เกิน 14 ปี ชาย 3 คน และหญิง 3 คน เข้ามาเก็บตัวฝึกซ้อม เพื่อเตรียมความพร้อมสำหรับการแข่งขันเทนนิสชิงแชมป์โลก ประเภททีมชายและทีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย ในส่วนทีมหญิง ประกอบด้วย "น้องไอซ์" ปวีณอร นวลศรี อายุ 14 ปี "น้องบีบี" ปัฐน์ธินันต์ เผือกคำ อายุ 14 ปี "น้องมุกดา" พิมพ์พิศา วงษ์วานิชขจร อายุ 14 ปี ซึ่งจะแข่งขันที่เมืองกูชิงก่อนในระหว่างวันที่ 2-7 เม.ย. 2568 โดยมี "โค้ชโน๊ต" นายศรายุธ ทีปกากร ทำหน้าที่ผู้ฝึกสอนทีมชาติไทยชุดนี้ และ นายภาณุพงศ์จุลพันธ์ นักวิทยาศาสตร์การกีฬา</p>
<!-- /wp:paragraph -->

<!-- wp:paragraph -->
<p>จากนั้นทีมชาย ซึ่งประกอบด้วย "น้องซินเซียน" พัชรพล หลีกุล อายุ 14 ปี "น้องอันปัน" ปัณณพรรธน์ นิ่มนวลกุล อายุ 13 ปี และ "น้องนโม" ธรรมะ โคศิริ อายุ 14 ปี จะเดินทางไปที่เมืองกูชิงเป็นชุดที่สอง จะแข่งขันระหว่างวันที่ 9-14 เม.ย. 2568 ภายใต้การควบคุมทีมของ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติไทย และ น.ส.ญาดา ศิริไชย นักวิทยาศาสตร์การกีฬา นายสุชัย ยังได้กล่าวต่อว่า นอกจากนี้ยังมีการแข่งขันประเภทบุคคลของรุ่นอายุไม่เกิน 14 ปีด้วย ในรายการ ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2025 - ไฟนอลส์ ที่เมืองนิวเดลี ประเทศอินเดีย ระหว่างวันที่ 22 เม.ย. - 3 พ.ค. 2568 โดยนักกีฬา ได้แก่ พัชรพล หลีกุล, ปัณณพรรธน์ นิ่มนวลกุล, ปวีณอร นวลศรี, ปัฐน์ธินันต์ เผือกคำ และมอบให้ จ่าสิบเอก สหทัศน์ ศุภกิจ เป็นผู้ฝึกสอน</p>
<!-- /wp:paragraph -->

<!-- wp:paragraph -->
<p>"สำหรับเยาวชนชุดนี้ หลายคนก้าวขึ้นมาจากทีมชาติไทย รุ่นอายุไม่เกิน 12 ปี เมื่อปีที่แล้ว ก็ต้องชื่นชมที่รักษาและพัฒนาฝีมือจนได้ติดทีมชาติอีกสมัย ผมขอเป็นกำลังใจให้ทุกคน ไม่ว่าผลจะออกมาอย่างไร ถือว่าได้ทำหน้าที่ของตัวเองอย่างเต็มที่แล้ว และขอให้เก็บเกี่ยวประสบการณ์กลับมาเพื่อพัฒนาตัวเองต่อไปด้วยครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":48508,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/487124603_1086250560204592_3555615942615786425_n-1024x683.jpg" alt="" class="wp-image-48508"/></figure>
<!-- /wp:image -->