<p style="text-align: center;"><strong><span style="font-size: 14pt;">"เพียงธาร"ฉลุย-"แทมมี่"ควงน้องเข้ารอบหวด"เอส เอ ที"</span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 2 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 29 พ.ค. ประเภทหญิงเดี่ยว รอบแรก คู่ที่น่าสนใจ "เอิร์ธ" เพียงธาร ผลิพืช นักเทนนิสไทย วัย 26 ปี มือวาง 4 ของรายการ และมือ 307 ของโลก พบกับ โสวจันยา ภาวิเสตติ จากอินเดีย วัย 25 ปี <span class="text_exposed_show">มือ 745 ของโลก ที่เข้ามาจากรอบคัดเลือก ปรากฏว่า เซตแรก เพียงธารอาศัยประสบการณ์เอาชนะขาดลอย 6-1 เซตสองสาวอินเดียตั้งหลักสู้ทำให้ดวลกันสูสี จนเสมอ 5-5 เกมที่ 11 เพียงธารเบรกได้สำเร็จ ขึ้นนำ 6-5 และเสิร์ฟปิดเซต เอาชนะไป 7-5 สรุป เพียงธาร ชนะ 2-0 เซต 6-1, 7-5 ใช้เวลาแข่งขัน 1 ชั่วโมง 27 นาที ผ่านเข้ารอบสองพบ คามิลล่า ราคิโมว่า จากรัสเซีย มือ 422 ของโลก ต่อไป</span>
<div class="text_exposed_show">

อีกคู่ที่น่าสนใจในประเภทหญิงคู่ รอบแรก (16 คู่) "แทมมี่" แทมมารีน ธนสุกาญจน์ นักเทนนิสขวัญใจชาวไทย มือ 613 ของโลกในประเภทคู่ และ มนัญชญา สว่างแก้ว ดาวรุ่งไทยวัย 16 ปี พบกับ พัชรินทร์ ชีพชาญเดช และ กมลวรรณ บัวแย้ม มือ 725 และ 895 ของโลกในประเภทคู่ตามลำดับ ปรากฏว่า แทมมารีน และ มนัญชญา ผนึกกำลังเอาชนะได้ 2-0 เซต 7-5, 6-4 ใช้เวลาแข่งขัน 1 ชั่วโมง 28 นาที ผ่านเข้ารอบก่อนรองชนะเลิศ พบกับคู่มือวาง 4 อเล็กซานดร้า โบโซวิช และ กาเบรียลลา ดา ซิลวา ฟิค จากออสเตรเลีย ที่เอาชนะ วรรษชล สวัสดี และ อภิชญา รุ่งเลิศเกรียงไกร สองสาวไทย 2-0 เซต 6-2 และ 6-4

ด้านผลการแข่งขันของนักเทนนิสหญิงไทยรายอื่น หญิงเดี่ยว รอบแรก ชมภู่ทิพย์ จันดาเขต ชนะ ปริษา รัชฎานนท์ 6-0, 6-0, อัญชิสา ฉันทะ ชนะ ศุภาพิชญ์ เกือรัมย์ 6-3, 6-3, วรรษชล สวัสดี ชนะ อันเดรีย คา (กัมพูชา) 6-3, 7-6(3), ณัฐนิดา หลวงแนม ชนะ มาเรียนน่า ซาคาร์ลยุค (ยูเครน) 1-6, 6-0, 6-1

หญิงคู่ รอบแรก ณัฐนิดา หลวงแนม /ริยา พาเทีย (อินเดีย) ชนะ ใจเพชร อานนท์ทวีศิลป์ /ปริษา รัชฎานนท์ 6-0, 6-1, พัณณิน โควาพิทักษ์เทศ /อันเดรีย คา (กัมพูชา) แพ้ ลอร์เรน เอ็ม. กิเยร์โม /เมแกน มาเนสซ่า (สหรัฐฯ) 4-6, 5-7

ขณะที่ศึกเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต 2" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ วันเดียวกัน ประเภทชายเดี่ยว รอบแรก พลภูมิ โควาพิทักษ์เทศ ชนะ วรชน รักษ์ปวงชน 6-3, 6-2, คงทรัพย์ คงคา ชนะ วิชยา ตรงเจริญชัยกุล 7-6(5), 7-6(6), กษิดิศ สำเร็จ ชนะ ณัฐสิทธิ์ กุลสุวรรณ์ 4-6, 6-3, 7-5, ชาญชัย สุขตนเอง ชนะ ภวินทร์ จิรภูมิเดช 6-3, 6-4, ยุทธนา เจริญผล แพ้ อเล็กซานเดอร์ คลินต์ชารอฟ (นิวซีแลนด์) 1-6, 6-3, 3-6 และ พล วัฒนกูล แพ้ ริชาบ อการ์วัล (อินเดีย) 7-6(7-4), 5-7, 6-7(4-7)

ชายคู่ รอบแรก พลภูมิ โควาพิทักษ์เทศ /กษิดิศ สำเร็จ แพ้ เอลลิส เบลก (ออสเตรเลีย) /ซู หยู เซียว (ไต้หวัน) 6-4, 3-6 และ 6-10, จิรัฏฐ์ นวสิริสมบูรณ์ /ชาญชัย สุขตนเอง แพ้ ฟรานซิส เคซีย์ อัลแคนทาร่า (ฟิลิปปินส์) /ซอง มิน-คยู (เกาหลีใต้) 6-4, 1-6 และ 2-10, คงทรัพย์ คงคา /สิดหาร์ ราวัต (อินเดีย) แพ้ อันตอน เชคอฟ (รัสเซีย) /คูโมยัน ซุลตานอฟ (อุซเบกิสถาน) 4-6, 6-7(9-11)

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>