<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#6900a3"}}} -->
<p class="has-text-align-center has-vce-bg-color has-text-color has-background" style="background-color:#6900a3;font-size:22px"><strong>เทนนิสไทยแลนด์4ได้คู่แย่งแชมป์<br>"ณัฐสิทธิ์"ชิง"พล"รีแมทช์"อีฟ-ออม"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 25 มี.ค.ที่ผ่านมา ในประเภทเดี่ยว เป็นรอบรองชนะเลิศ
       ประเภทชายเดี่ยว "วิน" ณัฐสิทธิ์ กุลสุวรรณ์ นักหวดหนุ่มกาญจนบุรี วัย 23 ปี เต็ง 6 และมือ 16 ของไทย สู้กับ "ไมค์" ไมเคิล มัธยมจันทร์ นักหวดหนุ่มลูกครึ่งไทย-อเมริกัน วัย 23 ปี จากกรุงเทพฯ เต็ง 7 และมือ 22 ของไทย ได้อย่างสนุก ซึ่งในเซตแรก ยื้อกันถึงไทเบรก และสุดท้ายเป็น ณัฐสิทธิ์ ที่แข็งแกร่งกว่า เก็บชัยได้ครบ 2 เซต ชนะไป 7-6 ไทเบรก 8-6 และ 6-2 ณัฐสิทธิ์ ทะยานสู่รอบชิงชนะเลิศ ไปพบกับ "สิงห์" พล วัฒนกูล หนุ่มปทุมธานี วัย 27 ปี เต็ง 5 และมือ 15 ของไทย ที่โค่นเต็ง 1 ของรายการ "แซค" ฐานทัพ สุขสำราญ หนุ่มลพบุรี วัย 21 ปี มือ 6 ของไทย 2-0 เซต 6-3, 6-4
       ด้านประเภทหญิงเดี่ยว "ออม" วรรษชล สวัสดี นักเทนนิสชาวพิษณุโลก วัย 23 ปี เต็ง 4 และมือ 16 ของไทย ทะยานสู่รอบชิงชนะเลิศได้สำเร็จ หลังจากหวดเอาชนะ "พราว" ชมภู่ทิพย์ จันดาเขต นักหวดจากนนทบุรี วัย 27 ปี เต็ง 2 และมือ 11 ของไทย 2-0 เซต 6-3, 6-3 โดยรอบชิงแชมป์ วรรษชล จะพบกับ "อีฟ" พัชรินทร์ ชีพชาญเดช นักหวดสาวขอนแก่น วัย 28 ปี เต็ง 1 และมือ 7 ของไทย ที่ตัดเชือกชนะ "เจมม่า" กัญจน์ชญา จูงวัฒนา นักหวดดาวรุ่งวัย 15 ปี จากกรุงเทพฯ มือ 54 ของไทย 2-0 เซต 6-1, 6-1
       สำหรับ วรรษชล กับ พัชรินทร์ เคยพบกันใน "ไทยแลนด์ แชมป์เปี้ยนชิพ" ประจำปี 2566 สนาม 3 เมื่อสัปดาห์ก่อน ในรอบชิงชนะเลิศ ซึ่ง วรรษชล เป็นฝ่ายครองแชมป์ หลังจากเอาชนะ พัชรินทร์ 6-4, 6-2
       ขณะที่ประเภทหญิงคู่ รอบชิงชนะเลิศ ชนิกานต์ ศิลกุล จากกรุงเทพฯ และ กมลวรรณ บัวแย้ม จากชลบุรี ผนึกกำลังเอาชนะ "คู่เต็ง 2" ณัชชารีย์ ธีรโชติจิรานนท์ จากประจวบคีรีขันธ์ และ เมลิสสา เซ จากกรุงเทพฯ 2-0 เซต 6-2, 7-6(6) โดยคู่แชมป์รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1NA==.html</code></pre>
<!-- /wp:code -->

<!-- wp:image {"id":36588,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/AFF45221-443B-4E2E-ACD2-C1B0A5BD478A-1024x683.jpeg" alt="" class="wp-image-36588"/></figure>
<!-- /wp:image -->