<!-- wp:paragraph {"align":"center","style":{"typography":{"fontSize":20},"color":{"background":"#cce9bd"}}} -->
<p class="has-text-align-center has-background" style="background-color:#cce9bd;font-size:20px"><strong>5 นักเทนนิสไทยฟอร์มดีลิ่วตัดเชือกเดี่ยว"กษิดิศ" ชนะวันเดียว 2 แมทช์เทนนิสโลก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 5 เทนนิสชาย M15 รายการ ITF WORLD TOUR (M5) และเทนนิสหญิง W15 รายการ ITF WORLD TOUR (W3) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 12 ก.ค. 2567 เปิดฉากกันตั้งแต่ช่วงเช้า และมีคู่ตกค้างจากวันก่อน เหตุจากฝนตก ไฮไลท์ประเภทชายเดี่ยว "บูม" กษิดิศ สำเร็จ นักหวดหนุ่มไทย วัย 23 ปี ดีกรีทีมชาติชุดใหญ่ และแชมป์ชายเดี่ยวศึกไอทีเอฟ เวิลด์ ทัวร์ (M4) ซึ่งมีอาการป่วย เนื่องจากเป็นไข้ ลงแข่งขันวันเดียว 2 แมทช์ โดยแมทช์แรกเป็นการแข่งขันรอบสอง (16 คน) ต่อจากเมื่อวันที่ 11 ก.ค. โดยก่อนหยุดแมทช์ กษิดิศ เก็บเซตแรกจาก พัก ซึงมิน หนุ่มเกาหลีใต้ ด้วยสกอร์ 7-6 ไทเบรก 7-5 ส่วนเซตสองนำอยู่ 3-1 และผลการแข่งขันหลังจากดวลแร็กเกตกันต่อ เป็น กษิดิศ ที่เอาชนะไปได้ทั้งสองเซต 7-6 ไทเบรก 7-5 และ 6-4</p>
<!-- /wp:paragraph -->

<!-- wp:paragraph -->
<p>จากนั้น กษิดิศ มือวาง 5 และมือ 767 ของโลก ได้ลงแข่งขันรอบก่อนรองชนะเลิศ และสามารถเอาชนะ เอมิท เวลส์ จากอิสราเอล มือ 852 โลก ได้ 2-0 เซต 6-3 และ 6-4 ซึ่งแมทช์นี้ กษิดิศ เสิร์ฟเอซได้ถึง 9 ครั้ง และผ่านเข้ารอบรองชนะเลิศ ไปพบกับ "โอเว่น" ธนเพชร ฉันทะ นักเทนนิสไทย มือวาง 8 และมือ 850 ของโลก ที่ใช้ชั้นเชิงและประสบการณ์ หวดเอาชนะดาวรุ่ง "พัตเตอร์" ธนภัทร บุศราวงศ์ วัย 18 ปี มือ 144 เยาวชนโลก ได้ 2 เซตรวด 6-2, 6-4 "แมงปอ" ภวิชญ์ สอนหลักทรัพย์ นักเทนนิสหนุ่มไทยวัย 24 ปี มือ 1,237 ของโลก เรียกฟอร์มเก่งออกมาดวลแร็กเกตกับ มิตสึกิ เหว่ย คัง ลีออง นักเทนนิสหนุ่มจากมาเลเซีย ที่เคยได้แชมป์ประเภทชายเดี่ยว ศึก เอ็ม15 นครศรีธรรมราช เมื่อปีที่แล้ว ผลปรากฏว่า คู่นี้แข่งขันกันได้อย่างสนุก ชนิดที่ต้องเล่นเซตสามเพื่อชี้ชะตาหาผู้ชนะ และเป็น ภวิชญ์ ของไทย ที่เข้าวิน หลังจากเฉือนชนะ 2-1 เซต 6-3, 2-6 และ 6-3 ในเวลา 2 ชั่วโมง 22 นาที ภวิชญ์ ฉลุยสู่รอบรองชนะเลิศ ไปพบกับ อาจีต ไร มือวางอันดับ 4 ของรายการ และมือ 573 ของโลก จากนิวซีแลนด์</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสทีมชาติไทย ดีกรีแชมป์หญิงเดี่ยวสัปดาห์ที่แล้ว ใช้เวลาเพียง 66 นาที ปราบ ริน่อน โอคุวากิ จากญี่ปุ่น ได้แบบสบายมือ 2-0 เซต 6-2 และ 6-1 พัชรินทร์ ซึ่งเป็นมือวางอันดับ 4 ของรายการ และมือ 627 ของโลก ขยับเข้าใกล้เส้นทางการลุ้นแชมป์ แต่จะต้องผ่านด่านตัดเชือกให้ได้ก่อน โดยจะพบกับ ฮิคารุ ซาโตะ สาวญี่ปุ่น มือวางอันดับ 1 ของรายการ และมือ 483 ของโลก ที่หวดชนะ ไทรา ลิธิบี ของไทย 6-0 และ 6-0 นอกจากนี้ยังมี "แนต" พัณณิน โควาพิทักษ์เทศ สาวไทย มือวาง 2 และมือ 609 ของโลก ที่ผ่านเข้ารอบตัดเชือกได้เช่นกัน หลังจากในรอบก่อนรองชนะเลิศ หวดเอาชนะ โมนิค แบร์รี่ สาวนิวซีแลนด์ มือวาง 5 และมือ 664 ของโลก 2-0 เซต 6-2, 6-4</p>
<!-- /wp:paragraph -->

<!-- wp:paragraph -->
<p>ทั้งนี้ จากผลการแข่งขันประเภทเดี่ยว ทำให้มีนักเทนนิสไทยผ่านเข้ารอบรองชนะเลิศได้ถึง 5 คน สำหรับชายเดี่ยว ได้แก่ กษิดิศ สำเร็จ, ธนเพชร ฉันทะ และ ภวิชญ์ สอนหลักทรัพย์ ส่วนหญิงเดี่ยว ได้แก่ พัชรินทร์ ชีพชาญเดช และ พัณณิน โควาพิทักษ์เทศ ในส่วนผลการแข่งขันคู่อื่น ๆ มีดังนี้ ชายคู่ รอบแรก ศิวณัฎฐ์ อุ้ยตยะกุล-ธนเพชร ฉันทะ แพ้ รอน เอลลูค-โอเฟค ชิมานอฟ (อิสราเอล) 4-6, 6-7(0-7) ส่วนรอบก่อนรองชนะเลิศ แม็กซิมัส ภราพล โจนส์-ฟรานซิส เคซีย์ อัลแคนทาร่า (ฟิลิปปินส์) ชนะ กฤติน โกยกุล-จิรัฏฐ์ นวสิริสมบูรณ์ 3-6, 6-3 และซูเปอร์ไทเบรก 10-6 หญิงคู่ รอบแรก สลักทิพย์ อุ่นเมือง-โฮโนกะ โคบายาชิ แพ้ โมนิค แบร์รี-อลิเซีย สมิธ (นิวซีแลนด์-ออสเตรเลีย) 5-7, 3-6 ส่วนรอบก่อนรองชนะเลิศ วรรษชล สวัสดี-กมลวรรณ ยอดเพ็ชร ชนะ คานาโกะ โอซาฟุเนะ-อายากะ โอเซกิ (ญี่ปุ่น) 6-4, 6-1 พัชรินทร์ ชีพชาญเดช-พัณณิน โควาพิทักษ์เทศ ชนะ ยูกะ โฮโซกิ-ริน่อน โอคาวากิ (ญี่ปุ่น) 6-2, 6-3 โยษิตา ศรีพร-อมิตตาลัย ประสูตรนาวิน แพ้ อันริ นาตากะ-ฮิคารุ ซาโตะ (ญี่ปุ่น) 3-6, 0-6</p>
<!-- /wp:paragraph -->

<!-- wp:image {"id":44190,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450581464_895746512588332_2173219551202467196_n-1024x683.jpg" alt="" class="wp-image-44190"/></figure>
<!-- /wp:image -->