<!-- wp:paragraph {"align":"center","style":{"typography":{"fontSize":20},"color":{"background":"#b3d6e5"}}} -->
<p class="has-text-align-center has-background" style="background-color:#b3d6e5;font-size:20px"><strong>"พลเอก ดร.สุภมนัส" มอบรางวัลนักเทนนิสเพียงธาร กับ แม็กซิมัส" รองแชมป์ประเภทคู่"พัชรินทร์" ดวลสาวญี่ปุ่นชิงแชมป์หวด SATกษิดิศปราบหนุ่มกีวีทะลุไฟนอลศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 6 ก.ค. 2567 เข้าสู่โค้งสุดท้ายของการแข่งขัน พลเอก ดร.สุภมนัส ภารพบ ประธานอนุกรรมการติดตามผลการดำเนินโครงการของกองทุนพัฒนาการกีฬาแห่งชาติ ให้เกียรติเป็นประธานในพิธีมอบรางวัลประเภทคู่ โดยผลหญิงคู่ รอบชิงชนะเลิศ "เอิร์ธ" เพียงธาร ผลิพืช นักเทนนิสไทย และ ไวเดฮี เชาวดารี จากอินเดีย คู่มือวาง 1 ของรายการ ปราชัยให้แก่ จอง โบยอง จากเกาหลีใต้ และ รินออน โอคุวากิ จากญี่ปุ่น ไปอย่างน่าเสียดาย 1-2 เซต 6-2, 5-7 และซูเปอร์ไทเบรก 7-10 ได้รองแชมป์หญิงคู่ รับเงินรางวัลร่วมกัน 719 ดอลลาร์สหรัฐ หรือประมาณ 25,467 บาท พร้อมรับคะแนนสะสมอันดับโลก คนละ 23 คะแนน ส่วนคู่สาวเกาหลีใต้และญี่ปุ่น ได้รับเงินรางวัลร่วมกัน 1,437 ดอลลาร์สหรัฐ หรือประมาณ 50,899 บาท พร้อมรับคะแนน คนละ 35 คะแนน</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ แม็กซิมัส ภราพล โจนส์ นักเทนนิสไทย ลูกครึ่งไทย-ออสเตรเลีย และ ฟรานซิส เคซีย์ อัลคันทารา จากฟิลิปปินส์ คู่มือวาง 1 ของรายการ ปราชัยให้แก่ อาดิล กัลยันปูร์-วิษณุ วาร์ธาน คู่วาง 4 จากอินเดีย 0-2 เซต 3-6 และ 2-6 ส่งผลให้คู่ของแม็กซิมัสได้รองแชมป์ ได้รับเงินรางวัลร่วมกัน 540 ดอลลาร์สหรัฐ หรือประมาณ 19,127 บาท พร้อมคะแนน คนละ 8 คะแนน ส่วนคู่อินเดียได้แชมป์ไปครอง ได้รับเงินรางวัลร่วมกัน 930 ดอลลาร์สหรัฐ หรือประมาณ 32,941 บาท พร้อมคะแนน คนละ 15 คะแนน ทางด้านประเภทเดี่ยว ซึ่งแข่งขันกันในช่วงเช้า เป็นการแข่งขันรอบรองชนะเลิศ ไฮไลท์ประเภทหญิงเดี่ยว เป็นการพบกันระหว่างนักเทนนิสทีมชาติไทย "อีฟ" พัชรินทร์ ชีพชาญเดช สาวขอนแก่น วัย 29 ปี มืออันดับ 627 โลก พบกับ "เอิร์ธ" เพียงธาร ผลิพืช วัย 31 ปี จากนนทบุรี มือวางอันดับ 4 ของรายการ และมืออันดับ 437 โลก หลังจากทั้งคู่เรียกฟอร์มเก่งออกมาสู้กันได้อย่างสนุกสูสี นานกว่า 2 ชั่วโมง ผลปรากฏว่า เป็น พัชรินทร์ ที่คว้าชัยชนะได้ 2 เซตรวด 6-4 และ 7-5 ผ่านเข้าไปชิงชนะเลิศกับ เคียวกะ โอคามูระ สาวญี่ปุ่น วัย 28 ปี มือวางอันดับ 2 และมือ 367 โลก ที่ตัดเชือกชนะนักหวดร่วมชาติ เอริ ชิมิสึ มือวาง 3 และมือ 433 โลก 2-1 เซต 6-2, 3-6 และ 7-5</p>
<!-- /wp:paragraph -->

<!-- wp:paragraph -->
<p>ขณะที่ "บูม" กษิดิศ สำเร็จ นักหวดหนุ่มทีมชาติไทย วัย 23 ปี มือวางอันดับ 6 และมือ 788 โลก ทะยานสู่รอบชิงชนะเลิศประเภทชายเดี่ยวได้สำเร็จ หลังจากตัดเชือกชนะ ไอแซค เบครอฟต์ มือ 879 โลก จากนิวซีแลนด์ 2-0 เซต 6-3 และ 6-1 ในเวลา 64 นาที โดย กษิดิศ จะชิงแชมป์กับ มิตสึกิ เหว่ย คัง ลีออง จากมาเลเซีย มือวาง 7 และมือ 791 โลก ที่ตัดเชือกชนะ อาดิล คัลยันปูร์ จากอินเดีย 2-0 เซต 6-1, 6-1</p>
<!-- /wp:paragraph -->

<!-- wp:image {"id":44053,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450317099_891773216318995_3020518583355201031_n-1024x683.jpg" alt="" class="wp-image-44053"/></figure>
<!-- /wp:image -->