<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>สุดแกร่ง กฤติน - ธนัชพร ผงาดคว้าแชมป์<br>ลีเดียร์ซิวคู่ผสมปิดศึกไทยแลนด์ฯ สนาม 1</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "ไทยแลนด์ แชมป์เปี้ยนชิพ" ประจำปี 2569 สนาม 1 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 มี.ค. 2569 เป็นวันสุดท้ายของสนามแรก โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานมอบรางวัล เพื่อเป็นเกียรติแก่นักกีฬา</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ "ก็อต" กฤติน โกยกุล นักหวดหนุ่มพังงา มือวาง 4 ของรายการ ต้องออกแรงถึง 3 เซต เมื่อเจอฟอร์มเด็ดในเซตที่สองของ "จูเนียร์" วีรวิชญ์ กำพุฒ จาก กทม. ซึ่งเป็นม้ามืดของรายการนี้ ก่อนที่ กฤติน จะใช้ความแข็งแกร่งปิดเซตที่สาม และเป็นฝ่ายเฉือนชนะไป 2-1 เซต 6-2, 3-6 และ 6-2</p>
<!-- /wp:paragraph -->

<!-- wp:paragraph -->
<p>กฤตินคว้าแชมป์ชายเดี่ยวศึกไทยแลนด์ แชมป์เปี้ยนชิพ สนามแรกของปี 2569 พร้อมรับเงินรางวัล จำนวน 50,000 บาท และคะแนนสะสมอันดับประเทศไทย 220 คะแนน ส่วน วีรวิชญ์ ซึ่งเป็นอดีตเยาวชนทีมชาติไทย ได้รองแชมป์ ซึ่งเป็นครั้งแรกของรายการไทยแลนด์ฯ ได้เงินรางวัล จำนวน 25,000 บาท และ 140 คะแนน</p>
<!-- /wp:paragraph -->

<!-- wp:paragraph -->
<p>ด้านแชมป์ประเภทหญิงเดี่ยว เป็นของ "พลอย" ธนัชพร ยังโหมด มือวางอันดับ 2 จากชลบุรี ที่ในรอบชิงชนะเลิศเอาชนะ "แอ๊ตต้า" พิมพ์มาดา ทองคำ มือวางอันดับ 7 จากสุราษฎร์ธานี ด้วยสกอร์ 6-4 ทั้งสองเซต</p>
<!-- /wp:paragraph -->

<!-- wp:paragraph -->
<p>ธนัชพร ได้เงินรางวัลจากการคว้าแชมป์ประเภทหญิงเดี่ยวศึกไทยแลนด์ฯ จำนวน 50,000 บาท และคะแนนสะสมอันดับประเทศไทยอีก 220 คะแนน ในขณะที่ พิมพ์มาดา ในฐานะรองแชมป์ ได้เงินรางวัล จำนวน 25,000 บาท และ 140 คะแนน</p>
<!-- /wp:paragraph -->

<!-- wp:paragraph -->
<p>ปิดท้ายด้วยรอบชิงชนะเลิศ ประเภทคู่ผสม ลีเดียร์ พอดโกริชานี่ นักเทนนิสไทย ลูกครึ่งไทย-รัสเซีย จากสุราษฎร์ธานี จับคู่กับ เซเมน โวโรนิน ช่วยกันหวดเอาชนะ มาลัยลักษณ์ เดลิล่าห์ ปทุมมา คุโรเนน จากลาว และ แม็กซิม โคโลโมเอตส์ 2-0 เซต 6-4 และ 7-6 ไทเบรก 7-3 ส่งผลให้คู่ของ ลีเดียร์ ได้ครองแชมป์ร่วมกัน พร้อมรับเงินรางวัลร่วมกัน จำนวน 14,000 บาท ส่วนคู่รองแชมป์ ได้รับร่วมกัน 8,000 บาท</p>
<!-- /wp:paragraph -->

<!-- wp:paragraph -->
<p>สำหรับสัปดาห์ถัดไป ยังมีการแข่งขันเทนนิส "ไทยแลนด์ แชมป์เปี้ยนชิพ" ประจำปี 2569 ซึ่งเป็นการแข่งขันสนาม 2 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 16-22 มี.ค. 2569</p>
<!-- /wp:paragraph -->

<!-- wp:image {"id":55155,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/652468332_1368112282018417_8413561328314241862_n-1024x731.jpg" alt="" class="wp-image-55155"/></figure>
<!-- /wp:image -->