<!-- wp:paragraph {"align":"center","style":{"typography":{"fontSize":20},"color":{"background":"#e5d6cc"}}} -->
<p class="has-text-align-center has-background" style="background-color:#e5d6cc;font-size:20px"><strong>"ธรรม์" หวด 3 เซตแซงชนะญี่ปุ่น นำนักหวดไทยเข้ารอบศึก "ไทยแลนด์ - ไอทีเอฟ จูเนียร์ บี 1"</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) และสมาคมกีฬาลอนเทนนิสแห่งประเทศไทยฯ จัดการแข่งขันเทนนิสเยาวชนนานาชาติ J300 รายการใหญ่ "ไทยแลนด์ - ไอทีเอฟ จูเนียร์ บี 1" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 28 เม.ย. 2568 เป็นการแข่งขันรอบเมนดรอว์วันแรก ประเภทชายเดี่ยว รอบแรก (64 คน) "ไพน์" ธรรม์ พันธราธร นักเทนนิสดาวรุ่งไทย วัย 14 ปี มือ 698 เยาวชนโลก ซึ่งได้ไวลด์การ์ดหรือสิทธิพิเศษลงสนาม พลิกสถานการณ์จากที่แพ้เซตแรก กลับมาเป็นฝ่ายเฉือนเอาชนะ ทาคาฮิโระ คาวากูชิ วัย 15 ปี จากญี่ปุ่น มือ 411 เยาวชนโลก ซึ่งเข้ามาจากรอบคัดเลือก 2-1 เซต 3-6, 6-4 และ 6-3 ธรรม์ ผ่านเข้ารอบสอง พบงานใหญ่อย่าง เรธิน ปรานัฟ เซนทิล กุมาร นักเทนนิสอินเดีย วัย 17 ปี มือ 57 เยาวชนโลก และมือวางอันดับ 5 ของรายการ ซึ่งได้บายรอบแรก</p>
<!-- /wp:paragraph -->

<!-- wp:paragraph -->
<p>ด้าน "อั่งเปา" ภพธรรม ศรีวงษ์ นักเทนนิสเยาวชนไทยอีกคนก็ทำผลงานในประเภทชายเดี่ยวได้ดีเช่นกัน โดย ภพธรรม ในวัย 17 ปี มือ 589 เยาวชนโลก ซึ่งได้ไวลด์การ์ดลงสนาม ประเดิมชัยรอบแรกด้วยการเอาชนะ โคชิโระ นากามาเอะ จากญี่ปุ่น 2-0 เซต 6-1, 6-3 ทำให้ผ่านเข้ารอบสองไปพบกับ ไท โฮส นักหวดออสเตรเลีย วัย 17 ปี มือ 51 เยาวชนโลก ซึ่งเป็นมือวางอันดับ 4 ของรายการ นอกจากนี้ ยังมี "พุฒิ" คุณานันท์ พันธราธร นักหวดดาวรุ่งไทยที่คว้าชัยได้อีกคน จากการเอาชนะ โยชิฮิโระ ซากุไร จากญี่ปุ่น 2-1 เซต ด้วยสกอร์ 6-7 ไทเบรก 3-7, 6-0 และ 6-2 ขณะที่หญิงเดี่ยว รอบแรก (64 คน) ปารมี ทัดแก้ว นักเทนนิสไทย วัย 16 ปี มือ 1209 เยาวชนโลก ได้ไวลด์การ์ดเข้าร่วมการแข่งขัน ซึ่งสามารถเอาชนะเซตแรกจาก ริโฮะ โกโตะ ดาวรุ่งญี่ปุ่นวัย 14 ปี มอ 532 เยาวชนโลกได้ ก่อนเด็กไทยจะปราชัยใน 2 เซตถัดมา ทำให้ ปารมี แพ้ 1-2 เซต 6-4, 6-7 ไทเบรก 4-7 และ 1-6 ตกรอบไปอย่างน่าเสียดาย ขณะที่ ริโฮะ ผ่านเข้ารอบสอง พบกับ เส้า ยูซาน จากจีน มือวางอันดับ 7 ของรายการ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสเยาวชนไทยรายอื่น มีดังนี้ หญิงเดี่ยว เมนดรอว์ รอบแรก ศรร์วิศา กุลพิศาลรัศม์ แพ้ หวัง เสี่ยวถง (จีน) 0-6, 1-6 พิมพ์ลภัส ลิม แพ้ ซิม ซียอน (เกาหลีใต้) 1-6, 4-6 พิชญาภัค ศรีมุกข์ แพ้ ชิง ลาม ไล (ฮ่องกง) 1-6, 4-6 พรนภัส หงส์จำรัสศิลป์ แพ้ อัลบิน่า คาเคโนวา (คาซัคสถาน) 3-6, 1-6 จิณห์นิภา ตราชูวณิช แพ้ ยูอิ โกมาดะ (ญี่ปุ่น) 0-6, 1-6 ชายเดี่ยว เมนดรอว์ รอบแรก เปน จารุศร แพ้ เหมิง แฟนหมิง (จีน) 6-4, 5-7 และ 2-6 กานต์ธัช สุรฤทธิ์โยธิน แพ้ โรเจอร์ โคอิเกะ (ญี่ปุ่น) 2-6, 3-6 ทัดพงษ์ กมลปัญญากร แพ้ ไทเซอิ ฮาตะ (ญี่ปุ่น) 5-7, 0-6 ปังยะ ผลพิรุฬห์ แพ้ เอโตะ โคมาดะ (ญี่ปุ่น) 2-6, 2-6 ปวรปรัชญ์ งั่นบุญศรี แพ้ สมาร์ธ ซาฮิตา (อินเดีย) 6-3, 4-6 และ 3-6 หญิงคู่ รอบแรก พิชญาภัค ศรีมุกข์-ปารมี ทัดแก้ว แพ้ เอลิซาเบธ อิวานอฟ-จิเซลล์ สิไบ (ออสเตรเลีย) 3-6, 0-6 พิมพ์ลภัส ลิม-จิณห์นิภา ตราชูวณิช แพ้ อัลบีน่า คาเคโนวา-ริโยะ โยชิดะ (คาซัคสถาน-ญี่ปุ่น) 4-6, 1-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก เปน จารุศร-คุณานันท์ พันธราธร ชนะ โรเจอร์ โคอิเกะ-โคชิโระ นากามาเอะ (ญี่ปุ่น) 6-4, 6-3 ธรรม์ พันธราธร-ภพธรรม ศรีวงษ์ แพ้ คันธาเวล มหาลิงกัม อกิลันเทชวารี-คานาตะ โอซากิ (อินเดีย-ญี่ปุ่น) 1-6, 6-7(11-13) ปวรปรัชญ์ งั่นบุญศรี-ทัดพงษ์ กมลปัญญากร แพ้ เจียง ฟู่หมิน-จาง บ็อกซง (จีน) 3-6, 6-7(3-7) </p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fj300-nonthaburi-closed-regional-championhsips%2Ftha%2F2025%2Fj-j300-tha-2025-002%2Forder-of-play%2F%3Ffbclid%3DIwZXh0bgNhZW0CMTAAYnJpZBExMkUyRVpMYnZqdDRMVXk0WQEe-vzqPI2NtlJEE9yQGrCK_fCoESVNPypJZ0Ld9SfFSyeTkpY1dI2Wr-7RARQ_aem_ZLk2rr5mdtI2mqtR-GthTA&amp;h=AT0qEp8ZbbxKtcBpvKgUg2frGtipJ4-EYo3FB1fDGSjWxnbkGX4WU8fYOqE0RT4d55E_YgxEJkNgvl3fXQdzkH75CfcFzfqAtyhDPxvWTJnBAldWPZWT3xYMmkFjrTSte6nmrkmEX4Sbjfk7CnEDSA&amp;__tn__=-UK-R&amp;c[0]=AT0NWftTez3zJ2KrZCXWCcXeX2ybUIQw1CBcicSVOVxnteg5LyDxWti_KW23Xf7i4FHfduBMF1eXrzDfFI1wkirkBDU54DrkPHnGWscHLsGePVvYBRfLNapYnX9CsiES9ZnjCWE0l4TRgetwKURo-tJCdovVimxJC61DGYEcDpUXDPtCV_NJutB37bUMurzK3bFcewN9z5_e0bBtAWzIof4B_Yp2" target="_blank">https://www.itftennis.com/.../j-j300-tha.../order-of-play/</a></p>
<!-- /wp:paragraph -->

<!-- wp:image {"id":49196,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/494147969_1111659737663674_5792891445831055842_n-1024x683.jpg" alt="" class="wp-image-49196"/></figure>
<!-- /wp:image -->