<!-- wp:paragraph {"align":"center","style":{"typography":{"fontSize":20},"color":{"background":"#c8a3d8"}}} -->
<p class="has-text-align-center has-background" style="background-color:#c8a3d8;font-size:20px"><strong>"ณฐเจตน์" นำเด็กไทยเข้ารอบหวด "แอลทีเอที เอเชี่ยน โฟร์ทีนฯ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2024" ขยับเข้าสู่การแข่งขัน ครั้งที่ 3 ชิงชัยกัน ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี โดยระหว่างวันที่ 27 -28 ก.ค. 2567 เป็นการแข่งขันรอบคัดเลือก เพื่อคัดเอา 8 นักกีฬาชาย และ 8 นักกีฬาหญิง เข้าสู่รอบเมนดรอว์ ที่กำหนดแข่งขันระหว่างวันที่ 29 ก.ค. - 2 ส.ค. 2567 ผลการแข่งขัน เมื่อวันที่ 27 ก.ค. 2567 ประเภทชายเดี่ยว รอบคัดเลือกรอบแรก ณฐเจตน์ เจตน์มงคลรัตน์ นักเทนนิสเยาวชนไทย (เสื้อสีขาว) ลงสนามพบกับ กัว ไคหมิง จากจีน และผลการแข่งขัน ปรากฏว่า ณฐเจตน์ พลิกสถานการณ์จากที่แพ้เซตแรก กลับมาเป็นฝ่ายเฉือนชนะ 2-1 เซต ด้วยสกอร์ 2-6, 7-5 และซูเปอร์ไทเบรก 10-1</p>
<!-- /wp:paragraph -->

<!-- wp:paragraph -->
<p>ณฐเจตน์ ผ่านเข้ารอบคัดเลือกรอบสองหรือรอบสุดท้าย เพื่อชิงโควตาเข้ารอบเมนดรอว์ ซึ่งจะแข่งขันกับ อาหมัด บาฮา ซารูจิ นักเทนนิสจากซาอุดิอาระเบีย มือวางอันดับ 1 ของรอบคัดเลือก และมืออันดับ 319 ของเอเชีย ต่อไป ด้านศึกชายเดี่ยวอีกคู่ กรณ์​ วงศ์​ธราดล (เสื้อสีดำ) นักเทนนิสเยาวชนไทย พบกับ ซุง เฮย โจชัว ฉุย จากฮ่องกง มือวางอันดับ 5 ของรายการ และผลการแข่งขัน ปรากฏว่า เป็นนักเทนนิสจากฮ่องกง ที่เล่นได้ดี เอาชนะได้ 2-0 เซต 6-1, 6-1 ส่งผลให้ กรณ์​ ของไทย ไม่สามารถผ่านเข้ารอบได้ ในขณะที่ ซุง เฮย โจชัว ฉุย ผ่านเข้ารอบคัดเลือกรอบสุดท้าย ไปพบกับ ลีโอ โกวิทวัฒนชัย ที่ชนะ ลี่ เฉาหยวน มือวาง 11 จากจีน 2-1 เซต 0-6, 6-4 และซูเปอร์ไทเบรก 10-6</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบคัดเลือกรอบแรก เดนิส เขียวรักษา (วาง 3) ชนะ ไซเอ็ด มาห์ด เชห์ซาด (ปากีสถาน) 6-2, 7-5 ถิรวุษิ ตันนิรันดร ชนะผ่าน อารอน เจเดน โคยิวโต (วาง 7 ฟิลิปปินส์) อภิวิชญ์ ลิ้มวัฒนายิ่งยง (วาง 9) ชนะ เยว่ ชิ บอสโก เชา (ฮ่องกง) ธนันต์ภูมิ ภูอนันตานนท์ แพ้ หลิน จิวเซิน (ไต้หวัน) 1-6, 1-6 อเล็กซานเดอร์ ซาดอฟ แพ้ ไบรอัน ดวน (สหรัฐฯ) 6-3, 1-6 และซูเปอร์ไทเบรก 8-10 ชวิศ มัสอูดี แพ้ เจิ้ง ดีย่า (วาง 4 จีน) 0-6, 1-6 ภูวริศ บุญวิริยะ แพ้ อาทิตย์ แคนสินิส (ลาว) 1-6, 0-6 ณัฏฐ์ นาทันรีบ (วาง 12) แพ้ เจิ้ง จื่อเทา (จีน) 1-6, 1-6 พิชญ์พงษ์ จีนาพันธุ์ แพ้ ไร ทาคิโมโตะ (วาง 6 ญี่ปุ่น) 2-6, 2-6 ธณกร ปาณสมบูรณ์ แพ้ เจมี่ เฉิน (วาง 8 ฮ่องกง) 2-6, 1-6 ไตยรัตน์ รัตนศิริวิไล (วาง 10) ชนะ เรย์ เทราดะ (ญี่ปุ่น) 6-1, 6-0</p>
<!-- /wp:paragraph -->

<!-- wp:image {"id":44501,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/453077080_905429924953324_7188897722277579876_n-1024x768.jpg" alt="" class="wp-image-44501"/></figure>
<!-- /wp:image -->