<!-- wp:paragraph {"align":"center","style":{"typography":{"fontSize":20},"color":{"background":"#b5c9d1"}}} -->
<p class="has-text-align-center has-background" style="background-color:#b5c9d1;font-size:20px"><strong>"ปวรปรัชญ์-เปน-ธฤตา-ลีเดียร์"ฉลุยรอบ2ไอทีเอฟ จูเนียร์ส เวิลด์ เทนนิส ทัวร์ เจ300</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) และ สมาคมกีฬาลอนเทนนิสแห่งประเทศไทยฯ จัดการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ300 นนทบุรี รายการใหญ่ ITF Juniors World Tennis Tour J300 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ300 (1) ซึ่งแชมป์ประเภทเดี่ยวจะได้ถึง 300 คะแนน ที่ศูนย์พัฒนากีฬาเทนนิสแห่งชาติ เมืองทองธานี และเมื่อวันที่ 3 มี.ค. 2568 เป็นการแข่งขันรอบเมนดรอว์วันแรก "สมาร์ท" ปวรปรัชญ์ งั่นบุญศรี นักเทนนิสไทย วัย 16 ปี มือ 682 เยาวชนโลก ได้ไวลด์การ์ดหรือสิทธิพิเศษเข้าร่วมการแข่งขัน ลงหวดประเภทชายเดี่ยว รอบแรก (64 คน) พบกับ เอโตะ โคมาดะ นักเทนนิสญี่ปุ่น วัย 16 ปี ที่เข้ามาจากรอบคัดเลือก มือ 230 เยาวชนโลก</p>
<!-- /wp:paragraph -->

<!-- wp:paragraph -->
<p>เซตแรก เกมยื้อถึงไทเบรกและเป็น ปวรปรัชญ์ ที่เอาชนะได้อย่างเฉียดฉิว 7-6 ไทเบรก 7-5 เซตสอง เยาวชนไทยยังทำได้ดี โดยเฉพาะในเกมสำคัญ ก่อนเป็นฝ่ายชนะไปในที่สุด 2-0 เซต 7-6 ไทเบรก 7-5 และ 6-4 ปวรปรัชญ์ ผ่านเข้ารอบสอง (32 คน) ไปพบ โรมัน คาร์ลามอฟ มือวางอันดับ 12 ของรายการ และมือ 77 เยาวชนโลก อีกหนึ่งเยาวชนชายไทยที่ทำผลงานได้ดีในประเภทชายเดี่ยวคือ "เปนเน่" เปน จารุศร นักเทนนิสวัย 17 ปี มือ 186 เยาวชนโลก ซึ่งได้ไวลด์การ์ดลงสนาม และในรอบแรก ต้องออกแรงหวดถึง 3 เซต ก่อนเอาชนะ อเล็กเซย์ ชิบาเยฟ นักหวดวัย 16 ปี มือ 139 เยาวชนโลก ได้ 2-1 เซต 6-2, 2-6 และ 6-4 เปน ผ่านเข้ารอบสอง ไปพบกับ จอง ยอนซู นักเทนนิสเกาหลีใต้ วัย 17 ปี มือวางอันดับ 7 ของรายการ และมือ 53 เยาวชนโลก</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รอบแรก (64 คน) "อิ๊ก" ธฤตา หงษ์หยก นักเทนนิสไทยวัย 15 ปี มือ 854 เยาวชนโลก ได้ไวลด์การ์ดลงแข่งขัน พบกับ ยัสมิน วาฟโรวา จากสโลวะเกีย วัย 18 ปี มือ 156 เยาวชนโลก ผลปรากฏว่า ธฤตา พลิกจากที่แพ้เซตแรกกลับมาเป็นผู้ชนะ ซึ่งในเซตสามเป็นฝ่ายตามแต่สามารถแซงเอาชนะได้ในที่สุด สรุป ธฤตา ชนะ 2-1 เซต 5-7, 6-3 และ 7-5 ผ่านเข้ารอบสองต่อไป ซึ่งจะพบกับ หวัง หยูหาน นักเทนนิสจีนวัย 17 ปี ดีกรีแชมป์สัปดาห์ที่แล้ว และในรายการนี้ถูกจัดให้เป็นมือวางอันดับ 4 ของรายการ และเป็นมือ 61 เยาวชนโลก นอกจากนี้ ยังมี ลีเดียร์ พอดโกริชานี่ นักเทนนิสจากไทย ลูกครึ่งไทย-รัสเซีย วัย 17 ปี มือ 200 เยาวชนโลก ที่ผ่านเข้ารอบได้อีกคน หลังจากเอาชนะ อาริน่า วารักซิน่า นักเทนนิสวัย 17 ปี มือ 163 เยาวชนโลก 2-1 เซต 3-6, 6-4 และ 6-3</p>
<!-- /wp:paragraph -->

<!-- wp:paragraph -->
<p>ด้านผลงานของนักเทนนิสไทยรายอื่น มีดังนี้ ชายเดี่ยว รอบแรก คุณานันท์ พันธราธร แพ้ อาร์นาฟ ปาปาร์การ์ (อินเดีย) 6-3, 4-6 และ 5-7 กานต์ธัช สุรฤทธิ์โยธิน แพ้ แจ็ค เฉิง (ฮ่องกง) 1-6, 0-6 วีรวิชญ์ กำพุฒ แพ้ ดาเนียล โจวานอฟสกี้ (ออสเตรเลีย) 3-6, 2-6 ภพธรรม ศรีวงษ์ แพ้ เฉิน เย่ (จีน) 0-6, 4-6 หญิงเดี่ยว รอบแรก ศรร์วิศา กุลพิศาลรัศม์ แพ้ ชิโฮมิ หลี่ ซวน ลีออง (มาเลเซีย) 0-6, 3-6 พรนภัส หงส์จำรัสศิลป์ แพ้ ดาเรีย โคเรชโควา 3-6, 1-6 จิณห์นิภา ตราชูวณิช แพ้ โพลิน่า นิกิติน่า 1-6, 3-6 พิชญาภัค ศรีมุกข์ แพ้ เย่ ซื่อหยู (จีน) 3-6, 2-6 ปารมี ทัดแก้ว แพ้ เฉิน ยี่หรุ (จีน) 1-6, 1-6 ชายคู่ รอบแรก เปน จารุศร /คุณานันท์ พันธราธร ชนะ อาร์จุน ราธี /เซี่ย หยู (อินเดีย /จีน) 6-2, 6-1 วีรวิชญ์ กำพุฒ /ปวรปรัชญ์ งั่นบุญศรี แพ้ โคชิโระ นากามาเอะ /ยูกิ โอคาฮาชิ (ญี่ปุ่น) 3-6, 2-6</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก ศรร์วิศา กุลพิศาลรัศม์ /จิณห์นิภา ตราชูวณิช แพ้ เอวา เบ็ค /ซาราห์ มิลเดรน (ออสเตรเลีย) 4-6, 3-6 กัญจน์ชญา จูงวัฒนา /ธฤตา หงษ์หยก แพ้ อี ฮา อึม /อี ฮยอนยี (เกาหลีใต้) 3-6, 6-4 และซูเปอร์ไทเบรก 4-10 ลีเดียร์ พอดโกริชานี่ /มาลิกา อามิกาลีเอวา (ไทย /คาซัคสถาน) ชนะ ฮง เยรี /ไช่ หยูหนิง (เกาหลีใต้ /ไต้หวัน) 6-3, 5-7 และซูเปอร์ไทเบรก 11-9</p>
<!-- /wp:paragraph -->

<!-- wp:image {"id":48148,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/482319234_1066008205562161_9092173976683770215_n-1024x683.jpg" alt="" class="wp-image-48148"/></figure>
<!-- /wp:image -->