<!-- wp:paragraph {"align":"center","textColor":"vce-bg","style":{"color":{"background":"#26a300"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#26a300;font-size:22px"><strong>"อัญชิสา"ฟอร์มเฉียบโค่นเต็ง 2 ตกรอบ<br>หวดไอทีเอฟบาย"เอสเอที"ที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสอาชีพหญิงนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 5 ก.ค.2566 เป็นการแข่งขันรอบแรกวันที่สอง
       ประเภทหญิงเดี่ยว "ออมสิน" อัญชิสา ฉันทะ นักเทนนิสไทย อายุ 20 ปี มือ 508 โลก พบกับ รูตูจา โบซาเล นักเทนนิสอินเดีย อายุ 27 ปี มือ 325 โลก และยังเป็นเต็ง 2 ของรายการ ผลปรากฏว่า อัญชิสา ที่พยายามเล่นให้ได้ตามมาตรฐานของตัวเอง เป็นฝ่ายคว้าชัยได้สำเร็จ ใช้เวลาไป 1 ชั่วโมง 14 นาที โค่นเต็ง 2 จอดป้ายตั้งแต่รอบแรก ด้วยสกอร์ 6-1 และ 6-2 อัญชิสา ผ่านเข้ารอบสองหรือ 16 คนสุดท้าย ไปพบกับ "แน็ต" พัณณิน โควาพิทักษ์เทศ นักหวดสาวไทย มือ 525 โลก ที่เข้ารอบไปรออยู่แล้ว
       ด้านการแข่งขันเทนนิสอาชีพชายนานาชาติ รายการ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท ที่ ม.วลัยลักษณ์ ในประเภทชายเดี่ยว รอบแรก (สาย 32) "แม็กซิ" แม็กซิมัส ภราพล โจนส์ นักเทนนิสไทย ลูกครึ่งไทย-ออสเตรเลีย วัย 18 ปี มือ 995 โลก พบกับ คาราน ซิงห์ นักหวดหนุ่มอินเดีย วัย 20 ปี มือ 761 โลก ผลปรากฏว่า แม็กซิมัส ของไทย เล่นได้ดีกว่า ซึ่งในแมทช์นี้เสิร์ฟเอซได้ถึง 9 ครั้ง ใช้เวลาไป 1 ชั่วโมง 26 นาที เอาชนะได้ 2 เซตรวด ด้วยสกอร์ 6-4 และ 6-2 แม็กซิมัส ผ่านเข้ารอบสองหรือ 16 คนสุดท้าย ไปพบผู้ชนะระหว่าง ดิกวิเจย์ ปราทับ ซิงห์ จากอินเดีย มือวาง 3 และมือ 511 โลก กับ คอร์บาน คราวเธอร์ จากนิวซีแลนด์ มือ 1420 โลก
       ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก วรรษชล สวัสดี ชนะ เมะอิ ฮะเซะงะวะ (ญี่ปุ่น) 6-1, 4-6 และ 6-2 กมลวรรณ ยอดเพ็ชร ชนะ พิมพ์มาดา ทองคำ 3-6, 6-4 และ 6-3 สลักทิพย์ อุ่นเมือง แพ้ หลี่ จ้งหยู (จีน) 3-6, 5-7 ลัลนา ธาราฤดี (วาง 5) แพ้ โมนิค แบร์รี่ (นิวซีแลนด์) 4-6, 4-6
        ชายเดี่ยว รอบแรก ศิวณัฎฐ์ อุ้ยตยะกุล ชนะ เดฟ จาเวีย (อินเดีย) 7-5, 7-5 กษิดิศ สำเร็จ ชนะ ทาคุยะ คุมะซากะ (ญี่ปุ่น) 6-3, 6-2 ยุทธนา เจริญผล แพ้ ทาอิเซอิ อิจิคะวะ (ญี่ปุ่น) 4-6, 6-7(4-7) ฐานทัพ สุขสำราญ แพ้ พาทริก โอพลุสติล (เช็ก) 5-7, 3-6 เครดิต ไชยรินทร์ แพ้ ชูอิจิ เซกิกูจิ (วาง 7-ญี่ปุ่น) 2-6, 4-6 ธนเพชร ฉันทะ แพ้ ชานฮุย ชิน (วาง 8-เกาหลีใต้) 4-6, 4-6 คงทรัพย์ คงคา แพ้ ริวกิ มัตซุดะ (วาง 5-ญี่ปุ่น) 4-6, 1-6</code></pre>
<!-- /wp:code -->

<!-- wp:image {"id":37935,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/ACD71816-E6BD-4BEB-8637-E47670F50B8C-1024x683.jpeg" alt="" class="wp-image-37935"/></figure>
<!-- /wp:image -->