<!-- wp:paragraph {"align":"center","style":{"typography":{"fontSize":20},"color":{"background":"#d7e5ea"}}} -->
<p class="has-text-align-center has-background" style="background-color:#d7e5ea;font-size:20px"><strong>"อัญชิสา" ยังแกร่ง - ลูกครึ่งสาวสวยซิวชัยเข้ารอบหญิงเดี่ยว 16 คนหวดไทยแลนด์ฯ</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิส รายการ ไทยแลนด์ แชมป์เปี้ยนชิพ สนาม 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 ก.พ. 2568 ในประเภทหญิงเดี่ยว เป็นการแข่งขันรอบเมนดรอว์ ส่วนประเภทชายเดี่ยว เป็นการแข่งขันรอบคัดเลือก คู่ที่น่าสนใจ ประเภทหญิงเดี่ยว เมนดรอว์ รอบแรก (32 คน) "ออมสิน" อัญชิสา ฉันทะ นักเทนนิสจากประจวบคีรีขันธ์ เจ้าของเหรียญเงินหญิงเดี่ยว กีฬาซีเกมส์ ครั้งที่ 31 ที่ก่อนหน้านี้ได้หยุดพักรักษาไหล่ซ้าย กลับมาลงสนามอีกครั้ง พบกับ "แอ๊ตต้า" พิมพ์มาดา ทองคำ นักเทนนิสจากสุราษฎร์ธานี มือวางอันดับ 6 ของรายการ</p>
<!-- /wp:paragraph -->

<!-- wp:paragraph -->
<p>หลังจากใช้เวลาดวลแร็กเกตผ่านไปกว่า 1 ชั่วโมง เป็น อัญชิสา ที่ทำได้ดี ยังเล่นได้ครบเครื่อง เอาชนะได้ 2 เซตรวด ด้วยสกอร์ 6-2 และ 6-1 อัญชิสา ผ่านเข้ารอบสอง หรือ 16 คนสุดท้าย ไปพบกับ เจน่า เลลานี เฮียร์ฟอร์ด จากหนองคาย ที่ชนะ ลัลน์ลลิต บุษดี จากปทุมธานี 2-0 เซต 6-4 และ 6-1 ด้านหญิงเดี่ยว เมนดรอว์ รอบแรก อีกคู่ "ทีที" ไทร่า ลิธิบี นักเทนนิสมือวางอันดับ 7 ของรายการ จาก กทม. ลูกครึ่งไทย-อังกฤษ ใช้ชั้นเชิงและประสบการณ์ เอาชนะ "เบียร์" โชติรินทร์ แก้วก่า นักเทนนิสดาวรุ่งจากชลบุรี 2-0 เซต ด้วยสกอร์ 6-4 และ 6-3 ไทร่า ผ่านเข้ารอบสอง หรือ 16 คนสุดท้าย ไปพบกับ สุกฤตา สุขแก้ว จากพัทลุง ที่พลิกจากแพ้เซตแรก กลับมาเป็นฝ่ายเฉือนชนะ มาเรีย เชน นักเทนนิสชาวรัสเซีย 2-1 เซต 2-6, 6-0 และ 6-2</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ หญิงเดี่ยว เมนดรอว์ รอบแรก พิมพ์ลภัส ลิม (กทม.) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-1, 6-1 โยษิตา ศรีพร (สุราษฎร์ธานี) ชนะ ชินบัญชร สร้อยทอง (ชลบุรี) 6-4, 7-6(5) นราวรรณ เรืองเกิด (ชลบุรี) ชนะ โชติกา สิงคำสอน (นนทบุรี) 6-2, 6-4 วรรษชล สวัสดี (พิษณุโลก) ชนะ มาลิน พงศ์ทองเมือง (กทม.) 6-0, 6-0 ชายเดี่ยว รอบคัดเลือก รอบสี่ ซึ่งเป็นรอบสุดท้าย ผู้ชนะได้เข้ารอบเมนดรอว์ต่อไป ธีร์ธวัช ธวัชผ่องศรี (กทม.) ชนะ ธนัท สุทธิวงศ์ (นครสวรรค์) 6-2, 6-2 พีรวัชร สุขใจ (ชลบุรี) ชนะ สมพอน ทรงบัณฑิต จากลาว 2-6, 6-1 และซูเปอร์ไทเบรก 10-1 ภูชิสส์ สุขใจ (ชลบุรี) ชนะ พาร์ จันทรโคลิกา (กทม.) 6-2, 6-3 นราธิป เรืองศรี (ปทุมธานี) ชนะ ปริญ อินทรพรหม (กทม.) 6-2, 6-1 วีรวิชญ์ กำพุฒ (กทม.) แพ้ ลูก้า คาสเทลนูโอโว (สวิตเซอร์แลนด์) 4-6, 2-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-draws-MTY0Mw==.html?fbclid=IwZXh0bgNhZW0CMTAAAR2RHXp4OokQ5hhEOwJkrVyaCaKo-5drxHUiP9j9xE0ZUBxy6nbGE__jqh8_aem__m7zAPiHP4G9QVjdysOmUw" target="_blank">https://www.tour.ltat.org/tournaments-draws-MTY0Mw==.html</a></p>
<!-- /wp:paragraph -->

<!-- wp:image {"id":47830,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/476643013_1050466557116326_2406030623124548653_n-1024x683.jpg" alt="" class="wp-image-47830"/></figure>
<!-- /wp:image -->