<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a320"}}} -->
<p class="has-text-align-center has-vce-bg-color has-text-color has-background" style="background-color:#00a320;font-size:22px"><strong>หวดยู14ไทยทะลุตัดเชือกคู่ชาย-หญิงศึกชิงแชมป์เอเชียสัปดาห์สอง</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย สัปดาห์ที่สอง เมื่อวันที่ 15 เมษายน 67 โดยผลงานของนักเทนนิสเยาวชนไทยมีดังนี้
   หญิงเดี่ยว รอบสอง "ไอซ์" ปวีณอร นวลศรี มือวาง 3 ของรายการ ชนะ สเวสติกา บิสต้า จากเนปาล 6-1 และ 6-2 ทะลุเข้ารอบก่อนรองชนะเลิศต่อไป
   ขณะที่ "เบียร์" โชติรินทร์ แก้วก่า หวดปราชัยให้คู่แข่ฃจากคาซัคสถาน เอคาทีร์น่า ไคร์ยูเชนโก้  ไปอย่างหวุดหวิด 1-2 เซต ด้วยสกอร์ 6-2, 4-6 และ 3-6 
   จากนั้น ปวีณอร กับ โชติรินทร์ ได้ลงแข่งหญิงคู่ รอบก่อนรองชนะเลิศ โดยทั้งคู่สามารถช่วยกันเอาชนะ เฉียง เหยิน หนี่ กับ ซู เค่อ ชี จากไต้หวัน 6-0 และ 6-2 กอดคอกันเข้ารอบรองชนะเลิศทันที
   ด้าน ชายเดี่ยว รอบสอง "ไพน์" ธรรม์ พันธราธร มือวาง 3 ของรายการ หวดชนะ หลิว หลัน จากไต้หวัน 6-0 และ 6-1 ทะลุเข้ารอบสาม (16คน) ได้ตามคาด
   นอกจากนี้ ธรรม์ ยังได้กอดคอ "ตรัย" ตรัย ศรีเสน ผ่านเข้ารอบรองชนะเลิศ ประเภทคู่ได้อีกด้วย หลังทั้งคู่ช่วยกันเอาชนะคู่นักเทนนิสอินโดนีเซีย คาลวิน โจนาธาน ซานโตโว่ กับ โรเจอร์ วิราวาน 2 เซตรวด ด้วยสกอร์ 6-0 และ 6-2 ในรอบก่อนรองชนะเลิศที่ผ่านมา
   สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</code></pre>
<!-- /wp:code -->

<!-- wp:image {"id":42406,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4269-1024x683.jpeg" alt="" class="wp-image-42406"/></figure>
<!-- /wp:image -->