<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ธนเพชร" ล้มมือวาง 5 ลิ่วก่อนรองฯศึกอาชีพที่อินโดนีเซีย</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพชาย ไอทีเอฟ เวิลด์ เทนนิสทัวร์ รายการ "M25 จาการ์ต้า" สัปดาห์ที่สอง ชิงเงินรางวัลรวม 25,000 ดอลลาร์สหรัฐ หรือราว 950,000 บาท ที่กรุงจาการ์ต้า ประเทศอินโดนีเซีย วันที่ 3 พฤศจิกายน เป็นการแข่งรอบสอง ประเภทชายเดี่ยว ซึ่ง ธนเพชร ฉันทะ นักหวดไทยวัย 23 ปี มืออันดับ 1431 ของโลก อาศัยแรงฮึดและเกมหวดที่เฉียบขาดเฉือนชนะมือวาง 5 ของรายการ แมตเธียส ฟูเอล มืออันดับ 607 ของโลกจากฮังการี 2-1 เซต ด้วยสกอร์ 5-7, 6-4 และ 6-4 ใช้เวลาแข่งทั้งสิ้น 2 ชั่วโมง 18 นาที<br>ธนเพชร ผ่านเข้าสู่รอบก่อนรองชนะเลิศได้สำเร็จ โดยจะต้องไปดวลแร็กเกตกับ อาร์เธอร์ เวเบอร์ นักหวดวัน 30 ปีชาวฝรั่งเศส มืออันดับ 916 ของโลก ที่ในรอบสองสามารถเอาชนะ จิรัฏฐ์ นวสิริสมบูรณ์ นักเทนนิสไทย 26 ปี มืออันดับ 1296 ของโลก 6-2 และ 6-4 ต่อไป<br>ขณะที่ กฤติน โกยกุล วัย 27 ปี มืออันดับ 1631 ของโลกที่มาจากรอบคัดเลือก พ่ายให้กับ คอนสแตนติน คราฟชุค นักหวดมือเก๋าวัย 37 ปี อดีตมือ 78 ของโลกชาวรัสเซีย ปัจจุบันอยู่อันดับ 547 ของโลก และเป็นมือวาง 1 ของรายการ 1-6, 1-6<br>ประเภทคู่ รอบก่อนรองชนะเลิศ คงทรัพย์ คงคา นักหวดไทยวัย 26 ปี จับคู่กับ หวง ซุง ห่าง เพื่อนนักหวดชาวไต้หวัน แพ้คู่นักหวดเจ้าถิ่น อินโดนีเซีย คริสโตเฟอร์ รุงกัท กับ แอนโทนี่ นาธาน บาร์กี้ ไปอย่างหวุดหวิด 1-2 เซต ด้วยสกอร์ 3-6, 6-2 และ ซูเปอร์ไทเบรก 7-10</p>
<!-- /wp:paragraph -->

<!-- wp:image {"id":34640,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/2F8A7CFA-EFE2-4667-86C5-CF240499D4DE-771x1024.jpeg" alt="" class="wp-image-34640"/></figure>
<!-- /wp:image -->