<!-- wp:paragraph {"align":"center","style":{"typography":{"fontSize":20},"color":{"background":"#cfe4ee"}}} -->
<p class="has-text-align-center has-background" style="background-color:#cfe4ee;font-size:20px"><strong>เต็งหนึ่งไม่พลาดลิ่วชิงตามคาดลุ้นเบิ้ลแชมป์เทนนิสไทยแลนด์"จิรัฏฐ์-กฤติน" "วรรษชล-ชนิกานต์" แชมป์คู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 2 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 มี.ค. 2567 เข้าสู่โค้งสุดท้ายของการแข่งขัน ประเภทหญิงเดี่ยว รอบรองชนะเลิศ "อีฟ" พัชรินทร์ ชีพชาญเดช สาวขอนแก่น มือ 5 ของไทย และเต็ง 1 ของรายการ พบกับ "ออม" วรรษชล สวัสดี นักหวดชาวพิษณุโลก มือ 10 ของไทย และมือวาง 3 ของรายการ โดยคู่นี้เป็นคู่ชิงชนะเลิศประเภทหญิงเดี่ยวของการแข่งขันสนามแรก ซึ่ง พัชรินทร์ เป็นฝ่ายชนะและได้แชมป์ไปครอง ส่วนแมทช์นี้ก็ยังเป็น พัชรินทร์ ที่แข็งแกร่งกว่า เล่นได้ดีทั้งเกมบุกและเกมรับ ก่อนเป็นฝ่ายเอาชนะได้ 2-0 เซต ด้วยสกอร์ 6-2 และ 6-4 พัชรินทร์ ทะยานสู่เส้นทางการลุ้นแชมป์สนามที่ 2 โดยจะชิงแชมป์กับ "เบนซ์" นาตาชา แสงพระจันทร์ นักหวดลูกครึ่งไทย-ลาว จากชัยภูมิ มือ 11 ของไทย และมือวาง 4 ของรายการ ที่ออกแรงหวด 3 เซต ก่อนตัดเชือกชนะ "ทีที" ไทรา ลิธิบี นักหวดลูกครึ่งไทย-อังกฤษ จากกรุงเทพฯ มือ 18 ของไทย และมือวาง 6 ของรายการ 2-1 เซต 6-7 ไทเบรก 2-7, 6-2 และ 6-1 ด้านประเภทชายเดี่ยว "แซค" ฐานทัพ สุขสำราญ นักหวดหนุ่มลพบุรี ดีกรีแชมป์สนามแรก มือ 7 ของไทย และเต็ง 1 ของรายการนี้ สามารถผ่านเข้าไปชิงชนะเลิศได้อีกครั้ง หลังจากตัดเชือกชนะ "เมฆ" จิรัฏฐ์ นวสิริสมบูรณ์ หนุ่มกรุงเทพฯ มือ 58 ของไทย 2-0 เซต 7-6 ไทเบรก 7-1 และ 6-3 โดย ฐานทัพ จะชิงแชมป์กับ "วิน" ณัฐสิทธิ์ กุลสุวรรณ์ จากกาญจนบุรี เต็ง 4 และมือ 12 ของไทย ที่ตัดเชือกชนะ "ซีเจ" คงทรัพย์ คงคา จากกรุงเทพฯ เต็ง 2 และมือ 11 ของไทย 2-0 เซต 6-4, 6-2 โดย ฐานทัพ กับ ณัฐสิทธิ์ นั้น เป็นคู่ชิงแชมป์ประเภทชายเดี่ยวสนามแรก ซึ่งแมทช์นั้น ฐานทัพ ชนะและได้แชมป์ไปครอง จากนั้นเป็นการแข่งขันประเภทชายคู่และหญิงคู่ รอบชิงชนะเลิศ โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายผู้ตัดสิน ให้เกียรติเป็นประธานมอบรางวัลแก่นักกีฬา ประเภทหญิงคู่ รอบชิงชนะเลิศ วรรษชล สวัสดี (พิษณุโลก) และ ชนิกานต์ ศิลกุล (กทม.) ชนะ ภาวินี ร่วมรักษ์ (กทม.) และ ธนัชพร ยังโหมด (ชลบุรี) 6-4, 6-1 วรรษชล และ ชนิกานต์ คว้าแชมป์ประเภทหญิงคู่ พร้อมรับเงินรางวัลร่วมกัน 15,700 บาท ส่วน ภาวินี และ ธนัชพร รองแชมป์ได้รับร่วมกัน 7,800 บาท ประเภทชายคู่ รอบชิงชนะเลิศ จิรัฏฐ์ นวสิริสมบูรณ์ (กทม.)-กฤติน โกยกุล (พังงา) ชนะ อกนิษฐ์ พุ่มจิตร (เพชรบุรี)-นพดล น้อยกอ (พิจิตร) 6-1, 6-3 จิรัฏฐ์ และ กฤติน คว้าแชมป์ประเภทชายคู่ พร้อมรับเงินรางวัลร่วมกัน 22,000 บาท ส่วน อกนิษฐ์ และ นพดล รองแชมป์ได้รับร่วมกัน 10,000 บาท ขณะที่ประเภทคู่ผสม รอบรองชนะเลิศ ณัฐนนท์ กัจฉปานันท์ (ยะลา)-สลักทิพย์ อุ่นเมือง (นนทบุรี) ชนะ พัชรินทร์ ชีพชาญเดช (ขอนแก่น)-แทนตะวัน แมคจิโอริ (กทม.) 6-2, 6-3 ศุภศิษฏ์ อภิธนวิทย์ (นนทบุรี)-ชนิกานต์ ศิลกุล (กทม.) ชนะ ตปณีย์ บุญวัฒน์ (นนทบุรี)-วีรภัทร สิริจริยาพร (ปทุมธานี) 7-5, 3-6 และซูเปอร์ไทเบรก 10-7</p>
<!-- /wp:paragraph -->

<!-- wp:image {"id":42104,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/434214073_823138796515771_7491173001195451580_n-1024x683.jpg" alt="" class="wp-image-42104"/></figure>
<!-- /wp:image -->