<!-- wp:paragraph {"align":"center","style":{"color":{"background":"#e4d8d3"},"typography":{"fontSize":20}}} -->
<p class="has-text-align-center has-background" style="background-color:#e4d8d3;font-size:20px"><strong>เสิร์ฟเอซด้วย "กำลังใจข้างสนาม" ความสุขก้อนโตจากอดีตรองพ่อเมืองชุมพร</strong></p>
<!-- /wp:paragraph -->

<!-- wp:paragraph -->
<p>เสิร์ฟเอซด้วย "กำลังใจข้างสนาม" ความสุขก้อนโตจากอดีตรองพ่อเมืองชุมพร</p>
<!-- /wp:paragraph -->

<!-- wp:paragraph -->
<p>"กำลังใจ" คือสิ่งหนึ่งที่ช่วยให้นักกีฬามีพลังในการแข่งขัน ไม่ว่ากำลังใจนั้นๆ จะมาจากใครก็ตาม ทุกคนล้วนมีความสำคัญและดีต่อใจของนักกีฬาทั้งสิ้น</p>
<!-- /wp:paragraph -->

<!-- wp:paragraph -->
<p>ขอบสนาม "PTT-ลอนเทนนิสพัฒนาฝีมือ" ประจำปี 2564 ครั้งที่ 1 ของภาคกลาง ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เราได้เห็น "กำลังใจข้างสนาม" ที่น่ารัก จากกองเชียร์ 2 ท่าน นั่นคือ คุณเลิศพรไชย ไชยฤทธิ์ อดีตรองผู้ว่าราชการจังหวัดชุมพรและ คุณกาญจนา ไชยฤทธิ์ ภริยา ที่ควงแขนกันมาชมการแข่งขันเทนนิสของเด็กและเยาวชนในรุ่นต่างๆ</p>
<!-- /wp:paragraph -->

<!-- wp:paragraph -->
<p>ความน่ารักที่ว่าถึงนั้น คือท่านไม่ได้มาเพียงแค่นั่งชม แต่ทำป้ายเชียร์ติดไม้ติดมือมาด้วย ซึ่งท่านจัดซื้ออุปกรณ์การเชียร์ กระดาษดินสอปากกา เอามาเขียนป้ายด้วยตัวเอง</p>
<!-- /wp:paragraph -->

<!-- wp:paragraph -->
<p>"ผมและภริยามาให้กำลังใจเด็กๆ นอกจากเสียงเชียร์แล้วก็เลยทำป้ายมาด้วยครับ อยากมีส่วนร่วมในการแข่งขัน พอตามดูบ่อยๆ ก็ชอบในสไตล์การเล่นของนักเทนนิสเยาวชนแต่ละคน ก็เลยตั้งฉายาให้ด้วย เพราะเชื่อว่าเวลาที่เด็กๆ มีฉายาแล้ว จะทำให้พวกเขาอยากเล่นต่อ เมื่อเด็กๆ อยากเล่น มันก็จะทำให้เราในฐานะคนดู มีความสุขกับการเชียร์ด้วย" อดีตรองผู้ว่าราชการจังหวัดชุมพร กล่าว</p>
<!-- /wp:paragraph -->

<!-- wp:paragraph -->
<p>สำหรับ "ฉายา" ที่ คุณเลิศพรไชย และภริยา ตั้งให้นักเทนนิสรุ่นเล็กพริกขี้หนูที่ตามเชียร์นั้นมีหลายคน อาทิ<br></p>
<!-- /wp:paragraph -->

<!-- wp:paragraph -->
<p>- "น้องเฟิร์น" พรนภัส หงส์จำรัสศิลป์ จากนครปฐม ฉายา "เสิร์ฟสายฟ้าฟาด" <br>- "น้องมาหยา" มาหยา บุญญาอรุณเนตร จากกรุงเทพฯ ฉายา "วิหคเหินฟ้า" <br>- "พิณเพลง" ณัฐรดา สกุลวงศ์ธนา จากกรุงเทพฯ ฉายา "เท้าเทวดา นางฟ้าเริงระบำ" <br>- "น้องน้ำหอม" โยษิตา ศรีพร จากสุราษฎร์ธานี ฉายา "สลาตันศรีวิชัย" <br>- "น้องสมาร์ท" ปวรปรัชญ์ งั่นบุญศรี จากชุมพร ฉายา "ไต้ฝุ่นชุมพร" <br>- "น้องสปาย" วรรษชล แสนยาอุโฆษ จากกรุงเทพฯ ฉายา "สายเสริฟ(บังทัน)" <br>- ปณิตา แก้วสองเมือง จากพัทลุง ฉายา "นกอินทรีทะเลสาบเมืองลุง" <br>- ปาทิตตา แก้วสองเมือง จากพัทลุง ฉายา "นกนางแอ่นทะเลสาบเมืองลุง"</p>
<!-- /wp:paragraph -->

<!-- wp:paragraph -->
<p>คุณเลิศพรไชย ย้อนอดีตให้ฟังว่า ชอบและเล่นกีฬาเทนนิสมาตั้งแต่เด็กๆ และเมื่อ 50 ปีก่อนเคยได้เหรียญรางวัลหลายรายการ ทั้งระดับประถม มัธยม และมหาวิทยาลัย แต่ที่ภูมิใจที่สุดคือ การได้แชมป์กีฬานักเรียนของกรมพลศึกษา ในฐานะนักเทนนิสจากทีมสวนกุหลาบวิทยาลัย ปัจจุบันก็ยังเล่นเทนนิสในกีฬาผู้สูงอายุ เป็นการออกกำลังกายไปด้วยในตัว ในขณะที่ภริยาก็เล่นเทนนิสด้วยเช่นกัน</p>
<!-- /wp:paragraph -->

<!-- wp:paragraph -->
<p>"สมัยที่ผมเป็นรองผู้ว่าราชการจังหวัดชุมพร มีโอกาสได้ไปเป็นประธานในพิธีเปิดการแข่งขันกีฬาต่างๆ อยู่บ่อยครั้ง ซึ่งรวมถึงกีฬาเทนนิสด้วย และด้วยความชอบเทนนิสเป็นทุนเดิมอยู่แล้ว หลังเกษียณราชการจึงตามดูเด็กๆ เล่นเทนนิส เมื่อได้เห็นเด็กๆ เล่นก็ยิ่งชื่นชอบกีฬาชนิดนี้ขึ้นไปอีก ดูแล้วมีความสุขเพราะเด็กๆ มีความตั้งใจและมุ่งมั่นมาก เป็นความน่ารักที่บริสุทธิ์ สดใส" คุณเลิศพรไชย กล่าว</p>
<!-- /wp:paragraph -->

<!-- wp:paragraph -->
<p>ทิ้งท้ายก่อนจากท่านอดีตรองผู้ว่าราชการจังหวัดชุมพร ยังได้ฝากข้อความมาถึงน้องๆ เยาวชนด้วย<br>"อยากให้เยาวชนมีความตั้งใจในการฝึกซ้อม มีระเบียบวินัย เล่นเทนนิสให้มีความสุข และสิ่งสำคัญต้องสุภาพ มีน้ำใจนักกีฬา ซึ่งเป็นสิ่งสำคัญกว่าผลแพ้ชนะ ไม่อยากเห็นเด็กๆ ระบายอารมณ์ระหว่างการเล่นเทนนิสที่ไม่สุภาพ ไม่ระเบิดเสียงจนน่ากลัว อยากให้นุ่มนวลและมีรอยยิ้ม มันจะทำให้แข่งขันกันด้วยความสนุก"</p>
<!-- /wp:paragraph -->

<!-- wp:paragraph -->
<p>แม้เป็นเพียงบทสนทนาไม่นานกับ คุณเลิศพรไชย ไชยฤทธิ์ อดีตรองผู้ว่าราชการจังหวัดชุมพร แต่ก็ทำให้รับรู้ว่า ท่านมีความรักในกีฬาเทนนิสมากน้อยแค่ไหน ที่สำคัญยังแบ่งปันความรักไปยังนักเทนนิสตัวน้อยๆ ซึ่งอาจเติบโตเป็นกำลังสำคัญของทีมชาติในอนาคต ที่จะสร้างความสุขให้กับคนไทยทุกคน รวมถึงอดีตรองพ่อเมืองชุมพรท่านนี้ด้วย.</p>
<!-- /wp:paragraph -->

<!-- wp:paragraph -->
<p>เลิศพรไชย ไชยฤทธิ์ <a href="https://web.facebook.com/hashtag/%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZUl2TuNjN9dc0Rf8COxhsuT2_3G8z0-R3j-fS5r0061v4WYTiyIfMbPPONPFrptlqfXN6LfFcdu11piL7o2GHNB2PnxcG9kk3v8paqq9oFOpBObA3vFJz92tFAHJnGymkA6OLif4_O6D9D4CZIzziz-&amp;__tn__=*NK-R">#เทนนิส</a> <a href="https://web.facebook.com/hashtag/%E0%B9%80%E0%B8%A5%E0%B8%B4%E0%B8%A8%E0%B8%9E%E0%B8%A3%E0%B9%84%E0%B8%8A%E0%B8%A2%E0%B9%84%E0%B8%8A%E0%B8%A2%E0%B8%A4%E0%B8%97%E0%B8%98%E0%B8%B4%E0%B9%8C?__eep__=6&amp;__cft__[0]=AZUl2TuNjN9dc0Rf8COxhsuT2_3G8z0-R3j-fS5r0061v4WYTiyIfMbPPONPFrptlqfXN6LfFcdu11piL7o2GHNB2PnxcG9kk3v8paqq9oFOpBObA3vFJz92tFAHJnGymkA6OLif4_O6D9D4CZIzziz-&amp;__tn__=*NK-R">#เลิศพรไชยไชยฤทธิ์</a> <a href="https://web.facebook.com/hashtag/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZUl2TuNjN9dc0Rf8COxhsuT2_3G8z0-R3j-fS5r0061v4WYTiyIfMbPPONPFrptlqfXN6LfFcdu11piL7o2GHNB2PnxcG9kk3v8paqq9oFOpBObA3vFJz92tFAHJnGymkA6OLif4_O6D9D4CZIzziz-&amp;__tn__=*NK-R">#สมาคมกีฬาลอนเทนนิส</a></p>
<!-- /wp:paragraph -->

<!-- wp:image {"id":26762,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/151177304_3935892853100320_7572924286717638401_o-1024x683.jpg" alt="" class="wp-image-26762"/></figure>
<!-- /wp:image -->