<!-- wp:paragraph {"align":"center","style":{"typography":{"fontSize":20},"color":{"background":"#b2c9d3"}}} -->
<p class="has-text-align-center has-background" style="background-color:#b2c9d3;font-size:20px"><strong>"ปวีณอร" หวดดุทะลุเข้าชิงชนะเลิศเดี่ยว-คู่ "ธรรม์-ตรัย"กอดคอลุ้นแชมป์ยู-14 ที่กัมพูชา</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ "GSPDP เอเชี่ยน อันเดอร์ โฟร์ทีน แอนด์ ยู จูเนียร์ แชมเปี้ยนชิพ 2024" ที่กรุงพนมเปญ ประเทศกัมพูชา วันที่ 12 ก.ย.67 ประเภทชายเดี่ยว รอบ 8 คนสุดท้าย "ไพน์" ธรรม์ พันธราธร มือวาง 1 ของรายการ พบ หรูธิก คาตะคาม จากอินเดีย ปรากฎว่า ธรรม์ ต้านไม่ไหวแพ้ไป 3-6 และ 4-6 หล่นไปชิงอันดับสาม ซึ่งจะต้องเจอ คิม ซี ยุน นักหวดเกาหลีใต้ต่อไป ส่วนชายคู่ ธรรม์ จับคู่กับ ตรัย ศรีเสน ลงแข่งรอบก่อนรองชนะเลิศที่ตกค้างจากเมื่อวันก่อนเนื่องจากฝนตกทำให้เกมหยุดลงที่ซูเปอร์ไทเบรก และเมื่อกลับมาแข่งต่อปรากฎว่า คู่เยาวชนไทย สามารถเอาชนะ อาราด์ยา มัชดี้ กับ ดัช มฮาชดี้ คู่นักหวดอินเดีย 2-6, 7-5 และ 10-7</p>
<!-- /wp:paragraph -->

<!-- wp:paragraph -->
<p>วันเดียวกัน ธรรม์ กับ ตรัย ลงแข่งรอบรองชนะเลิศ ชายคู่ต่อทันที ซึ่งทั้งคู่ยังสามารถช่วยกันหวดชนะ อัคมาดี้ มาคานอฟ จากคาซัคสถาน กับ มัคมูดิเบ็ค เบ็คนาซารอฟ จากอุซเบกิสถาน 6-2, 2-6 และ 10-5 ทำให้คู่นักเทนนิสไทยทะลุเข้าไปชิงชนะเลิศต่อไป ขณะที่ "ไอซ์" ปวีนอร นวลศรี เยาวชนหญิงไทย สามารถเอาชนะ ซูอี้ มัค นักหวดมาเลเซีย 6-1 และ 6-1 ทำให้ผ่านเข้าไปชิงชนะเลิศได้สำเร็จ โดย ปวีณอร จะลงชิงดำกับ ซิม ซี ยอน นักหวดเกาหลีใต้ที่ตัดเชือกชนะเพื่อนร่วมชาติ ลิม เย ริน 6-3, 6-2</p>
<!-- /wp:paragraph -->

<!-- wp:paragraph -->
<p>นอกจากนี้ ปวีนอร ยังกอดคอ ซิม ซี ยอน เข้ารอบชิงชนะเลิศประเภทคู่ได้แบบไม่ต้องออกแรง เมื่อคู่แข่งในรอบรองฯขอถอนตัวกระทันหัน ส่วนผลแข่งขันในประเภทชายเดี่ยว รอบจัดอันดับ 17-20 ตรัย ศรีเสน ชนะ อาร์ย่า ชาบาเนจาด์ จากอิหร่าน 6-2, 6-0 หญิงเดี่ยว รอบจัดอันดับ 5-8 โชติรินทร์ แก้วก่า แพ้ นีน่า หวัง กวน ชิ่ว จากฮ่องกง 6-7(7-9), 6-4, 9-11</p>
<!-- /wp:paragraph -->

<!-- wp:image {"id":45481,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459182015_938130028349980_1196045473303456346_n-768x1024.jpg" alt="" class="wp-image-45481"/></figure>
<!-- /wp:image -->