<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#6900a3"}}} -->
<p class="has-text-align-center has-vce-bg-color has-text-color has-background" style="background-color:#6900a3;font-size:22px"><strong>"ธมจันทร์-อนพัช" ผลงานเฉียบ<br>ทะลุตัดเชือกหวดอาชีพไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 7 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 พ.ค.ที่ผ่านมา ในประเภทเดี่ยว เป็นรอบก่อนรองชนะเลิศ
       "มะนาว" ธมจันทร์ มอมขุนทด นักหวดสาวโคราช จ.นครราชสีมา มือ 10 ของไทย และเป็นเต็ง 2 ของรายการ รองแชมป์หญิงเดี่ยว 2 สนามที่ผ่านมา ยังอยู่ในเส้นทางการแข่งขันประเภทหญิงเดี่ยว หลังแมทช์ล่าสุด ใช้ชั้นเชิงและประสบการณ์ หวดเอาชนะ "นานา" ปพิชญา อิสโร จากสงขลา ได้ 2 เซตรวด ด้วยสกอร์ 6-2, 6-4 ธมจันทร์ ตีตั๋วสู่รอบรองชนะเลิศ ไปพบกับ "แอ๊ตต้า" พิมพ์มาดา ทองคำ จากสุราษฎร์ธานี มือวาง 4 และมือ 16 ของไทย ที่เฉือนชนะ "บอลลูน" ภาวินี ร่วมรักษ์ จากกรุงเทพฯ มือวาง 7 และมือ 29 ของไทย 2-1 เซต 4-6, 6-4 และ 6-0
       ด้านประเภทชายเดี่ยว เป็นการขับเคี่ยวกันระหว่าง อนพัช ทิมางกูร นักเทนนิสหนุ่มกรุงเทพฯ มือวาง 8 และมือ 26 ของไทย กับ ปัญณ์ณวัชญ์ สุทธิสมบูรณ์ ดาวรุ่งจากลำปาง มือวาง 20 และมือ 49 ของไทย ปรากฏว่า สู้กันถึง 3 เซต ซึ่งเซตสุดท้ายต้องตัดสินด้วยไทเบรก และเป็น อนพัช ที่เฉือนชนะไป 2-1 เซต 3-6, 6-3 และ 7-6 ไทเบรก 8-6 ผ่านเข้ารอบตัดเชือกไปพบกับ ชญานนท์ แก้วสุทอ จากสระบุรี มือวาง 9 และมือ 27 ของไทย ที่หวดชนะ พัชรพล กาวิน จากปทุมธานี 2-0 เซต 7-6 ไทเบรก 7-2 และ 6-0
       ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบก่อนรองชนะเลิศ วิชยา ตรงเจริญชัยกุล (กทม.) ชนะ ศุภวัฒน์ แซ่อุ้ย (ภูเก็ต) 4-6, 6-4 และ 6-3 ชนน พูลสวัสดิ์ (กทม.) ชนะ สิรวิชญ์ สุดเนตร (อำนาจเจริญ) 6-3, 6-1 ด้านประเภทหญิงเดี่ยว รอบก่อนรองชนะเลิศ วรรษชล สวัสดี (พิษณุโลก) ชนะ พิมพ์ลภัส ลิม (กทม.) 6-1, 6-1 ธนัชพร ยังโหมด (ชลบุรี) ชนะ โยษิตา ศรีพร (สุราษฎร์ธานี) 6-0, 6-1
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTMxMQ==.html</code></pre>
<!-- /wp:code -->

<!-- wp:image {"id":37151,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/9C0D9826-0E6B-4A8B-A023-73F1834F08FC-1024x683.jpeg" alt="" class="wp-image-37151"/></figure>
<!-- /wp:image -->