<!-- wp:paragraph {"align":"center","style":{"typography":{"fontSize":20},"color":{"background":"#c9dfe9"}}} -->
<p class="has-text-align-center has-background" style="background-color:#c9dfe9;font-size:20px"><strong>นักหวดไทยโชว์ฟอร์มเก่งลิ่วชิงกันเองการันตีแชมป์ในบ้านศึกหวดเอเชียGSB </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (1) เก็บคะแนนสะสมอันดับเยาวชนเอเชีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 ก.ค. 2568 ในรอบเมนดรอว์เข้าสู่รอบรองชนะเลิศ ไฮไลท์ประเภทชายเดี่ยว รอบรองชนะเลิศ ปัณณพรรธน์ นิ่มนวลกุล นักหวดดาวรุ่งไทย มือวาง 7 ของรายการ และมือ 83 เยาวชนเอเชีย เรียกฟอร์มเก่งออกมาปราบ ชิฟ โมฮัน จากฮ่องกง มือวาง 2 และมือ 36 เยาวชนเอเชีย โดย ปัณณพรรธน์ เอาชนะได้ 2 เซตรวด 6-4 และ 6-1 ปัณณพรรธน์ จะชิงชนะเลิศกับ พัชรพล หลีกุล นักเทนนิสไทย มือวาง 1 และมือ 13 เยาวชนเอเชีย ที่ในรอบรองชนะเลิศ เอาชนะ อเล็กซานเดอร์ ซาดอฟ นักหวดจากไทย ลูกครึ่งไทย-รัสเซีย ด้วยสกอร์ 6-1 ทั้งสองเซต ทางด้านประเภทหญิงเดี่ยว นักเทนนิสไทยโคจรมาแข่งขันรอบรองชนะเลิศกันเอง แพรวา เทพหัสดิน ณ อยุธยา มือวาง 5 และมือ 57 เยาวชนเอเชีย พบกับ พลอยเพชร ด้วงเขียว มือวาง 3 และมือ 25 เยาวชนเอเชีย ผลการแข่งขัน ปรากฏว่า แพรวา ที่แพ้เซตแรกไปก่อน พลิกกลับมาเป็นฝ่ายเฉือนชนะ 2-1 เซต 3-6, 6-2 และ 6-1</p>
<!-- /wp:paragraph -->

<!-- wp:paragraph -->
<p>แพรวา ทะยานเข้าไปแข่งขันรอบชิงชนะเลิศกับ อัญวีณ์ ไพศาลภาณุวงศ์ นักเทนนิสไทยด้วยกัน ซึ่งเป็นมือวาง 4 และมือ 53 เยาวชนเอเชีย ที่ตัดเชือกชนะ ออเดรย์ เหวิน ซือ เติ้ง ดาวรุ่งของมาเลเซีย มือวาง 2 และมือ 23 เยาวชนเอเชีย 2-0 เซต 6-0, 6-4 ประเภทชายคู่ รอบรองชนะเลิศ พัชรพล หลีกุล กับ ธีรพัทธิ์ สัมฤทธิวณิชชา ชนะคู่มือวางอันดับ 4 ของรายการ เหวียน หง็อก ฮู (เวียดนาม) กับ อาหมัด บาฮา ซารูจี (ซาอุดีอาระเบีย) 6-3, 6-1 ทะลุเข้าไปชิงชนะเลิศกับคู่นักหวดจีน เจิ้ง ตี้ย่า กับ หวง เจิ้งซี ส่วนประเภทหญิงคู่ รอบรองชนะเลิศ พลอยเพชร ด้วงเขียว กับ อัญวีณ์ ไพศาลภาณุวงศ์ คู่มือวางอันดับ 2 ของรายการ ชนะ คิม เซบอน กับ ฮง ซู คู่หวดจากเกาหลีใต้ ซึ่งเป็นคู่มือวางอันดับ 4 ด้วยสกอร์ 6-1 ทั้งสองเซต อีกคู่ แพรวา เทพหัสดิน ณ อยุธยา และ อาร์ภรนันท์ โซเฟีย แสงสุชาติ ตัดเชือกแพ้ ออเดรย์ เหวิน ซือ เติ้ง และ อแมนด้า เหวิน เอน เติ้ง จากมาเลเซีย 5-7 และ 4-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.atf.hitcourt.com%2Ftournament-draws-NDY%3D%3Ffbclid%3DIwZXh0bgNhZW0CMTAAYnJpZBExWDVHNmFVVEc1bW9HczlleQEe9GWz8e5uJqJb-io9PdbyXAdaSvz5GfFKAt8X4YCZn8tNz4LwGfFlOuuMr2c_aem_t6lmZPzq-EswnyfzECqqyQ&amp;h=AT1wgd0Zvp33o4u6nTFARyIpwfn22IQ4iVldmq22KiWmiyxXgjxxew15SrxbQ4-3PN1HtmZ_62RrShHDxKaj5dKrD_fGTUWR3a64AAMgqI5ELNGXHjGYqylHbd9vuuHWEGO93mDLKFSYcf83HzPPFg&amp;__tn__=-UK-R&amp;c[0]=AT3k2eDTxRrfmYaoCzW0XsZd_8uSH2TkXEPvhks08NfNLfw-ryc6NNUSX36Igyoa3kByFfJWQpn120arSsEJBtZ3GRT0oNpO8mKrPlFsATDylPO7PpDMDnMHDjC7gvi1tkRdXVgsRcUQQmpaOclT-RAM0AF45aHZEbyizglO69hZITRxH55SUzMGLS3ts2FvxIlOZxrphiILxvl8BjsBXAbuMw" target="_blank">https://www.atf.hitcourt.com/tournament-draws-NDY=</a></p>
<!-- /wp:paragraph -->

<!-- wp:image {"id":50958,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/523107242_1178004751029172_8858723585858920317_n-1024x683.jpg" alt="" class="wp-image-50958"/></figure>
<!-- /wp:image -->