<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30042"}}} -->
<p class="has-text-align-center has-vce-bg-color has-text-color has-background" style="background-color:#a30042;font-size:22px"><strong>"ปรัชญา-แม็กซิมัส" ทะลุก่อนรองฯ<br>เทนนิส "ไทยแลนด์ เทนนิส ทัวร์"<br>"ธนเพชร" ฉลุยรอบ 2 ศึกชายเดี่ยว</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 3 รายการ "ไทยแลนด์ เทนนิส ทัวร์" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 ม.ค. 2567 เป็นการแข่งขันรอบเมนดรอว์วันที่สอง
  คู่ที่น่าสนใจ ประเภทชายคู่ รอบแรก (16 คู่) "ณัฐ" ปรัชญา อิสโร และ "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย สองนักเทนนิสจากไทย คู่มืออันดับ 351 และ 497 ของโลกตามลำดับ พ่วงด้วยดีกรีคู่รองแชมป์ "บางกอก โอเพ่น 2024" สัปดาห์แรก พบกับ ฟรานซิส เคซีย์ อัลแคนทารา จากฟิลิปปินส์ และ ซุน ฟาจิง จากจีน คู่มืออันดับ 176 และ 184 ของโลกตามลำดับ นอกจากนี้ทั้งคู่เพิ่งจับคู่กันคว้ารองแชมป์ "บางกอก โอเพ่น 2024" สัปดาห์ที่ 2 มาด้วย
  ผลการแข่งขัน ปรากฏว่า หลังจากมีโอกาสเก็บได้คู่ละ 1 เซต ทำให้ต้องดวลซูเปอร์ไทเบรกตัดสินในเซตสาม และเป็นคู่ของ ปรัชญา กับ แม็กซิมัส ที่เล่นได้เข้าขา ช่วยกันหวดเอาชนะไปในที่สุด สรุป ปรัชญา กับ แม็กซิมัส เป็นฝ่ายเฉือนชนะ 2-1 เซต ด้วยสกอร์ 6-4, 4-6 และซูเปอร์ไทเบรก 10-7 ในเวลา 1 ชั่วโมง 23 นาที กอดคอกันเข้ารอบก่อนรองชนะเลิศ หรือ 8 คู่สุดท้าย ไปรอคู่แข่งขันต่อไป
  ด้านประเภทชายเดี่ยว รอบแรก "โอเว่น" ธนเพชร ฉันทะ นักเทนนิสไทย วัย 24 ปี มือ 1054 โลก จากจังหวัดประจวบคีรีขันธ์ ได้ไวลด์การ์ดหรือสิทธิพิเศษเข้าร่วมการแข่งขัน ลงสนามพบกับ อาคิระ ซานติลลัน นักเทนนิสวัย 26 ปี จากออสเตรเลีย มืออันดับ 392 ของโลก ที่เข้ามาจากรอบคัดเลือก ผลปรากฏว่า ธนเพชร ของไทย เป็นฝ่ายคว้าชัยในเซตแรกด้วยสกอร์ 7-6 ไทเบรก 7-4 จากนั้นเซตสอง หลังจากแข่งขันไปได้ 5 เกม ซึ่ง "โอเว่น" เป็นฝ่ายนำ 4-1 ทาง อาคิระ ซานติลลัน ได้แจ้งถอนตัวออกจากการแข่งขัน เนื่องจากมีอาการเจ็บข้อเท้าซ้าย ส่งผลให้ หนุ่มไทย ชนะไปด้วยสกอร์ 7-6 ไทเบรก 7-4 และ 4-1 Ret. (รีไทร์) ผ่านเข้ารอบสอง หรือ 16 คนสุดท้าย ไปพบกับ ดูเย อายดูโควิช เต็งวาง 1 จากโครเอเชีย ที่ชนะ สเตฟาโน่ ตราวาเญีย จากอิตาลี 2-1 เซต 7-5, 4-6 และ 6-4
  ขณะที่ "บูม" กษิดิศ สำเร็จ นักเทนนิสไทย อายุ 22 ปี มืออันดับ 665 ของโลก ประเดิมงานหนักอย่าง เดนนิส โนวัก นักเทนนิสจากออสเตรีย อายุ 30 ปี มืออันดับ 213 ของโลก ที่เคยขึ้นไปรั้งอันดับ 85 ของโลกมาแล้ว และยังเคยได้แชมป์ประเภทชายเดี่ยวที่ประเทศไทย ในศึกชาลเลนเจอร์ 75 "บางกอก โอเพ่น 2023 (1)" เมื่อต้นเดือน ม.ค. ปีที่แล้วด้วย ผลการแข่งขัน ปรากฏว่า เดนนิส โนวัก ยังคงแข็งแกร่ง เอาชนะได้ 2 เซตรวด 6-1 และ 6-3 ในเวลาเกือบ 1 ชั่วโมง ผ่านเข้ารอบสอง หรือ 16 คนสุดท้าย ไปพบกับ กอนคาโล โอลิเวร่า มืออันดับ 221 ของโลก จากโปรตุเกส ที่ชนะ มัตเตีย เบลลุชชี่ มืออันดับ 179 ของโลก จากอิตาลี 2-0 เซต 6-4 และ 6-2 ขณะที่ กษิดิศ ของไทย ตกรอบแรก รับเงินรางวัลปลอบใจ 800 ดอลลาร์สหรัฐ หรือประมาณ 27,664 บาท
  ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบแรก อาซิซ กูกาซ (ตูนิเซีย) ชนะ วิทาลีย์ ซาชโก้ (วาง 6-ยูเครน) 4-1 Retd.(เจ็บหลัง) ฮง ซองชาน (เกาหลีใต้) ชนะ ออเรียล โรก้า บาตาย่า (สเปน) 3-6, 7-6(5) และ 6-3</code></pre>
<!-- /wp:code -->

<!-- wp:image {"id":41146,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_1483-1024x683.jpeg" alt="" class="wp-image-41146"/></figure>
<!-- /wp:image -->