<!-- wp:paragraph {"align":"center","style":{"typography":{"fontSize":20},"color":{"background":"#dfeaef"}}} -->
<p class="has-text-align-center has-background" style="background-color:#dfeaef;font-size:20px"><strong>ได้ไปต่อ "น้องพุฒิ" กอดคอเพื่อนเกาหลีใต้ฉลุย 8 คู่สุดท้าย "ตูร์นัว ลัวร์ วัลเล" ที่ฝรั่งเศส</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส ยุโรป จูเนียร์ ทัวร์ 2022 รุ่นอายุไม่เกิน 16 ปี รายการ ตูร์นัว ลัวร์ วัลเล, บลัวส์ ประเทศฝรั่งเศส เมื่อคืนวันที่ 20 ก.ค. ย้ายจากสนามดินกลางแจ้ง มาแข่งขันฮาร์ดคอร์ตในร่ม เนื่องจากฝนตก "น้องพุฒิ" คุณานันท์ พันธราธร นักเทนนิสเยาวชนชายทีมชาติไทย วัย 14 ปี หนึ่งเดียวของไทยในการทัวร์ยุโรปครั้งนี้ มีโปรแกรมลงแข่งขันประเภทชายคู่ รอบสองหรือ 16 คู่สุดท้าย โดย คุณานันท์ จับคู่กับ โช เซ ฮยอก จากเกาหลีใต้ ใช้ความเข้าขา หลังจากเล่นด้วยกันมาหลายแมทช์ เอาชนะ มักซีม กูช และ ราฟาแอล วาล็องเต นักหวดเจ้าถิ่น คู่มือวางอันดับ 2 ของรายการ ได้ 2 เซตรวด ด้วยสกอร์ 6-2 ทั้งสองเซต คุณานันท์ และ โช เซ ฮยอก ผ่านเข้ารอบก่อนรองชนะเลิศ หรือ 8 คู่สุดท้าย ไปพบกับ อเลฮันโดร คาสเตยานอส และ ลูคัส มาร์ติน เวลาสโก้ คู่มือวางอันดับ 6 ของรายการ จากโคลอมเบีย สำหรับ "น้องพุฒิ" คุณานันท์ พันธราธร นั้น เป็นนักเทนนิสเยาวชนที่ได้รับทุนจาก สหพันธ์เทนนิสนานาชาติ (ไอทีเอฟ) สหพันธ์เทนนิสเอเชีย (เอทีเอฟ) และกองทุนเพื่อการพัฒนาสู่แกรนด์สแลม ให้เข้าร่วมโครงการ "จีเอสพีดีพี/ไอทีเอฟ/เอทีเอฟ โฟร์ทีน แอนด์ อันเดอร์ ทีม ทู ยุโรป 2022" ในการเดินทางไปฝึกซ้อมและแข่งขันที่ยุโรป และในครั้งนี้ยังมี "โค้ชเอม" ดร.ไพรินทร์ ปัญจศิลป ผู้ฝึกสอนเทนนิสชาวไทย ซึ่งเป็นผู้ฝึกสอนประจำทีมไอทีเอฟ และคณะให้การดูแล คุณานันท์กับนักกีฬาจากประเทศต่างๆ ที่ได้ร่วมโครงการ ระหว่างวันที่ 1 ก.ค. - 7 ส.ค. 2565 ณ ประเทศฝรั่งเศส ประเทศเยอรมนี และประเทศเบลเยียม ด้วย</p>
<!-- /wp:paragraph -->

<!-- wp:image {"id":32999,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294849681_5513975678625355_8290726499179479935_n-1024x768.jpg" alt="" class="wp-image-32999"/></figure>
<!-- /wp:image -->