<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#008fa3"}}} -->
<p class="has-text-align-center has-vce-bg-color has-text-color has-background" style="background-color:#008fa3;font-size:22px"><strong>หนุ่มจีนผงาดครองแชมป์หวดชายคู่<br>ศึกไอทีเอฟเวิลด์ทัวร์ที่"วลัยลักษณ์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไทยแลนด์-ไอทีเอฟ เวิลด์ เทนนิส ทัวร์ 2024 สัปดาห์ที่ 3 เทนนิสชาย รายการ "ไอทีเอฟ เวิลด์ ทัวร์ (เอ็ม3)" และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู2)" ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ที่ ม.วลัยลักษณ์ จ.นครศรีธรรมราช เมื่อวันที่ 2 มี.ค. 2567 เป็นรอบชิงชนะเลิศของประเภทคู่ โดย ว่าที่ ร.ท.ยุทธการ รัตนมาศ นายกสมาคมกีฬาจังหวัดนครศรีธรรมราช พร้อมด้วย นายชัยรัตน์​ รัตนมาศ รอง​นายก​ อบจ.นครศรีธรรมราช​ ให้เกียรติเป็นประธานร่วมมอบรางวัลแก่นักกีฬา
  ประเภทชายคู่ รอบชิงชนะเลิศ จ้าว จ้าว และ เจิ้ง จ้าน คู่นักหวดชาวจีน ได้การเล่นที่เข้าขา ช่วยกันหวดเอาชนะ ฮวง จุงห่าว และ จอง ยองซอก คู่เต็ง 1 จากไต้หวันและเกาหลีใต้ตามลำดับ 2-0 เซต 6-3, 6-4 คว้าแชมป์ไปครองร่วมกัน พร้อมรับเงินรางวัลร่วมกัน 930 ดอลลาร์สหรัฐ หรือประมาณ 32,150 บาท พร้อมคะแนนสะสมอันดับโลก คนละ 15 แต้ม ส่วนคู่รองแชมป์ได้รับ 540 ดอลลาร์สหรัฐ หรือประมาณ 18,667 บาท พร้อมคะแนน คนละ 8 แต้ม
  ด้านประเภทหญิงคู่ รอบชิงชนะเลิศ ลี ยาชิน และ หว่อง ฮง อี้ โคดี้ คู่เต็ง 1 จากไต้หวันและฮ่องกงตามลำดับ ได้ครองแชมป์ หลังผนึกกำลังเอาชนะ เหยา ซินซิน และ เจิ้ง อู๋ซวง คู่เต็ง 2 จากจีน 2-0 เซต 6-3, 7-5 โดยคู่แชมป์ ได้รับเงินรางวัลร่วมกัน 955 ดอลลาร์สหรัฐ หรือประมาณ 33,014 บาท พร้อมคะแนน คนละ 15 แต้ม ส่วนคู่รองแชมป์ ได้รับ 515 ดอลลาร์สหรัฐ หรือประมาณ 17,800 บาท พร้อมคะแนน คนละ 10 แต้ม
  ทั้งนี้ นอกจากได้รับเกียรติจาก ว่าที่ ร.ท.ยุทธการ รัตนมาศ นายกสมาคมกีฬาจังหวัดนครศรีธรรมราช และนายชัยรัตน์​ รัตนมาศ รอง​นายก​ อบจ.นครศรีธรรมราช​ ให้เกียรติเป็นประธานร่วมมอบรางวัลแก่นักกีฬาแล้ว ยังมี รศ.ดร.อุไร จเรประพาฬ รองอธิการบดี ม.วลัยลักษณ์, ผศ.ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา นายสนธยา คงชัย หัวหน้าส่วนอาคารสถานที่ ม.วลัยลักษณ์ ตลอดจน นายถิรวัฒน์ สุวรรณเทพ ประธานชมรมฟุตบอลจังหวัดนครศรีธรรมราช และนายนราภิรมย์​ อร่าม นายทะเบียนสมาคมกีฬาแห่งจังหวัดนครศรีธรรมราช ร่วมในพิธีด้วย
  ขณะที่ประเภทหญิงเดี่ยว เป็นรอบรองชนะเลิศ "เต็ง 2" ซากิ อิมามุระ นักหวดญี่ปุ่น ดีกรีแชมป์สัปดาห์ที่แล้ว ทะลุสู่รอบชิงชนะเลิศได้อีกครั้ง หลังตัดเชือกชนะ ซุน ฟาง หยิง มือวาง 8 จากจีน 2-0 เซต 6-3, 6-2 โดย ซากิ จะชิงแชมป์กับ หยวน เฉิงอี้ยี่ มือวาง 7 จากจีน ที่ชนะนักเทนนิสร่วมชาติ "เต็ง 5" เจิ้ง อู๋ซวง 6-1, 6-4
  ส่วนประเภทชายเดี่ยว รอบรองชนะเลิศ เจีย ชุย มือวาง 4 จากจีน หวดชนะ โอเรล คิมฮิ มือวาง 2 จากอิสราเอล 2-0 เซต 7-5, 6-0 ส่งผลให้ เจีย ชุย ได้เข้าไปชิงชนะเลิศกับ สเตฟาโนส ซาเคลลาริดิส มือวาง 3 จากกรีซ ที่ตัดเชือกชนะ ไมก์ สไตเนอร์ จากเยอรมนี 2-0 เซต 6-4, 7-6(1)</code></pre>
<!-- /wp:code -->

<!-- wp:image {"id":41795,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4084-1024x683.jpeg" alt="" class="wp-image-41795"/></figure>
<!-- /wp:image -->