<!-- wp:paragraph {"align":"center","style":{"typography":{"fontSize":20},"color":{"background":"#b8ced8"}}} -->
<p class="has-text-align-center has-background" style="background-color:#b8ced8;font-size:20px"><strong>"คุณานันท์"ผงาดแชมป์คู่-เดี่ยวเข้าชิงฯศึกยช.J100ที่มาเลเซีย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส สะสมคะแนนเยาวชนโลก รายการ "J100 กูชิง พรีเมียร์ ซาราวัก คัพ" ที่เมืองกูชิง ประเทศมาเลเซีย เมื่อวันที่ 6 ก.ย.68 ประเภทชายเดี่ยว รอบรองชนะเลิศ คุณานันท์ พันธราธร เยาวชนไทย มือ 206 เยาวชนโลก มือวาง 1 ของรายการ โชว์ฟอร์มสุดยอดต้อนชนะ คิม แตวู นักเทนนิสเกาหลีใต้ มือวาง 3ของรายการ มือ 330 เยาวชนโลก 2 เซตรวด ด้วยสกอร์ 6-3 และ 6-1 ทะลุเข้าไปชิงชนะเลิศกับ โช มิน ฮยอค นักเทนนิสเกาหลีใต้ มือวาง 4 ของรายการ มือ 342 เยาวชนโลก ในวันที่ 7 ก.ย.68 ในวันเดียวกัน คุณานันท์ จับคู่กับ แม็กซิมัส ซาเวียร์ หว่อง นักเทนนิสสิงคโปร์ มือ 360 เยาวชนโลก ลงแข่งรอบชิงชนะเลิศ ประเภทชายคู่ พบกับ คู่มือวาง 2 ของรายการ คิม วอนมิน มือ 294 เยาวชนโลกจากเกาหลีใต้ กับ หลิน ห่าว หยู มือ 344 เยาวชนโลกจากไต้หวัน ผลปรากฎว่า คู่ของ คุณานันท์ สามารถเอาชนะได้สำเร็จ 2 เซตรวด ด้วยสกอร์ 6-3 และ 6-3 คว้าแชมป์มาครองร่วมกัน พร้อมได้คะแนนสะสม 18.75 คะแนน</p>
<!-- /wp:paragraph -->

<!-- wp:image {"id":51819,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/544496778_1214062274090086_7543891485474257581_n-576x1024.jpg" alt="" class="wp-image-51819"/></figure>
<!-- /wp:image -->