<!-- wp:paragraph {"align":"center","style":{"typography":{"fontSize":20},"color":{"background":"#ccd5d8"}}} -->
<p class="has-text-align-center has-background" style="background-color:#ccd5d8;font-size:20px"><strong>ทีมนักหวดเยาวชนหญิงไทยรุ่น 16 ปีได้อันดับ 11 เอเชีย ศึกบิลลี จีน คิง คัพฯ</strong></p>
<!-- /wp:paragraph -->

<!-- wp:paragraph -->
<p>ทีมนักหวดเยาวชนหญิงทีมชาติไทย รุ่นอายุไม่เกิน 16 ปี ได้อันดับ 11 ในการแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 16 ปี รายการ "2025 บิลลี จีน คิง คัพ จูเนียร์ส บาย เกนบริดจ์" รอบคัดโซนเอเชีย/โอเชียเนีย แข่งขันคอร์ทดิน ณ เมืองเชิมเกนต์ ประเทศคาซัคสถาน ผลการแข่งขัน เมื่อวันที่ 17 พ.ค. 2568 ทีมนักหวดเยาวชนหญิงทีมชาติไทย ลงแข่งขันรอบจัดอันดับ 11-12 พบกับ ทีมอุซเบกิสถาน ผลปรากฏว่า ทีมชาติไทย เป็นฝ่ายเฉือนชนะ 2-1 คู่ คู่แรก เดี่ยวมือสอง "น้องเบียร์" โชติรินทร์ แก้วก่า ยังเล่นได้อย่างยอดเยี่ยม เปิดแต้มแรกให้ทีมไทย หลังจากเอาชนะ เวโรนิก้า ดเยปาโรวา 2-0 เซต 6-1, 6-4 ทว่า อุซเบกิสถาน มาได้แต้มตีเสมอจากเดี่ยวมือหนึ่ง ซึ่ง "น้องมินนี่" ปารมี ทัดแก้ว แพ้ให้แก่ เคียร่า คิม 0-2 เซต 0-6, 2-6</p>
<!-- /wp:paragraph -->

<!-- wp:paragraph -->
<p>อย่างไรก็ตาม ในประเภทคู่ "น้องจีนนี่" จิณห์นิภา ตราชูวณิช ผนึกกำลังกับ โชติรินทร์ ดวลแร็กเกตสู้กับ เอมิลี่ กับ เคียร่า คิม คู่นักหวดพี่น้องของอุซเบกิสถานา ก่อนที่คู่ชาวไทยจะเป็นฝ่ายเอาชนะได้ทั้ง 2 เซต ด้วยสกอร์ 6-4 และ 6-2 สรุปผลรอบจัดอันดับ 11-12 ทีมชาติไทย ชนะ ทีมชาติอุซเบกิสถาน 2-1 คู่ ทำให้ทีมชาติไทยได้อันดับ 11 ของเอเชีย "โค้ชจิม" จ่าสิบเอก สหทัศน์ ศุภกิจ ผู้ฝึกสอนเทนนิสทีมชาติไทย กล่าวว่า ขอชื่นชมน้อง ๆ ทุกคน เพราะการแข่งขันกับ ทีมอุซเบกิสถาน ไม่ใช่เรื่องง่าย ทั้ง โชติรินทร์, ปารมี และ จิณห์นิภา ได้ร่วมแรงร่วมใจกันสู้ โดยเฉพาะในการแข่งขันประเภทคู่ เพื่อตัดสิน ซึ่งเซตแรก คู่ไทยเป็นฝ่ายตามอยู่ 0-2 ก็ไล่มาจนกระทั่งมาเสมอกัน 4-4 และคู่ไทยก็เบียดแซงเอาชนะได้สำเร็จ และยังคุมเกมในเซตสองไว้ได้อีก ทั้งนี้ นักกีฬาทุกคนได้พยายามสู้อย่างเต็มที่ในทุก ๆ แมทช์ที่ลงแข่งขันในรายการนี้</p>
<!-- /wp:paragraph -->

<!-- wp:paragraph -->
<p>อย่างไรก็ตาม ตนขอขอบคุณ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์, นายไทยทนุ วรรณสุข เลขาธิการสมาคมฯ, นายธานี แสนยาอุโฆษ กรรมการอำนวยการสมาคมฯ และประธานฝ่ายพัฒนาเยาวชน ตลอดจนคณะกรรมการอำนวยการสมาคมฯ ทุกคนที่ให้การสนับสนุนและร่วมส่งแรงใจมาเชียร์ รวมทั้งขอบคุณพนักงานเจ้าหน้าที่สมาคมฯ ทุกคน และที่สำคัญคือ น.ส.ญาดา ศิริไชย นักวิทยาศาสตร์การกีฬา ที่เดินทางมาทำหน้าที่ในการแข่งขันรายการนี้ด้วยกัน.</p>
<!-- /wp:paragraph -->

<!-- wp:image {"id":49488,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/498180656_1125255689637412_2374450402212000294_n-768x1024.jpg" alt="" class="wp-image-49488"/></figure>
<!-- /wp:image -->