<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#1ea300"}}} -->
<p class="has-text-align-center has-vce-bg-color has-text-color has-background" style="background-color:#1ea300;font-size:20px"><strong>"รวงข้าว" ลิ่วตัดเชือก "พัณณิน" ทะลุชิงฯคู่ ที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ "แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022" ครั้งที่ 2 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 14 ต.ค. 2565 ในประเภทหญิงเดี่ยว เป็นการแข่งขันรอบก่อนรองชนะเลิศ หรือ 8 คนสุดท้าย
       "ลักส์" ลักษิกา คำขำ นักเทนนิสไทย วัย 29 ปี มือวาง 7 ของรายการ และมือ 352 ของโลก พบกับ "รวงข้าว" ลัลนา ธาราฤดี นักหวดดาวรุ่งไทย วัย 18 ปี มือ 56 เยาวชนโลก และมือ 1077 ของโลก ปรากฏว่า หลังจากสู้กันถึง 3 เซต ใช้เวลาไป 2 ชั่วโมง 18 นาที เป็น ลัลนา ที่ทำได้ดี โดยในเซตสาม หลังจากเสมอกัน 2-2 ลัลนา สามารถเก็บได้ 4 เกมรวด แซงเอาชนะไป ส่งผลให้ ลัลนา เป็นฝ่ายชนะ โดยเฉือนคว้าชัย 2-1 เซต 6-4, 4-6 และ 6-2
       ลัลนา ผ่านเข้ารอบรองชนะเลิศ ไปพบกับ หว่อง หง อี้ โคดี้ จากฮ่องกง ที่ชนะ ลู่ เจีย จิง มือวาง 5 จากจีน 7-5 และ 6-4 โดยนับเป็นครั้งแรกของ ลัลนา ที่ผ่านเข้าถึงรอบนี้ ในรายการระดับ 25,000 ดอลลาร์สหรัฐฯ ในขณะที่ ลักษิกา แม้ตกรอบก่อนรองชนะเลิศ แต่ยังได้รับเงินรางวัลปลอบใจ 672 ดอลลาร์สหรัฐ หรือประมาณ 23,882 บาท และคะแนนสะสมอันดับโลก 9 คะแนน
       ด้าน "ไหม" มนัญชญา สว่างแก้ว นักหวดไทย วัย 20 ปี มือ 861 ของโลก พบกับ ไป่ โจวซวน นักหวดจีน วัย 19 ปี มือ 535 ของโลก ดีกรีแชมป์หญิงเดี่ยวศึกแคล-คอมพ์ฯ ครั้งแรก โดยคู่นี้เคยพบกันในรอบรองชนะเลิศ สัปดาห์ที่ผ่านมา มนัญชญา พ่าย 0-2 เซต มาถึงแมทช์นี้ก็ยังไม่สามารถปราบนักเทนนิสจีนลงได้ หลังใช้เวลาไป 1 ชั่วโมง 14 นาที มนัญชญา แพ้ 0-2 เซต 2-6 และ 4-6 ตกรอบก่อนรองชนะเลิศ รับเงินรางวัล 672 ดอลลาร์สหรัฐ หรือประมาณ 23,882 บาท และ 9 คะแนน ในขณะที่ ไป่ โจวซวน เข้ารอบรองชนะเลิศไปพบกับ ดาเรีย คูดาโชว่า จากรัสเซีย ที่ชนะ สหยา ยามาลาปัลลี จากอินเดีย 7-5 และ 6-4
       ขณะที่ประเภทหญิงคู่ รอบรองชนะเลิศ "แน็ต" พัณณิน โควาพิทักษ์เทศ นักเทนนิสไทย จับคู่กับ โซเฟีย คอสตัวลาส (เบลเยียม) ช่วยกันหวดเอาชนะ หวัง เฉา อี้ (ไต้หวัน) กับ หว่อง หง อี้ โคดี้ (ฮ่องกง) 2-0 เซต 6-1 และ 7-5 ผ่านเข้าชิงชนะเลิศกับ ริสะ อุชิจิมะ (ญี่ปุ่น) กับ วี ฮวุยวอน (เกาหลีใต้) ที่ชนะผ่าน "คู่เต็ง 2" ซิเบ็ก คูลัมบาเยว่า (คาซัคสถาน) กับ เอคาเทริน่า เรยน์โกลด์ (รัสเซีย) เนื่องจาก ซิเบ็ก คูลัมบาเยว่า ขอถอนตัวเพราะมีอาการบาดเจ็บที่เท้า</code></pre>
<!-- /wp:code -->

<!-- wp:image {"id":34255,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/FDF982B7-D09F-42B6-8B6A-14EE4FCC0A93-1024x682.jpeg" alt="" class="wp-image-34255"/></figure>
<!-- /wp:image -->