<!-- wp:paragraph {"align":"center","style":{"typography":{"fontSize":20},"color":{"background":"#cddfe7"}}} -->
<p class="has-text-align-center has-background" style="background-color:#cddfe7;font-size:20px"><strong>"เดวิด" ควงเจ้าถิ่นเข้าถึงรอบรองฯ ศึก ITF</strong></p>
<!-- /wp:paragraph -->

<!-- wp:paragraph -->
<p>ศึกเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส J30 Dushanbe รายการ Dushanbe Open 2025 ที่ประเทศทาจิกิสถาน ระหว่างวันที่ 7-12 เม.ย. 2568 มีนักเทนนิสเยาวชนจากไทยคือ เดวิด โจนาธาน อวายู อายุ 14 ปี ซึ่งเป็นลูกครึ่งไทย-แคนาดา และปัจจุบันเป็นมืออันดับ 2536 เยาวชนโลก เข้าร่วมการแข่งขันด้วย และปรากฏว่า เดวิดสามารถทำผลงานได้ถึงรอบรองชนะเลิศในประเภทชายคู่<br>เดวิด โจนาธาน อวายู จับคู่กับ โซมอน อามอนอฟ นักเทนนิสเจ้าถิ่น ลงแข่งขันประเภทชายคู่ ซึ่งรอบแรก (สาย 16) เอาชนะ นิกิต้า เคลตซอฟ กับ ดานิลา คูร์กิ้น 2-0 เซต 6-1, 6-1<br>รอบก่อนรองชนะเลิศ เดวิด กับพาร์ทเนอร์ ช่วยกันหวดเอาชนะ อัสตามูร์ คัตเซีย กับ ซาวา โวลคอฟ คู่มือวางอันดับ 4 ของรายการ ด้วยสกอร์ 3-6, 6-6 (Default)<br>จากนั้นในรอบรองชนะเลิศ เดวิด กับ โซมอน แพ้ให้แก่ อิลยา คริวคอฟ และ อเล็กซานเดอร์ โมนาคอฟ ไปอย่างน่าเสียดาย ซึ่งพ่ายในการดวลซูเปอร์ไทเบรก ทำให้แพ้ 1-2 เซต 6-2, 4-6 และซูเปอร์ไทเบรก 5-10<br>ส่วนผลในประเภทชายเดี่ยว รอบแรก เดวิด โจนาธาน อวายู แพ้ให้แก่ มักซิม โปรโคชิน นักเทนนิสวัย 18 ปี มืออันดับ 869 เยาวชนโลก ซึ่งเป็นมือวางอันดับ 5 ของรายการ 0-2 เซต 0-6 และ 2-6&nbsp;</p>
<!-- /wp:paragraph -->

<!-- wp:image {"id":48860,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/491649807_1102707505225564_7621001077340929299_n-768x1024.jpg" alt="" class="wp-image-48860"/></figure>
<!-- /wp:image -->