<!-- wp:paragraph {"align":"center","style":{"typography":{"fontSize":20},"color":{"background":"#ccd7db"}}} -->
<p class="has-text-align-center has-background" style="background-color:#ccd7db;font-size:20px"><strong>ยช.ยู14 ไทยพาเหรดเข้ารอบประเภทคู่ศึกเอทีเอฟเกรด เอ ที่จีน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ สะสมคะแนนของสหพันธ์เทนนิสแห่งเอเชีย (เอทีเอฟ) รายการ "เอทีเอฟ 14 แอนด์ ยู เกรด เอ ทัวร์นาเม้นท์" ที่เมืองหนานชาง ประเทศจีน วันที่ 27 พ.ค.68 นักเทนนิสเยาวชนหญิงไทย พลอยเพชร ด้วงเขียว กับ อัญวีณ์ ไพศาลภานุวงศ์ ลงแข่ง ประเภทหญิงคู่ รอบแรก ในฐานะคู่มือวาง 3 ของรายการ โชว์ฟอร์มได้ดี พิชิตชัยชนะเหนือคู่แข่ง กง ชุนหาน จากจีน กับ เฟธ ออดิเตอร์ สริดจาจา จากอินโดนีเซีย 6-2 และ 7-5 ผ่านเข้ารอบสองทันที ขณะที่ พัชรพล หลีกุล นักเทนนิสเยาวชนชายไทย จับคู่กับ จาเกซ รูฟ จากนิวซีแลนด์ ซึ่งเป็นคู่มือวาง 3 ลงแข่งประเภทชายคู่ รอบแรกช่วยกันเอาชนะ ฟิลิปป์ บาโวโน่ จากอินโดนีเซีย กับ จ้าว เหอหยาง จากจีน 6-2 และ 6-1 ผ่านเข้ารอบสองได้เช่นกัน ส่วนรอบจัดอันดับ 17-32 ประเภทหญิงเดี่ยว อัญวีณ์ ไพศาลภานุวงศ์ สามารถเอาชนะ โซเฟีย ลัม ชัค ไค่ จากฮ่องกง 6-1 และ 6-3 ทำให้ต้องไปแข่งรอบจัดอันดับ 17-24 ต่อไป</p>
<!-- /wp:paragraph -->

<!-- wp:image {"id":49707,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/500653580_1132795645550083_6033948048369531272_n-614x1024.jpg" alt="" class="wp-image-49707"/></figure>
<!-- /wp:image -->