<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3001b"}}} -->
<p class="has-text-align-center has-vce-bg-color has-text-color has-background" style="background-color:#a3001b;font-size:22px"><strong><em>"กมลวรรณ"กด 2 เซตปราบ"พรนภัส"<br>ทะลุชิงฯ"ลีเดียร์"เทนนิสคัดยช.ทีมชาติ</em></strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันคัดเลือกนักเทนนิสเยาวชนทีมชาติไทย ประจำปี 2566 รุ่นอายุไม่เกิน 12, 14 และ 16 ปี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เข้าสู่ช่วงโค้งสุดท้ายของการแข่งขัน เมื่อวันที่ 25 ม.ค. 2566 เป็นรอบรองชนะเลิศ หรือ 4 คนสุดท้าย
       รุ่นอายุไม่เกิน 16 ปี ประเภทหญิงเดี่ยว "บัว" กมลวรรณ ยอดเพ็ชร นักเทนนิสจากพระนครศรีอยุธยา วัย 15 ปี มือ 20 ของไทย ใช้เวลา 1 ชั่วโมงเต็ม คว้าชัยชนะจาก "เฟิร์น" พรนภัส หงส์จำรัสศิลป์ นักเทนนิสจากนครปฐม มือ 8 ของไทย วัย 15 ปี ได้ 2 เซตรวด 6-3 และ 6-2 ส่งผลให้ กมลวรรณ ทะยานสู่รอบชิงชนะเลิศ ไปพบกับ "ลีเดียร์" ลีเดียร์ พอดโกริชานี่ ลูกครึ่งไทย-รัสเซีย จากสุราษฎร์ธานี ที่ตัดเชือกชนะ "มาหยา" มาหยา บุญญาอรุณเนตร จากกรุงเทพฯ 2-0 เซต 7-6 ไทเบรก 7-1 และ 6-2
       ด้านประเภทชายเดี่ยว รุ่นอายุไม่เกิน 16 ปี "เปนเน่" เปน จารุศร นักหวดจากกรุงเทพฯ วัย 15 ปี มือ 18 ของไทย เรียกฟอร์มเก่งออกมาหวดเอาชนะ "อังเปา" ภพธรรม ศรีวงษ์ นักหวดจากชลบุรี วัย 15 ปี มือ 39 ของไทย 2-0 เซต ด้วยสกอร์ 6-3 และ 6-1 ส่งผลให้ เปน ผ่านเข้าไปชิงชนะเลิศกับ "เดฟ" ทัดพงษ์ กมลปัญญากร จากบุรีรัมย์ ที่ชนะ "วินเนอร์" ธีรภัทร ขันติวีรวัฒน์ จากขอนแก่น 2-0 เซต 6-4, 6-4
       ในส่วนผลการแข่งขันรอบรองชนะเลิศ คู่อื่น ๆ รุ่นอายุไม่เกิน 12 ปี ศิวกร ฉวยกระโทก (นครราชสีมา) ชนะ ปาณะวัฒศ์ เซี่ยงเห็น (ภูเก็ต) 6-2, 6-4 ธรรมะ โคศิริ (กทม.) ชนะ พิระภัทร พิระภาค (อุตรดิตถ์) 6-0, 6-0 ส่วนหญิงเดี่ยว ปัฐน์ธินันต์ เผือกคำ (นครราชสีมา) ชนะ แพรวา เทพหัสดิน ณ อยุธยา (กทม.) 6-4, 6-4 ปวีณอร นวลศรี (ปทุมธานี) ชนะ พลอยเพชร ด้วงเขียว (สงขลา) 6-0, 6-3
       รุ่นอายุไม่เกิน 14 ปี ริว โกฏิกุล (กทม.) ชนะ แดนไทย ตาก้อง (ปทุมธานี) 6-1, 6-4 ธรรม์ พันธราธร (ปทุมธานี) ชนะ กานต์ธัช สุรฤทธิ์โยธิน (ชลบุรี) 2-6, 6-3, 6-4 ส่วนหญิงเดี่ยว ธฤตา หงษ์หยก (ภูเก็ต) ชนะ โชติรินทร์ แก้วก่า (ชลบุรี) 6-2, 6-1 ณัฐรดา สกุลวงศ์ธนา (กทม.) ชนะ จิณห์นิภา ตราชูวณิช (เพชรบุรี) 6-0, 6-2
       การแข่งขันคัดเลือกครั้งนี้ จะคัดเอานักกีฬาที่ได้อันดับ 1-3 มาเป็นตัวแทนเยาวชนทีมชาติไทย ประจำปี 2566 โดยนักกีฬาที่แพ้ในรอบรองชนะเลิศ จะเล่นรอบจัดอันดับ 3-4 ผู้ที่ได้อันดับ 3 จะได้สิทธิติดทีมชาติ ร่วมกับผู้ที่ได้ตำแหน่งชนะเลิศ และรองชนะเลิศ ส่วนผู้ที่ได้อันดับ 4 จะเป็นนักกีฬาสำรอง</code></pre>
<!-- /wp:code -->

<!-- wp:image {"id":35757,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/378BFC9C-CD41-44F0-916B-2A57CE870595-1024x683.jpeg" alt="" class="wp-image-35757"/></figure>
<!-- /wp:image -->