<!-- wp:paragraph {"align":"center","style":{"typography":{"fontSize":20},"color":{"background":"#bfd4dd"}}} -->
<p class="has-text-align-center has-background" style="background-color:#bfd4dd;font-size:20px"><strong>"ลีโอ" แซงชนะคู่แข่งเข้าตัดเชือกชนพี่ชายแถมกอดคอกันเข้าชิงประเภทคู่ศึกเอเชียรุ่น 14 ปี</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 28 พ.ค. 2568 ในการแข่งขันเมนดรอว์ เข้าสู่รอบก่อนรองชนะเลิศ ประเภทชายเดี่ยว ลีโอ โกวิทวัฒนชัย นักหวดเยาวชนทีมชาติไทย รุ่นอายุไม่เกิน 12 ปี มือ 164 เยาวชนเอเชีย และมือวาง 3 ของรายการ พ่ายเซตแรกให้แก่ ภาสุร อุดมโชค มือ 316 เยาวชนเอเชีย และมือวาง 7 ก่อนตั้งหลักสู้ใหม่ จนคว้าชัยได้ใน 2 เซตถัดมา และแซงเอาชนะไป 2-1 เซต 1-6, 6-0 และ 6-1 ลีโอ ทะลุสู่รอบรองชนะเลิศทันที ซึ่งจะพบกับพี่ชายของตัวเอง ฟาโรห์ โกวิทวัฒนชัย มือ 85 เยาวชนเอเชีย และมือวาง 1 ของรายการ ที่ในรอบก่อนรองชนะเลิศ เอาชนะ เหวียน ง็อกฮู จากเวียดนาม มือ 210 เยาวชนเอเชีย และมือวาง 5 ของรายการ 2-0 เซต 6-1, 6-2</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว พิมพ์พิศา วงษ์วานิชขจร เยาวชนทีมชาติไทย รุ่นอายุไม่เกิน 14 ปี มือ 33 เยาวชนเอเชีย ซึ่งเป็นมือวางอันดับ 1 ของรายการ ใช้ชั้นเชิงหวดเอาชนะ ณิชวรัชญ์ พลอยเกษมสุข เยาวชนทีมชาติไทย รุ่นอายุไม่เกิน 12 ปี มือ 470 เยาวชนเอเชีย ในรอบก่อนรองชนะเลิศ 2-0 เซต 6-0, 6-2 พิมพ์พิศา ผ่านเข้ารอบรองชนะเลิศ ซึ่งจะตัดเชือกกับ อาร์ภรนันท์ โซเฟีย แสงสุชาติ เยาวชนทีมชาติไทย รุ่นอายุไม่เกิน 12 ปี มือ 130 เยาวชนเอเชีย ซึ่งเป็นมือวางอันดับ 3 ของรายการ ที่เอาชนะ เฮลิน ชู จากฮ่องกง มือ 164 เยาวชนเอเชีย และมือวางอันดับ 5 ของรายการ ด้วยสกอร์ 6-1 ทั้งสองเซต ขณะที่ผลการแข่งขันรอบเมนดรอว์ของคู่อื่น ๆ มีดังนี้ ชายเดี่ยว รอบก่อนรองชนะเลิศ ขุน หวั่งหลี แพ้ เจิ้ง เฉิน เอน (ไต้หวัน) 5-7, 3-6 คัง กอนอู (เกาหลีใต้) ชนะ เว่ย อี้หราน (จีน) 6-4, 6-1 หญิงเดี่ยว รอบก่อนรองชนะเลิศ แพรวา เทพหัสดิน ณ อยุธยา ชนะ ดาเนีย ซินซวต (ฟิลิปปินส์) 6-1, 3-0 Ret. (เจ็บแขนขวา) วิมุตติญา พงษ์หนู แพ้ คิม เซบอน (เกาหลีใต้) 1-6, 4-6 ชายคู่ รอบรองชนะเลิศ ลีโอ โกวิทวัฒนชัย-ฟาโรห์ โกวิทวัฒนชัย ชนะ คินกิ ชิ (ฮ่องกง)-เว่ย อี้หราน (จีน) 4-6, 7-6(4) และซูเปอร์ไทเบรก 10-8 นวธรณ์ ผลากรกุล-ภาสุร อุดมโชค แพ้ คัง กอนอู (เกาหลีใต้)-นัม ดู เลอ (เวียดนาม) 5-7, 0-6 โดย ลีโอ กับ ฟาโรห์ จะแข่งขันกันในรอบรองฯ ประเภทชายเดี่ยว และยังจับคู่กันเข้ารอบชิงชนะเลิศ ประเภทชายคู่ด้วย</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ แพรวา เทพหัสดิน ณ อยุธยา-อาร์ภรนันท์ โซเฟีย แสงสุชาติ ชนะ ศิริกร พูลผล-ดาเนีย ซินซวต (ฟิลิปปินส์) 6-1, 6-0 ณิชวรัชญ์ พลอยเกษมสุข-วิมุตติญา พงษ์หนู ชนะ คิม เซบอน (เกาหลีใต้)-เฮลิน ชู (ฮ่องกง) 0-6, 7-6(4) และซูเปอร์ไทเบรก 10-7</p>
<!-- /wp:paragraph -->

<!-- wp:image {"id":49731,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/500998751_1133448408818140_1762949546886064385_n-732x1024.jpg" alt="" class="wp-image-49731"/></figure>
<!-- /wp:image -->