<!-- wp:paragraph {"align":"center","style":{"typography":{"fontSize":20},"color":{"background":"#b3cad3"}}} -->
<p class="has-text-align-center has-background" style="background-color:#b3cad3;font-size:20px"><strong>"ปวีณอร" หวด 3 เซตทะลุก่อนรองฯศึกไอทีเอฟ เอเชียฯ ที่อินเดีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รุ่นอายุไม่เกิน 14 ปี รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2025 – ไฟนอลส์" ที่เมืองนิวเดลี ประเทศอินเดีย ซึ่งมีนักหวดเยาวชนไทยเข้าร่วมแข่งขัน 4 คน แบ่งเป็นชาย 2 คน หญิง 2 คน ประกอบด้วย พัชรพล หลีกุล, ปัณณพรรธน์ นิ่มนวลกุล, ปวีณอร นวลศรี และ ปัฐน์ธินันต์ เผือกคำ โดยมี "โค้ชจิม" จ่าสิบเอก สหทัศน์ ศุภกิจ และ"โค้ชโน๊ต" นายศรายุธ ทีปกากร ทำหน้าที่เป็นผู้ฝึกสอน ล่าสุดเมื่อวันที่ 24 เม.ย.68 "ไอซ์" ปวีณอร นวลศรี มือวาง 5 ของรายการ ลงแข่งประเภทหญิงเดี่ยว รอบสอง(16คน) พบกับ ราฮิเมียน กอลซ่า นักหวดอิหร่าน ซึ่งผลปรากฎว่า นักหวดไทยต้องออกแรงถึง 3 เซตกว่าจะเฉือนชนะได้สำเร็จ โดยชนะไปด้วยสกอร์ 7-5, 4-6 และ 6-2</p>
<!-- /wp:paragraph -->

<!-- wp:paragraph -->
<p>ปวีณอร ผ่านเข้าสู่รอบก่อนรองชนะเลิศ หรือรอบ 8 คนสุดท้ายไปเจอมือวาง 2 ของรายการ เจนซี่ ดิพัคบาฮาย จากอินเดียต่อไป ส่วนผลแข่งรอบจัดอันดับของนักเทนนิสไทยคนอื่นๆ มีดังนี้ ประเภทหญิงเดี่ยว รอบจัดอันดับ 25-28 ปัฐน์ธินันต์ เผือกคำ ชนะ หว่อง ฮุย จากฮ่องกง 6-4, 7-6(0), ประเภทชายเดี่ยว รอบจัดอันดับ 17-20 พัชรพล หลีกุล ชนะ ฟี เส่ย จากเมียนมาร์ 5-7, 6-2 และซูเปอร์ไทเบรก 10-6, รอบจัดอันดับ 17-32 ปัณณพรรธน์ นิ่มนวลกุล ชนะ เจค็อบ หว่อง จากมาเลเซีย 6-3, 5-7 และ ซูเปอร์ไทเบรก 10-8</p>
<!-- /wp:paragraph -->

<!-- wp:image {"id":49092,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/492477192_1108947491268232_4894789724722329403_n-1024x683.jpg" alt="" class="wp-image-49092"/></figure>
<!-- /wp:image -->